
Η “επιμήκυνση” του χρέους φέρνει... 

ΜΝΗΜΟΝΙΟ ΔΙΑΡΚΕΙΑΣ 

Η ευφορία που προκάλεσε στην κυβέρνη¬ 
ση και τα παπαγαλάκια των ΜΜΕ η είδηση της 
επιμήκυνσης του χρέους του «μηχανισμού στή¬ 
ριξης» γρήγορα αποδείχτηκε κάλπικη και στη¬ 
μένη. Η συμφωνία υπαγωγής της Ελλάδας στον 
«μηχανισμό» προβλέπει στη διετία 2014-2015 
αποπληρωμή συνολικού ποσού 71,7 δισ. ευρώ 
(28,6 δισ. το 2014, 43,1 δισ. το 2015). Καθώς 
όμως κάθε χρόνο «τρέχουν» επίσης δανεια¬ 
κές ανάγκες και χρεολύσια εκτός του «μηχανι¬ 
σμού», οι συνολικές πληρωμές που πρέπει να 
εξυπηρετηθούν α αυτή τη διετία κορυφώνονται 
σε 117,9 δισ. ευρώ. 

Αν τελικά η επιμήκυνση ισχύσει στο σύνο¬ 
λο του δανείου του «μηχανισμού» (110 δισ.), 
τότε τη διετία 2014-2015 θα αποπληρωθούν γι’ 
αυτό «μόνο» 10 δισ. Αυτή είναι η λεγόμενη «βα¬ 
θιά ανάσα» που πήραμε - αλλά και το τέλος 
των καλών νέων. Και όχι μόνο επειδή η επιμή¬ 
κυνση θα συνοδευτεί από αύξηση του επιτοκί¬ 
ου αποπληρωμής. Αν οι τελικές αποφάσεις παρ- 
θούν μετά το Μάρτιο του 2011, με βάση τις δό¬ 
σεις του δανείου που θα έχουν ήδη εισπραχθεί, 
η επιμήκυνση θα αφορά τελικά μόνο 57 από τα 
110 δισ., οπότε και οι «ελαφρύνσεις» θα περιο¬ 
ριστούν σημαντικά. 



Γερμανία και Γαλλία τηρούν διφορούμενη 
στάση για το αν τελικά θα δοθεί επιμήκυνση, 
δείχνοντας ότι η Τρόικα θα χρησιμοποιήσει το 
«καρότο» της επιμήκυνσης με το «μαστίγιο» του 
εκβιασμού για τη χορήγηση των επόμενων δό¬ 
σεων του δανείου. Αυτό σημαίνει διαρκή «Μνη¬ 
μόνια» και υποθήκευση της χώρας, των εργα¬ 
ζομένων και του λαού χωρίς ημερομηνία λή¬ 
ξης. Όπως κάθε καλός τοκογλύφος, οι ευρωπαί- 
οι ιμπεριαλιστές δεν θα δώσουν καμία «περίοδο 
χάριτος», παρά μόνο θα επιβάλλουν όρους για 
να ξεζουμίσουν ό,τι περισσότερο μπορούν. 

Η πραγματική κατάσταση της ελληνικής οι¬ 
κονομίας δεν έχει φυσικά να ωφεληθεί σε τίπο¬ 
τα απ’ αυτό το παρατεταμένο ξεζούμισμα του 
παραγόμενου πλούτου. Έτσι η «ελεγχόμενη» 
χρεοκοπία όχι μόνο δεν απομακρύνεται, αλλά 
φαίνεται ακόμα πιο βέβαιη - και η επιμήκυν¬ 
ση ως ένα βήμα πιο κοντά σ’ αυτή, όπως και 
σε σειρά καινούριων και οδυνηρών Μνημονίων, 
στην επιβολή κυρώσεων (στέρηση ψήφου στην 
ΕΕ, πρόστιμα, αποπομπή από το ευρώ). Αυτή εί¬ 
ναι η φορά των πραγμάτων, ιδιαίτερα όσο η οι¬ 
κονομική κρίση στην Ευρώπη χειροτερεύει, 
οπότε η «διασωλήνωση» του ελληνικού καπιτα¬ 
λισμού αποδεικνύεται όλο και περισσότερο μια 
πολυτέλεια για τους ευρωπαίους ιμπεριαλιστές. 



Που Βαδίζει η 

Συνδικαλιστική 

Γραφειοκρατία; 

σελ. 5 


Φοιτητές 

Αντιμέτωποι με την 
καταστροφή της 
δημόσιας παιδείας 
σελ. 10 

Ιδεολογία 

Για τις κοινωνικές 

υπηρεσίες 

σελ. 14 

Δύο χρόνια από 
την έκρηξη του 
Δεκέμβρη 2008 

σελ. 15 


Μαζική Αντίσταση στο Νέο Κύμα Κρατικής Καταστολής 


Δύο χρόνια μετά τη δολοφονία του 
15χρονου Αλ. Γρηγορόπουλου, η κρα¬ 
τική βία και καταστολή εντείνονται σε 
πρωτοφανή επίπεδα. Οι λόγοι που όπλι¬ 
σαν το χέρι των δολοφόνων έχουν οξυν- 
θεί και οι υποψήφιοι συνεχιστές τους 
πολλαπλασιάζοντας Όχι μόνο ποσοτι¬ 
κά (προσλήψεις πλέον γίνονται σχεδόν 
μόνο στα σώματα ασφαλείας) αλλά και 
ποιοτικά, αφού η στρατιωτικοποίηση, η 
αγριότητα, η αυτονόμησή τους απο την 
κοινωνία έχει ξεφύγει από κάθε έλεγχο. 

Η ένταση της κρατικής καταστολής 
είναι ανάλογη με την ένταση της επίθε¬ 
σης στην ελληνική κοινωνία, του κύμα¬ 
τος φτώχειας και εξαθλίωσης. Οι αχυ¬ 
ράνθρωποι της μισητής χούντας ΠΑ- 
ΣΟΚ και Τρόικας δεν έχουν άλλη εναλ¬ 
λακτική λύση πέρα από την ωμή τρομο¬ 
κράτηση των εργαζομένων και της νε¬ 
ολαίας, για να επιβληθούν τα βάρβαρα 
μέτρα που απαιτεί το κεφάλαιο για να 
σωθεί από την κρίση. 

Μετά τις πρόσφατες εκλογές, χάνο¬ 
ντας και την τελευτία ελπίδα νομιμο¬ 
ποίησής της στην ελληνική κοινωνία, 


σ’ αυτή τη χούντα δεν απομένει παρά η 
ωμή καταστολή, η βία των μηχανισμών 
που δρουν αυτόνομημένοι και με πλήρη 
κάλυψη και υποστήριξη της κυβέρνησης 
και των δικαστηρίων, η στυγνή συκοφά- 
ντηση των αγώνων, η υπονόμευση και 
το χτύπημα τους με κάθε μέσο.Έτσι κα¬ 
ταφεύγει στη βίαιη διάλυση των κινητο¬ 
ποιήσεων, στο ξύλο και στα χημικά, ακό¬ 
μα και στο φασιστικού τύπου μέτρο της 
πολιτικής επιστράτευσης. 

Παράλληλα, ολόκληρες γειτονιές 
της Αθήνας γκετοπο ιού νται, οι φα¬ 
σιστικές συμμορίες σε συνεργασία με 
την αστυνομία και τα ΜΑΤ αλωνίζουν 
χτυπώντας τα πιο αδύναμα κομμάτια 
της κοινωνίας. Μετανάστες βασανίζο¬ 
νται και δολοφονούνται στα αστυνομι¬ 
κά τμήματα, εργαζόμενοι και νεολαίοι 
αντιμετωπίζονται ως ο «εχθρός λαός». 
Μαθητές οδηγούνται στα αστυνομικά 
τμήματα γιατί αγωνίζονται και δικάζο¬ 
νται με βάση τον τρομονόμο, τα χτυ¬ 
πήματα σε στέκια και κοινωνικούς χώ¬ 
ρους είναι καθημερινά - και ένα πραγ¬ 
ματικό κυνήγι μαγισσών στο όνομα της 


πάταξης της «τρομοκρατίας» εξαπολύε¬ 
ται επιλεκτικά πριν από κάθε μεγάλη κι¬ 
νητοποίηση. 

Όποιος όμως σπέρνει ανέμους, θερί¬ 
ζει θύελλες. Η φτώχεια και η οργή δεν 
σβήνουν με την καταστολή. Όποιος βα¬ 
σίζεται στην ωμή βία των μηχανισμών, 
έχει μετρημένες τις μέρες του - αυτή την 
αμείλικτη μοίρα επεφύλαξε η ιστορία 
και στα πιο σιδηρόφραχτα καθεστώτα, 
όταν πια η εργατική και λαϊκή οργή έγι¬ 
νε ποτάμι φουσκωμένο. Η χούντα κυ¬ 
βέρνησης και Τρόικας δεν είναι ανίκητη. 
Εργαζόμενοι και νεολαία μπορούμε και 
πρέπει να τους στείλουμε στον αγύρι¬ 
στο. Με την αυτοοργάνωσή μας, με μα¬ 
χητικές μορφές πάλης, με την οργάνω¬ 
ση της αυτοάμυνας του κινήματος. 

- Λεφτά για τις ανάγκες μας, όχι 
για τον στρατό και την αστυνομία 

- Να διαλυθούν οι σύγχρονες 
δυνάμεις κατοχής (ΜΑΤ, Δίας, 
Δέλτα κλπ.) 

- Απαγόρευση των χημικών - 
Αφοπλισμός της Αστυνομίας 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Δεκέμβριος 2010 


ΟΙΚΟΝΟΜΙΚΗ ΚΑΜΠΑΝΙΑ ΤΗΣ 0.ΚΑ.Ι. 


(Δεκέμβριος 2010 - Ιανουάριος 2011) 


Γ ια τους επόμενους δύο μήνες και μέχρι τα τέλη Γενάρη πραγματοποιείται η οικονομική εξόρ¬ 
μηση της Ο.Κ.Δ.Ε. με στόχο την ενίσχυση της οργάνωσής μας για την πιο αποτελεσματική πα¬ 
ρέμβαση και δράση της τον ερχόμενο χρόνο. Καλούμε όλους τους συντρόφους και τις συ- 
ντρόφισσες, τους συναγωνιστές και τις συναγωνίστριες να συνεισφέρουν σε αυτή την προσπάθεια. 
Μοναδική πηγή οικονομικής στήριξης της Ο.Κ.Δ.Ε. είναι οι εισφορές των μελών της και η ενίσχυση 
από συναγωνιστές και φίλους. Στηριζόμαστε αποκλειστικά στις δικές μας δυνάμεις, γιατί η οικο¬ 
νομική ανεξαρτησία της οργανώσής μας από το αστικό κράτος, τον κρατικό 


κορβανά -φανερό και κρυφό- και την 
για την πολιτική της ανεξαρτησία. 

Απευθυνόμαστε σε κάθε εργαζό- 
που γνωρίζει την αταλάντευτη πάλη 
διεύρυνση των κοινωνικών και πολι- 
για την οικοδόμηση μιας μαζικής ερ- 
για την ανατροπή της κοινοβουλευτι- 
εγκατάσταση μιας σοσιαλιστικής κοι- 
ανάγκες του ανθρώπου. Σας καλούμε 
κονομικά με την συνεισφορά σας. 



αστική τάξη είναι βασική προϋπόθεση 

μενο και νεολαίο, σε κάθε αγωνιστή 
της Ο.Κ.Δ.Ε. για την υπεράσπιση και 
τικών δικαιωμάτων και ελευθεριών, 
γατικής, επαναστατικής οργάνωσης, 
κής δικτατορίας του κεφαλαίου και την 
νωνίας, που θα έχει στο κέντρο της τις 
να στηρίξετε αυτή την προσπάθεια και οι- 


Γνωρίζουμε ότι οι εργαζόμενοι, η νεολαία και τα φτωχά λαϊκά στρώματα υποφέρουν από τις πο¬ 
λιτικές της φτώχειας, της ακρίβειας, της ανεργίας, και ιδιαίτερα σήμερα με το ξέσπασμα της διεθνούς 
κρίσης του καπιταλισμού. 


Γι αυτό η όποια συνεισφορά από το υστέρημα του καθενός προς την οικονομική καμπάνια της 
Ο.Κ.Δ.Ε., όσο μικρή κι αν είναι, είναι πολύτιμη, γιατί αποτελεί μια συνειδητή πράξη στήριξης της πά¬ 
λης ενάντια στην ταξική εκμετάλλευση, τον καπιταλισμό και τον ιμπεριαλισμό. 


Μπορείτε να συνεισφέρετε με ταχυδρομική επιταγή στην διεύθυνση Αγ. Κωνσταντίνου 57, 
Τ.Κ. 10437, Αθήνα, υπόψιν κου Σωφρόνη Παπαδόπουλου, ή να επικοινωνήσετε μαζί μας στέλ¬ 
νοντας 6-πΐ3ΪΙ στο θΓ93ΐίΙαρ3ΐϊ@οΙ«1θ.9Γ ή στο τηλέφωνο 210-5247227 απογευματινές ώρες. 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος 

Θεσσαλονίκη 

Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Η άΠΟΨή ΜΑΣ 


Εργατική Πάλη 3 


Β’ γύρος Δημοτικών 

Ακόμη χειρότερα για 
τα κόμματα εξουσίας 


Ο δεύτερος γύρος των δημοτι¬ 
κών και περιφερειακών εκλο¬ 
γών όχι μόνο επαναβεβαιώ¬ 
νει το μήνυμα του αποτελέσματος του 
πρώτου γύρου αλλά το ενισχύει ακόμη 
περισσότερο. Δηλαδή τη μαζική εργα¬ 
τική και λαϊκή δυσαρέσκεια, την αντί¬ 
θεση απέναντι στις «μνημονιακές» πο¬ 
λιτικές, την απαξίωση και απονομιμο- 
ποίηση της κυβέρνησης και όλου του 
αστικού πολιτικού σκηνικού, που εκ¬ 
φράστηκαν με πρωτοφανή και τερά¬ 
στια αποχή, η οποία έφτασε κατά μέσο 
όρο στο 60%. Στις εργατικές και λαϊκές 
περιοχές το ποσοστό αποχής ήταν μεγα¬ 
λύτερο από το μέσο όρο και υπήρξαν πε¬ 
ριοχές όπου έφτασε το 70-75%! Αν προ¬ 
στεθεί και ο πρωτοφανής αριθμός των 
λευκών και άκυρων ψηφοδελτίων -και 
τα δύο μαζί είναι ένα ποσοστό περίπου 
10%- τότε η εκλογική καταδίκη της χού¬ 
ντας κυβέρνησης-Τρόικας και του πολι¬ 
τικού σκηνικού είναι ακόμη πιο εκκωφα- 
ντική. Επιπλέον, δείχνει από τη μια μεριά 
ότι η απόσταση, το ρήγμα ανάμεσα στις 
αστικές πολιτικές δυνάμεις που κυβερ¬ 
νούν και τις εργατικές και λαϊκές μάζες 
διευρύνεται - και από την άλλη ότι μεγα¬ 
λώνει η αναζήτηση των μαζών για κάτι 
το ριζικά διαφορετικό από την υπάρχου- 
σα πολιτική και κοινωνική κατάσταση. 
Οι αριστερές δυνάμεις (αποκλειστικά 
της ρεφορμιστικής αριστεράς) που είχαν 
μια πολύ μικρή παρουσία στον β’ γύρο 
-λόγω του εκλογικού συστήματος- ενι- 
σχύθηκαν και πάλι, όπως είχε συμβεί και 
στον πρώτο γύρο. 

Μάταια οι αρχηγοί των δυο αστι¬ 
κών κομμάτων «εξουσίας», Παπανδρέου 
και Σαμαράς, προσπαθούν κάνοντας το 
άσπρο μαύρο να εμφανίσουν το συνολι¬ 
κό εκλογικό αποτέλεσμα σα νίκη για τον 
εαυτό τους, το κόμμα τους και την πολι¬ 
τική τους. Ξεπερνώντας, σα να μη συνέ- 
βησαν, από τη μια μεριά τα τεράστια πο¬ 


σοστά αποχής, άκυρου, λευκού και από 
την άλλη το ισχνό ποσοστό του 25-30% 
του εκλογικού σώματος που μοιράζο¬ 
νται και οι δυο μαζί, μένουν στις εντυ¬ 
πώσεις πχ. του Καμίνη και του Μπουτά¬ 
ρη ή του υψηλού ποσοστού του Κικίλια 
ή αν υπήρξε ή δεν υπήρξε η «ολική επα¬ 
ναφορά». 

Ειδικά ο Γ. Παπανδρέου και η παρέα 
του -μέσα και έξω από το ΠΑΣΟΚ- έδω¬ 
σε μια «ερμηνεία» των εκλογικών απο¬ 
τελεσμάτων, που μόνο αν έχεις πτυχίο 
ψυχιατρικής μπορείς κάπως να την πα¬ 
ρακολουθήσεις. Είναι περίπου στο επί¬ 
πεδο της ίδιας ασύλληπτης ατάκας και 
σχέσης με την πραγματικότητα, μ’ αυτό 
που είπε στην πρόσφατη συνάντηση της 
Σοσιαλιστικής Διεθνούς «πρέπει να δώ¬ 
σουμε σκληρή μάχη ενάντια στη λιτότη¬ 
τα της κεντροδεξιάς»!!! Λίγο ως πολύ, ο 
αρχηγός του ΠΑΣΟΚ, η Τρόικα, ο πολύς 
Στρος Καν του ΔΝΤ και οι άθλιοι και αρ¬ 
γυρώνητοι παπαγάλοι τους, που έχουν 
βυθίσει τους εργαζόμενους, τα φτωχά 
λαϊκά στρώματα και τη νεολαία στην 
ανεργία, την εξαθλίωση και την πείνα, 
είδαν αν όχι έγκριση της πολιτικής τους 
τουλάχιστον όχι αποδοκιμασία! Τώρα, 
είπε ο κατοχικός πρωθυπουργός, αμέ¬ 
σως μετά τα αποτελέσματα του β' γύ¬ 
ρου, έχω μπροστά μου «μια καθαρή τρι¬ 
ετία» για να συνεχίσω την ίδια πολιτική 


και να επιταχύνω της «διαθρωτικές» αλ¬ 
λαγές στην οικονομία, δηλαδή τα αντερ- 
γατικά και αντιλαϊκά μετρά, τις ιδιωτι¬ 
κοποιήσεις, τη διάλυση των εργασιακών 
σχέσεων, της υγείας, της παιδείας, της 
κοινωνικής ασφάλισης κλπ. Ταυτόχρο¬ 
να, έκανε κάλεσμα στους άλλους πολι¬ 
τικούς αρχηγούς για «συναίνεση» για τη 
«σωτηρία της πατρίδας», δείχνοντας μ’ 
αυτό τον τρόπο την αδύναμη θέση στην 
οποία έχει περιέλθει αυτός και η άθλια 
και προδοτική κυβέρνησή του. 

Αστική τάξη και ιμπεριαλιστές γνω¬ 
ρίζουν πολύ καλά ότι η κατάσταση στην 
Ελλάδα -αλλά και σε πολλές άλλες χώ¬ 
ρες της ΕΕ- είναι ένα καζάνι που βράζει 
και όλα δείχνουν ότι πηγαίνουμε προς 
το σημείο της έκρηξης. Γι’ αυτό ψάχνουν 
εναγωνίως να βρουν «πρόθυμους», 
ώστε να διευρύνουν ή να φαίνεται διευ- 
ρυμένη η πολιτική βάση που στηρίζει τις 
«μνημονιακές» πολιτικές. Παρά τις δυ¬ 
σκολίες που έχει μια «συμμαχία προθύ¬ 
μων», ωστόσο πρέπει να πούμε ότι στον 
προθάλαμο έχουν μαζευτεί αρκετοί υπο¬ 
ψήφιοι απ’ όλο το φάσμα των σημερινών 
πολιτικών δυνάμεων (από την άκρα δε¬ 
ξιά ως τη ρεφορμιστική αριστερά). Το αν 
θα πραγματοποιηθεί και κάτω από ποια 
μορφή, είναι μια άλλη ιστορία και θα 
εξαρτηθεί από πολλούς παράγοντες. 

Σε κάθε περίπτωση πάντως, το ου¬ 


σιαστικό μέρος της όποιας «συμμαχίας» 
δεν είναι το πολιτικό ή το εκλογικό επί¬ 
πεδο (που και εδώ τα πράγματα δεν είναι 
τόσο καθαρά), αλλά το βάρος που θα 
έχει στο κοινωνικό επίπεδο. Είναι προ¬ 
φανές, μέχρι στιγμής τουλάχιστον, ότι οι 
πολιτικές δυνάμεις οι οποίες εμφανίζο¬ 
νται «πρόθυμες» είναι στο σύνολό τους 
ή εν μέρει κομμάτια του παλιού πολιτι¬ 
κού σκηνικού, το οποίο αποσυντίθεται 
- και κυρίως το κοινωνικό τους βάρος 
είναι ασήμαντο ως μηδαμινό. Μ’ αυτές 
τις πολιτικές δυνάμεις, όσο και αν είναι 
«πρόθυμες» να συμμετάσχουν σε εγκλή¬ 
ματα κατά του ελληνικού λαού, δεν μπο¬ 
ρεί να αντιμετωπιστεί ούτε η οικονομι¬ 
κή κρίση, ούτε η πολιτική, ούτε πολύ πε¬ 
ρισσότερο η κρίση της αστικής εξουσίας. 

Αυτά τα πρωτοφανή και τεράστια 
ποσοστά αποστροφής και αποδοκιμα¬ 
σίας των μαζών απέναντι σε μια καθα¬ 
ρά συστημική διαδικασία και στα κόμ¬ 
ματα του συστήματος, εμπεριέχουν 
και ένα σαφές, εν δυνάμει οπωσδήπο¬ 
τε, πολιτικό μήνυμα που μπορεί να επι- 
δράσει πολύ αποφασιστικά στις πολιτι¬ 
κές και κοινωνικές εξελίξεις. Δεν είναι 
μόνο η εναγώνια μαζική αναζήτηση για 
κάτι το ριζικά διαφορετικό και ριζοσπα¬ 
στικό, αλλά και η μορφοποίηση ενός μέ¬ 
ρους αυτής της αναζήτησης προς αρι¬ 
στερή κατεύθυνση και πιο συγκεκριμένα 
προς μια -έστω θολή- αντικαπιταλιστική 
κατεύθυνση. Αυτή η κατεύθυνση είναι 
οπωσδήποτε θετική, δεν είναι όμως αρ¬ 
κετή για την αντιμετώπιση της εξαιρετι¬ 
κά δύσκολης κατάστασης που έχει δημι¬ 
ουργήσει η θανάσιμη κρίση του παγκό¬ 
σμιου και ελληνικού καπιταλισμού. Η 
οικοδόμηση μιας επαναστατικής πολιτι¬ 
κής και του επαναστατικού κόμματος εί¬ 
ναι επιτακτικές ανάγκες, αν πραγματικά 
θέλουμε τη νίκη των εργαζομένων και 
την εγκαθίδρυση του Σοσιαλισμού. 



Η καπιταλιστική βαρβαρότητα... 

με ιην γλώσσα ίων αριθμών 


Ε κτίναξη της ανεργίας στο 15% το 2011 
και ακόμη υψηλότερα το 2012, προβλέ¬ 
πει η Κομισιόν για την Ελλάδα. Το δη¬ 
μόσιο έλλειμμα θα φτάσει στο 7,4% του ΑΕΠ 
το 2011 και στο 7,6% το 2012, και η ύφεση το 
3% μέσα στο 2011, ενώ το δημόσιο χρέος ως 
ποσοστό του ΑΕΠ, θα εκτιναχτεί στο 156% του 
ΑΕΠ μέχρι το 2012. 

Και να σκεφτεί κανείς ότι αυτές οι προβλέ¬ 
ψεις αναθεωρούνται πια όλο και πιο συχνά, και 
διαρκώς προς το χειρότερο. Από τις δικές τους 
τις προβλέψεις επιβεβαιώνεται ότι οι συνταγές 
των ευρωπαϊκών κυβερνήσεων και του ΔΝΤ, 
όχι μόνο δεν θα μας σώσουν, αλλά αντίθετα θα 
μας βουλιάξουν πιο γρήγορα στον εργασιακό 
μεσαίωνα. 


Τ α 405 εκατομμύρια ενδέχεται να 
φτάσουν παγκοσμίως μέχρι το 2050 
οι άνθρωποι που έχουν μεταναστεύ¬ 
σει σε αναζήτηση εργασίας ή μιας καλύτερης 
ζωής, αποκαλύπτει μελέτη της Διεθνούς Ορ¬ 
γάνωσης για τη Μετανάστευση (ΙΟΜ). Αυτό 
σημαίνει ότι σχεδόν το 7% του σημερινού πα¬ 
γκόσμιου πληθυσμού θα είναι μετανάστες. 

Ο αριθμός όσων έχουν ήδη εγκατασταθεί 
σε άλλη χώρα αυξήθηκε από 191 εκ. το 2005 
σε 214 εκ. το 2009. Μεγάλη άνοδο σημειώνει 
επίσης ο αριθμός των εσωτερικών μετανα¬ 
στών (μετακινούνται εντός των χωρών τους), 
ανεβάζοντας το συνολικό αριθμό των μετα¬ 
ναστών (εσωτερικών και διεθνών) το 2010 σε 
ένα δισεκατομμύριο. 


Η φετινή χρονιά συγκαταλέγε¬ 
ται μεταξύ των τριών πιο θερ¬ 
μών χρόνων στη Γη, αφότου 
υπάρχουν σχετικά αρχεία, δηλαδή από 
το 1850 και η τελευταία δεκαετία είναι η 
πλέον θερμή όλων των χρόνων, ανακοι¬ 
νώθηκε από τον Παγκόσμιο Οργανισμό 
Μετεωρολογίας, που ανήκει στον ΟΗΕ. 
«Η πρόσφατη υψηλή θερμοκρασία είναι 
εξαιρετικά έντονη κυρίως στην Αφρική, 
σε τμήματα της Ασίας και σε τμήματα 
στης Αρκτικής», αναφέρεται στην έκ¬ 
θεση όπου επιση μαίνεται ότι τα τελι¬ 
κά αποτελέσματα για το τρέχον έτος 
θα ανακοινωθούν στις αρχές του 2011. 
Από την πλευρά του και το Βρετανικό Γρα¬ 
φείο Μετεωρολογίας ένα από τα τρία εγκυ¬ 
ρότερα στον κόσμο, αναφέρεται ότι κατά τα 
φαινόμενα η φετινή θα είναι η πλέον θερμή 
χρονιά από το 1998 έως σήμερα. 

4 Εργατική Πάλη 


ΠΟΛΙΤΙΚΗ 


Δεκέμβριος 2010 


Προϋπολογισμός 2011: 

Προγραμματισμένη Χρεοκοπία 
των εργαζομένων 


Η χούντα της κυβέρνησης 
και της Τρόικας για το 
2011 σχεδιάζει την κατα¬ 
βαράθρωση των μισθών, 
τη διάλυση των εργασιακών σχέσεων 
και τη μετατροπή των εργαζόμενων σε 
δουλοπάροικους 

Τα μέτρα που αναφέ- 
ρονται στο Μνημόνιο εί¬ 
ναι για το 2010 5,8 δις, για 
το 2011 9,2 δις, για το 2012 
5,6 δις, για το 2013 4,8 δις 
και για το 2014 4,7 δις. Όμως, 
το έλλειμμα του 2010 (λόγω 
υστέρησης εσόδων, υπέρβασης δαπα¬ 
νών και αναθεώρησης του ελλείμμα¬ 
τος και του χρέους του 2009) αντί να 
πέσει στα 18 δις περίπου, όπως προ- 
βλεπόταν, ανήλθε στα 23 δις.Έτσι, για 
το 2011 πρέπει να μειωθεί κατά 6 δις, 
στα 17 δις που επιβάλλει το Μνημό¬ 
νιο. Αυτά τα 6 δις θα προκόψουν από 
το συνολικό πακέτο μέτρων ύψους 
14,3 που προβλέπει ο προϋπολογι¬ 
σμός για το 2011 (αύξηση εσόδων 7,8 
δις, μείωση δαπανών 6,5 δις) - και πιο 
συγκεκριμένα: 

Εισπράξεις: 

- Από μέτρα αποφασισμένα το 2010: 
1,5 δις, εκ των οποίων η αύξηση του 
ειδικού φόρου κατανάλωσης σε καύ- 
σιμα-τσιγάρα-ποτά 600 εκ. και η αύ¬ 
ξηση του ΦΠΑ 750 εκ. 

- Από τα προγραμματισμένα μέτρα 
του 2011: 4,05 δις 

- Από επιπλέον μέτρα το 2011: 2,28 
δις 

Μείωση δαπανών: 

- Από μέτρα αποφασισμένα το 2010: 
1,15 δις (μείωση μισθών, αμοιβών, συ¬ 
ντάξεων) 

- Από προβλεπόμενες μειώσεις για το 
2011: 1,5 δις 

- Από επιπλέον μέτρα στο 2011: 3,85 
δις 

Επειδή βέβαια ούτε ο προϋπολο¬ 
γισμός του 2011 θα πραγματοποιηθεί, 
η Τρόικα επέβαλλε την ψήφιση νόμου 
όπου αναγράφονται επακριβώς τα μέ¬ 
τρα και το χρονοδιάγραμμα εφαρμο¬ 
γής τους. Αν εμφανιστεί η παραμικρή 
απόκλιση, νέα μέτρα θα παίρνονται 
χωρίς καθυστερήσεις. 

Η επίθεση στο εισόδημα και τις 
εργασιακές σχέσεις 

Το «ενιαίο μισθολόγιο» θα περι¬ 
κόψει δραστικά τους μισθούς των δη¬ 
μοσίων υπαλλήλων. Ήδη ανακοινώ¬ 
νεται ότι τα επιδόματα δεν θα πρέ¬ 
πει να ξεπερνούν το 8 % του βασικού 
μισθού τους! Η μεγάλη σφαγή θα γί¬ 
νει στους μισθούς των εργαζόμενων 
στις ΔΕΚΟ, που στον προϋπολογισμό 
προβλέπονται μειωμένοι κατά 267 εκ. 
ή 24%. 

Επίσης, το 2011 οι επικουρικές συ¬ 
ντάξεις δεν θα πρέπει να ξεπερνούν 
το 20 % της βασικής και θα δίνονται 
μόνο αν και όσο το επιτρέπει η ανα- 
λογιστική μελέτη του επικουρικού τα¬ 
μείου. 


«Αιφνίδιος θάνατος» υπηρεσιών, 
απολύσεις στο Δημόσιο 

Η μείωση των δαπανών για παι¬ 
δεία, υγεία, ασφάλιση, ΔΕΚΟ και 
ΟΤΑ σημαίνει μια μετακύλιση του κό¬ 
στους στους εργαζόμενους και τα λα¬ 
ϊκά στρωμάτων, το μέγεθος της οποί¬ 
ας είναι αδύνατο να υπολογιστεί. 
Στην πράξη θα έχουμε 
κλείσιμο οργα¬ 
νισμών και μα- 
ζικές απολύ¬ 
σεις, ενώ 
ραγδαία 
θα εί- 



πτώση 

της ποιότητας των 
παρεχόμενων υπη¬ 
ρεσιών και ο αποκλει¬ 
σμός μεγάλου μέ¬ 
ρους της κοινωνίας 
απ’ αυτές. 

Για τους εργαζόμε¬ 
νους στο Δημόσιο, μόνι¬ 
μους, συμβασιούχους αορίστου 
ή ορισμένου χρόνου, στόχος είναι 
να απολυθούν τουλάχιστον 300.000. 

Αύξηση φορολογίας 

Τα έσοδα προβλέπονται αυξημένα: 

- Από την άμεση φορολογία κατά 
2 , 2 % από πέρυσι. 

- Από την έμμεση φορολογία κατά 3,7 
δις ή 11,5% στη διετία 2009-2011. Ει¬ 
δικότερα τα έσοδα του ΦΠΑ προβλέ- 
πονται αυξημένα κατά 1,4 δις ή 8,5% 
στο ίδιο διάστημα. 

Ασφάλιση, Υγεία, Παιδεία 

Με τις προβλέψεις του προϋπο¬ 
λογισμού (και συνυπολογίζοντας τον 
πληθωρισμό): 

- Οι δαπάνες του υπουργείου Εργασί¬ 
ας και Κοινωνικής Ασφάλισης στη δι¬ 
ετία 2009-2011 μειώνονται κατά 1,5 
δις ή 14%. 

- Οι επιχορηγήσεις των φορέων κοι¬ 
νωνικής ασφάλισης στη διετία 2009- 
2011 μειώνονται κατά 3,2 δις ή 31%. 
Οι δαπάνες τους μειώνονται στο ίδιο 
διάστημα κατά 2,1 δις ή 23,5%. 

- Η συνολική φαρμακευτική δαπάνη 
των ασφαλιστικών ταμείων μειώθη¬ 
κε φέτος μόνο περίπου κατά 700 εκ. 
Το 2011 προβλέπεται επιπλέον μείω¬ 
ση 1,4 δις. Η συνολική μείωση στη δι¬ 
ετία 2009-2011 ξεπερνά το 42%. Με 
άλλα λόγια, κόβεται περίπου η μισή 
φαρμακευτική δαπάνη - κι αυτό ση¬ 
μαίνει κατακόρυφη αύξηση της λί¬ 
στας των φαρμάκων (που απαγορεύ¬ 
εται να συνταγογραφούνται), αντικα¬ 
τάσταση των προτύπων από γενόση- 
μα, αποκλεισμός ολόκληρου τμήμα¬ 
τος της κοινωνίας από τα φάρμακα. 

- Οι δαπάνες του υπουργείου Υγεί¬ 
ας στη διετία 2009-2011 μειώνονται 
κατά 5 δις ή 14%. 

- Οι δαπάνες του υπουργείου Παιδεί¬ 


ας μειώθηκαν κατά 660 εκ. φέτος (από 
αύξηση 370 εκ. που προέβλεπε ο προ¬ 
ϋπολογισμός του 2010). Νέα μείωση 
170 εκ. προβλέπεται το 2011. Η συ¬ 
νολική μείωση στη διετία 2009-2011 
φτάνει το 16,6%. Οι δαπάνες για την 
Παιδεία θα είναι φέτος στο 2,96% του 
ΑΕΠ (αν εξαιρέσουμε τις γραμματεί¬ 
ες θρησκευμάτων, δια βίου μάθησης 
και έρευνας-τεχνολογίας, πέφτει στο 
2,75%) - το μικρότερο ποσοστό σε 
όλη τη μεταπολίτευση! 

Δημόσιο Χρέος 

Το χρέος της κεντρικής κυβέρ¬ 
νησης το 2009 ήταν (μετά την ανα¬ 
θεώρηση) 298,5 δις ευρώ (127% του 
ΑΕΠ), στο τέλος του 2010 εκτιμάται 
ότι θα ανέλθει στα 343,2 δις (148% 
του ΑΕΠ) και το 2011 στα 362,2 
δις (158,6% του ΑΕΠ). 

Την πενταετία 2011-15 πρέ¬ 
πει να αποπληρωθούν [Σημ.: τα 
στοιχεία αφορούν πριν την «επι¬ 
μήκυνση» του χρέους, βλ. σχε¬ 
τικό άρθρο] περίπου 159 δις. 
Κάθε χρόνο πρέπει να αντλού¬ 
νται επιπλέον 36 δις, που εί¬ 
ναι το βραχυπρόθεσμο χρέ¬ 
ος (έντοκα γραμμάτια ελλη¬ 
νικού δημοσίου 3μηνης, 6 μη- 
νης κλπ. διάρκειας). Με άλλα λόγια, 
η αποπληρωμή του χρέους θα απαιτεί 
κάθε χρόνο κατά μέσο όρο 68 δις. 

Επιπλέον, ακόμη κι αν το έλλειμ¬ 
μα μειωθεί, όπως υπολογίζουν κυβέρ¬ 
νηση και Τρόικα, η κάλυψη όλων των 
ελλειμμάτων την πενταετία 2011-15 
θα χρειαστεί άλλα 56 δις, κατά μέσο 
όρο 11 δις τον χρόνο. 

Επίσης, το 2011 οι τόκοι θα ανέλ- 
θουν στα 15,9 δις (7% του ΑΕΠ), 
όταν το 2010 ήταν 13,26 δις (5,7% του 
ΑΕΠ). Για το 2012 προβλέπεται να 
φτάσουν τα 17 δις (7,4% του ΑΕΠ), το 

2013 τα 18,9 δις ( 8 % του ΑΕΠ) και το 

2014 τα 19,9 δις (8,2% του ΑΕΠ). Δη¬ 
λαδή την πενταετία η αύξηση των τό¬ 
κων θα απορροφήσει επιπλέον 21 δις, 
κατά μέσο όρο 4 δις τον χρόνο. 

Συνολικά, θα πρέπει να δανειζό¬ 
μαστε σαν χώρα 83 δις (68+11+4) 
κάθε χρόνο, χωρίς να υπολογίζουμε 
τα κρυφά χρέη, τις καταπτώσεις εγ¬ 
γυήσεων που έχει προσφέρει το δημό¬ 
σιο, τη μείωση του ΑΕΠ και την ευ¬ 
ρωπαϊκή ή παγκόσμια επιδείνωση της 
κρίσης (του χρέους ή συνολικά της 
οικονομίας). Αυτό πρακτικά σημαίνει 
«ελεγχόμενη πτώχευση», όπως πλέ¬ 
ον αρχίζουν να σιγοψιθυρίζουν όλοι 
σε Ελλάδα και Ευρώπη, που δεν αλ¬ 
λάζει επί της ουσίας από την «επιμή¬ 
κυνση» αποπληρωμής του χρέους της 
Τρόικας. 


επίκαιρη... 


Τρομοκρατία στους ΟΤΑ 

Ο δήμαρχος Συκεών Θεσσαλονίκης 
Σ. Δανιηλίδης, στέλεχος του ΠΑΣΟΚ και 
πρωτοστάτης στις ιδιωτικοποιήσεις και την 
εφαρμογή ελαστικών σχέσεων εργασίας 
στο Δήμο, προχώρησε στη δικαστική 
δίωξη των ιγ μελών του Διοικητικού 
Συμβουλίου του Συλλόγου Εργαζομένων 
ΟΤΑ και Δημοτικών Επιχειρήσεων 
νομού Θεσσαλονίκης, για «συκοφαντική 
δυσφήμιση δια του τύπου». 

Δικάζεται μια ανακοίνωση του 
συλλόγου εργαζομένων ενάντια στην 
καταστρατήγηση του ωραρίου στο Δήμο 
Συκεών και για την παράνομη μεταφορά 
σκουπιδιών σε χωματερές άλλων νομών 
χωρίς να τηρηθεί κανένα μέτρο ασφαλείας! 
Δικάζεται ουσιαστικά το δικαίωμα 
του συλλόγου να ενημερώνει τους 
εργαζόμενους! Με πειθαρχικά και απειλές, 
με συκοφαντίες και μηνύσεις, «πράσινοι» 
και «γαλάζιοι» Δήμαρχοι θα προσπαθούν 
όλο και πιο ανοιχτά να καταστείλουν τους 
αγώνες των εργαζόμενων στους ΟΤΑ για 
να επιβάλλουν τις βάναυσες περικοπές του 
Καλλικράτη. 

Απαγόρευση Κυκλοφορίας στην 
Αθήνα 

Πρωτοφανές μέτρο τρομοκράτησης η 
κυβερνητική απαγόρευση της κυκλοφορίας 
οχημάτων στο κέντρο της Αθήνας από το 
πρωί της Δευτέρας 6/12 ως τα ξημερώματα 
της Τρίτης γ/ιι, για να δυσκολεύσει την 
προέλευση στις προγραμματισμένες 
διαδηλώσεις ενάντια στην κρατική 
καταστολή και βία στην επέτειο της 
δολοφονίας του άχρονου Γρηγορόπουλου 
το 2 οο 8 . Αυτή η κατάπτυστη απόφαση 
προσβάλει την μνήμη του αδικοχαμένου 
Αλέξη και τους αγώνες για την τιμωρία των 
δολοφόνων του. Πέραν του ότι αποσκοπεί 
στην απομαζικοποίηση των διαδηλώσεων 
και τον εκφοβισμό των διαδηλωτών, με 
προληπτικές προσαγωγές και παράδοση 
της πόλης στον απόλυτο έλεγχο των 
μηχανισμών καταστολής, είναι και ένα βήμα 
προς την απαγόρευση των διαδηλώσεων. 
Εργαζόμενοι και νεολαία να δώσουμε την 
απάντηση που τους αξίζει! Με μαζικές και 
μαχητικές διαδηλώσεις να σπάσουμε στον 
δρόμο την τρομοκρατία! 

Κάτω τα χέρια απο την Κυριακάτικη 
Αργία 

Το Νομαρχιακό Συμβούλιο της Αθήνας, 
σε διατεταγμένη υπηρεσία προς όφελος του 
Εμπορικού Συλλόγου Αθήνας, αποφάσισε 
στη συνεδρίαση στις 25/11 τη λειτουργία 
των εμπορικών καταστημάτων την Κυριακή 
12 / 12 . Αυτό το άνοιγμα των καταστημάτων 
για δεύτερη Κυριακή μέσα στον χρόνο 
(κανονικά επιτρέπεται μόνο μία Κυριακή, 
φέτος στις 19 / 12 ) είναι παράνομο και 
αντισυνταγματικό. 

Με κάλεσμα του Σύλλογου Υπαλλήλων 
Βιβλίου Χάρτου Αττικής (ΣΥΒΧΑ), την 
Παρασκευή 3/12 πραγματοποιήθηκε 
διαδήλωση στην οδό Ερμού, όπου 
και δόθηκε μια πρώτη απάντηση. Η 
Ομοσπονδία Ιδιωτικών Υπαλλήλων 
Ελλάδας έχει κηρύξει απεργία για την 
Κυριακή 12 / 12 , ενώ στην κήρυξη απεργίας 
στον κλάδο του βιβλίου για την ίδια μέρα 
προσανατολίζεται και ο ΣΥΒΧΑ. 

Οι εργαζόμενοι στο εμπόριο, αλλά και 
όλοι οι υπόλοιποι εργαζόμενοι-άνεργοι- 
νέοι πρέπει να κινητοποιηθούμε για να 
ματαιώσουμε αυτή την πραξικοπηματική 
απόφαση, που ανοίγει τον δρόμο για την 
κατάργηση της κυριακάτικης αργίας αλλά 
και των υπόλοιπων αργιών. 

ΠΟΛΙΤΙΚΗ 


Εργατική Πάλη 5 


ΠΟΥ ΒΑΒΙΖΕΙ Η ΣΥΝΔΙΚΑΛΙΣΤΙΚΗ ΓΡΑΦΕΙΟΚΡΑΤΙΑ; 


Η πρόσφατη κρίση στη ΓΣΕΕ 
με την αποχώρηση από το 
προεδρείο της ΔΑΚΕ (ΝΔ) 
και της Αυτόνομης Παρέμ¬ 
βασης (ΣΥΝ-ΣΥΡΙΖΑ) έφερε και πάλι 
στο προσκήνιο το συνδικαλιστικό πρό¬ 
βλημα της ελληνικής εργατικής τάξης. 
Είχε προηγηθεί η συζήτηση και συμφω¬ 
νία που όλα δείχνουν ότι είχε ο πρόεδρος 
της ΓΣΕΕ Παναγόπουλος (της πλειοψη- 
φούσας ΠΑΣΚΕ) με εκπροσώπους των 
εργοδοτών για την κατάργηση των συλ¬ 
λογικών συμβάσεων. Φαίνεται ότι βαδί¬ 
ζουμε προς εξελίξεις, ενδεχομένως με τη 
συγκρότηση αντιπολιτευτικών ομάδων, 
ίσως και από ολόκληρες παρατάξεις, απέ¬ 
ναντι στην πλειοψηφούσα ΠΑΣΚΕ. 

Η επίθεση κυβέρνησης-Τρόικας, που 
καταργεί το σύνολο των εργατικών κα- 
τακτήσεων και της σχετικής νομοθεσίας, 
σημαίνει και διάλυση των στηριγμάτων 
της συνδικαλιστικής γραφειοκρατίας: μο¬ 
νιμότητα, δημόσιος τομέας και ΔΕΚΟ, 
σχετικά υψηλές απολαβές ενός στρώμα¬ 
τος «εργατικής αριστοκρατίας», διαπραγ¬ 
ματεύσεις μέσω του ΟΜΕΔ που κατέλη¬ 
γαν έστω σε μικρές αυξήσεις κλπ. 

Είναι επόμενο να υπάρξουν διαφο¬ 
ροποιήσεις στο εσωτερικό της γραφει¬ 
οκρατίας. Ένα κομμάτι θα προσπαθήσει 
να εφαρμόσει την πολιτική της κυβέρνη¬ 
σης και της Τρόικας (παζαρεύοντας επι- 
μέρους θέματα άνευ σημασίας), ένα άλλο 
θα παραδοθεί πλήρως και θα αφοσιωθεί 
στον ατομικό του πλουτισμό (στην περαι¬ 
τέρω αστικοποίησή του), ενώ άλλα κομ¬ 
μάτια θα προσπαθήσουν να διαχωρίσουν 
τη θέση τους, αρθρώνοντας έναν αντιπο¬ 
λιτευτικό λόγο και ίσως προχωρώντας σε 
ορισμένες κινητοποιήσεις. 

Ό,τι κι αν γίνει στην «κορυφή», οι ερ¬ 
γαζόμενοι δεν πρέπει να ξεγελαστούν 
(πόσο μάλλον όταν όλοι αυτοί είναι συ- 
νυπεύθυνοι για τη σημερινή κατάσταση). 
Πρέπει να κατανοήσουν την ουσία της 
κρίσης του εργατικού/συνδικαλιστικού 


κινήματος, να οπλιστούν μ’ ένα αντικα- 
πιταλιστικό πρόγραμμα, να στηριχθούν 
στη δική τους ενεργή συμμετοχή στους 
αγώνες. Το ίδιο και οι αριστερές, ακρο¬ 
αριστερές και αναρχικές οργανώσεις και 
ομάδες, που ασκούν λανθασμένη ή μονά¬ 
χα επιμέρους κριτική στη γραφειοκρατία 
και συνεπώς εφαρμόζουν λανθασμένες ή 
αναποτελεσματικές πολιτικές. 

Η συνήθης κριτική στη γραφειοκρα¬ 
τία αφορά: (α) Την απουσία ενός συ¬ 
νεπούς ταξικού προγράμματος αιτημά¬ 
των ή ακόμα χειρότερα την υιοθέτηση 
της «ανταγωνιστικότητας», «ανάπτυξης» 
κλπ. (β) Το ότι «δεν κάνει αγώνες» και συ¬ 
νεργάζεται στο πέρασμα της νεοφιλελεύ¬ 
θερης πολιτικής. Αυτά είναι βέβαια σω¬ 
στά, όμως παραμένουν επιφανειακά και 
ανεπαρκή για να χαράξει κανείς ρότα στο 
εργατικό/συνδικαλιστικό κίνη μα. Από¬ 
δειξη το ότι δυνάμεις που ασκούν την πα¬ 
ραπάνω κριτική, ακολουθούν εκ διαμέ¬ 
τρου αντίθετες πολιτικές, από τη διάσπα¬ 
ση των κινητοποιήσεων μέχρι τα παρακά¬ 
λια στους γραφειοκράτες να κάνουν αγώ¬ 
νες, (πολλές φορές συνδυάζοντας και τα 
δύο). Πρέπει λοιπόν να δούμε το πρόβλη¬ 
μα πιο ολοκληρωμένα: 

(1) Το βασικό πρόβλημα της ελληνι¬ 
κής συνδικαλιστικής γραφειοκρατίας δεν 
είναι ότι γενικά «δεν κάνει αγώνες». Συ¬ 
γκριτικά πχ. με την αγγλική ή τη γερμα¬ 
νική, «κάνει αγώνες» και μάλιστα αρκετά 
συχνά (στην Αγγλία η τελευταία γενική 
απεργία έγινε το 1926). Το πρόβλημα της 
συνδικαλιστικής γραφειοκρατίας είναι 
ότι απλώς προκηρύσσει κινητοποιήσεις 
(24ωρες γενικές απεργίες, στάσεις εργα¬ 
σίας, απεργίες σε διάφορους κλάδους), 
δίχως ποτέ να τις οργανώνει. Δηλαδή να 
ενισχύει την αυτοοργάνωση των εργαζο¬ 
μένων, να ενώνει τους αγώνες και κυρίως 
να επιθυμεί τη νίκη, να τους διεξάγει μα¬ 
χητικά και αποφασιστικά. Αυτό δεν εμπο¬ 
δίζει τους εργαζόμενους αρκετές φορές 
να συμμετέχουν μαζικά και ενεργά στις 


κινητοποιήσεις (αποκορύφωμα η 5η Μάη 
2010), εκφράζοντας την οργή και αγανά¬ 
κτησή τους και όχι βέβαια γιατί «ακολου¬ 
θούν» τη γραφειοκρατία ή «συμφωνούν» 
με τις πολιτικές της. 

(2) Η συνδικαλιστική γραφειοκρατία 
ουσιαστικά περιορίζεται να ασχολείται με 
τους μισθούς και την ασφάλιση, εγκατα- 
λείποντας ζωτικά θέματα όπως η παιδεία, 
η υγεία, τα δημοκρατικά δικαιώματα, οι 
μετανάστες, οι άνεργοι. Οι αγώνες που 
κατά καιρούς προκηρύσσουν επιμέρους 
κομμάτια της (πχ. ηγεσίες ΟΛΜΕ-ΔΟΕ) 
παραμένουν ξεκομμένοι από το υπόλοιπο 
κίνημα. Άνεργους και μετανάστες η γρα¬ 
φειοκρατία τους έχει πλήρως εγκαταλεί¬ 
ψει, ενώ δεν αρθρώνει λέξη για τον πόλε¬ 
μο ενάντια στα δημοκρατικά δικαιώμα¬ 
τα και ελευθερίες (τρομονόμοι, κουκου- 
λονόμοι, βία των μηχανισμών καταστο¬ 
λής κλπ.). 

(3) Διασπά το εργατικό κίνημα σε 
κάθε ευκαιρία και με κάθε τρόπο. Έχει 
εγκαταλείψει τα νέα κομμάτια των εργα¬ 
ζομένων, όχι μόνο στον ιδιωτικό αλλά και 
στο δημόσιο τομέα και στις ΔΕΚΟ. Δεν 
εγγράφει τους συμβασιούχους στα σωμα¬ 
τεία ή δεν ασχολείται με τα προβλήματά 
τους, το ίδιο και με τις πάμπολλες μορφές 
της ελαστικής εργασίας (δΐα§ε, υπεργολα¬ 
βίες κλπ.). Απομονώνει τους αγώνες από 
την υπόλοιπη εργατική τάξη, πολύ πε¬ 
ρισσότερο από ευρύτερους κοινωνικούς 
αγώνες, ειδικά της νεολαίας. 

Αυτή η γραφειοκρατία και η πολιτι¬ 
κή της έχει εξελιχθεί σε γάγγραινα για τα 
εργατικά συμφέροντα και για τα ίδια τα 
συνδικάτα. Ωστόσο, για το ξεπέρασμά 
της στην πράξη δεν αρκούν υστερικές 
κραυγές, η διαφήμιση ενός «κόκκινου» 
προγράμματος αιτημάτων, φραστικές και 
σωματικές επιθέσεις στους γραφειοκρά¬ 
τες, διασπαστικές και άμαζες «ανεξάρτη¬ 
τες ταξικές συγκεντρώσεις». Απαιτείται 
αγώνας για συνολική ανασυγκρότηση- 
ανασύνθεση του εργατικού κινήματος: 


α) Κατέβασμα του κέντρου αποφάσε¬ 
ων στη βάση των εργαζομένων, στις γε¬ 
νικές συνελεύσεις. Προώθηση οργάνων 
βάσης, απεργιακών επιτροπών και φρου¬ 
ρών. Ωστε να εξουδετερώνονται η γρα¬ 
φειοκρατία και ο ρόλος των διαφόρων 
ΔΣ, αλλά και να αποκτούν οι εργαζόμενοι 
εμπειρίες και πίστη στις δυνάμεις τους, 
β) Οργάνωση σε επιτροπές αγώνα των 
πρωτοπόρων εργαζόμενων-νέων. Οικο¬ 
δόμηση αντικαπιταλιστικών παρατάξεων. 
Αυτές είναι απαραίτητες προϋποθέσεις 
για τη δημιουργία σταθερών ριζοσπαστι¬ 
κών τάσεων και την αλλαγή των πολιτι¬ 
κών και οργανωτικών συσχετισμών, 
γ) Δημιουργία ή ανασύσταση σωματεί¬ 
ων, αναζωογόννηση όσων υπάρχουν στη 
βάση ενός ταξικού προγράμματος και της 
εργατικής δημοκρατίας, 
δ) Αποφυγή οποιοσδήποτε σύμπραξης, 
πολιτικής «ουράς» ή συναλλαγής με τη 
συνδικαλιστική γραφειοκρατία, ακόμη 
και σε τυπικά θέματα (σχηματισμοί προ¬ 
εδρείων κλπ.). 

Αυτή η πολιτική δεν εξαντλείται σε 
μια «οργανωτική» ή «τεχνική» πρόταση, 
αλλά απαιτεί και το κατάλληλο περιεχό¬ 
μενό: 

- Με απλά και ενοποιητικά αιτήματα. 

- Με την υπεράσπιση όλων των μέχρι 
τώρα κατακτήσεων των εργαζομένων και 
της νεολαίας. 

- Μ’ έναν επιθετικό χαρακτήρα, ζητώ¬ 
ντας πίσω ό,τι έχει χαθεί και απαιτώντας 
μεγαλύτερους μισθούς, μικρότερα ωρά¬ 
ρια κοκ. 

- Συνδέοντας τα προβλήματα των εργα¬ 
ζομένων με το συνολικό πρόβλημα, την 
κρίση και χρεοκοπία του καπιταλισμού 
και της αστικής πολιτικής - και αναδει- 
κνύοντας ένα μεταβατικό πρόγραμμα αι¬ 
τημάτων και ριζοσπαστικών μορφών πά¬ 
λης, γέφυρα για την επαναστατική αλλα¬ 
γή και την οικοδόμηση μιας σοσιαλιστι¬ 
κής κοινωνίας 


Δημοκρατική Συμμαχία: Το νόθο παιδί της πολίτικης κρίσης 


Μ έσα από ένα σκηνικό απί¬ 
στευτης κακογουστιάς και 
κιτσαρίας (Χόλυγουντ, Κα- 
ζαντζάκης, Τ. Ουίλιαμς, μο- 
ντέλες-ταξιθέτριες κ.α.), που ωστόσο ταί¬ 
ριαζε απόλυτα μ όσα λέγονταν και γίνο¬ 
νταν, γεννήθηκε το κόμμα της Ντόρας, η 
Δημοκρατική Συμμαχία. 

Αφού έκανε «αυτοκριτική» για την 
προηγούμενη πορεία της και ιδιαίτερα για 
τον τελευταίο χρόνο της κυβέρνησης Κα¬ 
ραμανλή, μπορεί τώρα, που βγήκε από το 
«γυάλινο πύργο» και είδε την αλήθεια, να 
την πει ανοιχτά στην κοινωνία. «Έχω πολ¬ 
λές νέες προτάσεις να πω στην κοινωνία», 
αναφώνησε και άρχισε να αραδιάζει ένα 
παλαιοημερολογίτικο νεοφιλελεύθερο συ¬ 
νταγολόγιο. Αυτές οι «νέες» προτάσεις εί¬ 
ναι: α) «αναδιαρθρώσεις/μεταρρυθμίσεις/ 
ιδιωτικοποιήσεις», β) «περιορισμός του 
δημοσίου», «απολύσεις δημοσίων υπαλ¬ 
λήλων», γ) «ανασυγκρότηση της δημόσιας 
διοίκησης», δ) «απελευθέρωση της αγοράς 
εργασίας» κλπ.! Προηγούμενα είχε ανα¬ 
φερθεί στις κύριες αιτίες της κρίσης, που 
για την Ντόρα είναι: α) το «σπάταλο, αντι- 
παραγωγικό και διεφθαρμένο κράτος» και 
β) οι «κακοί, βολεμένοι και πλουσιοπάρο¬ 
χα αμειβόμενοι δημόσιοι υπάλληλοι»! 

Αυτές οι χιλιοειπωμένες νεοφιλελεύθε¬ 
ρες καταστροφικές ανοησίες, που σήμερα 


υπάρχουν στο πρόγραμμα και την πολιτική 
όλων των αστικών κομμάτων (από ακρο¬ 
δεξιά έως «σοσιαλιστικά»), δεν είναι προ¬ 
φανώς ο λόγος για τον οποίο χρειαζόταν 
ένα νέο κόμμα. Ούτε επίσης η «ανακάλυ¬ 
ψη» της Ντόρας ότι «υπάρχει μεγάλη κρί¬ 
ση αντιπροσώπευσης» από μόνη της δι¬ 
καιολογεί τη δημιουργία ενός κόμματος 
του είδους και της φύσης της Δημοκρα¬ 
τικής Συμμαχίας (ΔΗΣΥ). Είναι σίγουρο 
ότι το ΔΗΣΥ όχι μόνο δεν μπορεί να λύσει 
το πρόβλημα της κρίσης αντιπροσώπευ¬ 
σης, που υπάρχει και μεγαλώνει καθημερι¬ 
νά (φάνηκε και στις πρόσφατες εκλογές), 
αλλά μπορεί να τη χειροτερεύσει ακόμη 
περισσότερο. Η Ντόρα και το κόμμα της 
είναι αποτέλεσμα της κρίσης των αστικών 
κομμάτων, της αποσύνθεσης του αστικού 
πολιτικού σκηνικού και συνολικά της βα¬ 
θύτατης πολιτικής κρίσης. Η κρίση αντι¬ 
προσώπευσης, που είναι ένα μέρος της πο¬ 
λιτικής κρίσης, δεν ξεπερνιέται με την ανα¬ 
κύκλωση των ίδιων φθαρμένων και διε¬ 
φθαρμένων προσώπων, των ίδιων και χει¬ 
ρότερων πολιτικών κλπ., με όσα νέα φτια¬ 
σίδια και ντεκόρ και αν εμφανιστούν, όσες 
«αυτοκριτικές» και αν κάνουν. 

Τα παραπάνω δεν σημαίνουν ότι η 
Ντόρα και το ΔΗΣΥ δεν έχουν να παί¬ 
ξουν κανένα ρόλο στις πολιτικές εξελί¬ 
ξεις. Όλοι γνωρίζουν ότι το ΠΑΣΟΚ κα¬ 


ταρρέει και μαζί του όλο το αστικό πολι¬ 
τικό σκηνικό και ακόμη ότι πολύ σύντο¬ 
μα θα χρειαστεί κάθε είδους βοήθεια ώστε 
να στηριχτεί αυτή η κατάσταση ή να στη- 
ριχτεί-σχηματιστεί μια άλλη αστική κυβέρ¬ 
νηση, για να σωθεί ο χρεοκοπημένος ελλη¬ 
νικός καπιταλισμός και να εξυπηρετηθούν 
τα συμφέροντα των ιμπεριαλιστών. Η ίδια 
η Ντόρα ήταν απόλυτα σαφής για τον ρόλο 
του κόμματός της. Θα είναι είπε, «κίνημα 
διακυβέρνησης και όχι κόμμα διαμαρτυρί¬ 
ας. Ο καταλύτης σε μια αναγκαία προσπά¬ 
θεια σαρωτικών αλλαγών και μεταρρυθμί¬ 
σεων από τις οποίες έχει ανάγκη η χώρα». 
Ανεξάρτητα αν οι στόχοι της Ντόρας ευο- 
δωθούν στο σύνολο τους, ένα είναι βέβαιο, 
ότι οι προθέσεις της και όσων άλλων συνη¬ 
γόρησαν και στήριξαν το ΔΗΣΥ -και είναι 
πολλοί, ντόπιοι και ξένοι- είναι απόλυτα 
ξεκάθαρες: την κρίση του συστήματος να 
την πληρώσουν οι εργαζόμενοι, τα φτωχά 
λαϊκά στρώματα και η νεολαία. 

Όμως, ταυτόχρονα το κόμμα της Ντό¬ 
ρας δείχνει και την βαθιά κρίση που υπάρ¬ 
χει στα αστικά κόμματα, όπως και γενικά 
στην πολιτική κατάσταση. Γιατί πράγμα¬ 
τι μέσα σε λίγο διάστημα έχουμε τη δημι¬ 
ουργία δύο νέων κομμάτων και πολλές άλ¬ 
λες εξελίξεις μέσα στα κόμματα που απο¬ 
τελούν το υπάρχον πολιτικό σκηνικό. Και 
αυτή η κατάσταση πρόκειται να συνεχιστεί 


και να βαθύνει ακόμη περισσότερο. Ακρι¬ 
βώς γι’ αυτή την περίοδο της οξύτατης πο¬ 
λιτικής κρίσης ετοιμάζονται εναλλακτικές 
λύσεις, όσο κάλπικες και εφήμερες και αν 
είναι. Όχι για μακροχρόνιους σχεδιασμούς 
αλλά απλώς για να υπάρχει μια νομιμοφά¬ 
νεια, έστω και μιας χρήσης. 

Η κρίση του ελληνικού καπιταλισμού 
δεν είναι αναστρέψιμη, ιδιαίτερα τώρα που 
όλος ο καπιταλιστικός κόσμος και η Ε.Ε., 
γνωρίζουν μια νέα επιδείνωση της κρί¬ 
σης, αυτή τη φορά με την μορφή των ελ¬ 
λειμμάτων, των χρεών και των χρεοκοπι¬ 
ών κρατών. Δεν είναι επίσης και διαχειρί- 
σιμη, πράγμα που σημαίνει ότι η διαχείρι¬ 
ση της κρίσης θα καθίσταται όλο και πιο 
δύσκολη, ότι διαρκώς θα μεγαλώνει η ανα- 
ξιοπιστία των αστικών κομμάτων και των 
«προθύμων», η αποδέσμευση μαζών από 
αυτά και την επιρροή της πολιτικής τους, 
τα οποία με τη σειρά τους είναι νέοι παρά¬ 
γοντες κρίσης, διασπάσεων και ούτω καθ’ 
εξής. Αυτή είναι η περίοδος που ανοίγεται 
μπροστά μας όσον αφορά τα αστικά κόμ¬ 
ματα και την πολιτική κατάσταση. Μέσα σ’ 
αυτή τη κρίση ή από αυτή την κρίση, πολ¬ 
λοί θα εκτοξευτούν οπουδήποτε. Σε περιό¬ 
δους κρίσης, δεν υπάρχουν κανόνες, αξίες, 
μέτρο ειδικά σ’ ένα παρακμασμένο και διε¬ 
φθαρμένο αστικό πολιτικό σύστημα. 

Σ.Π. 

Φασιστικές μέθοδοι 
ενάντια στοσς 
ναυτερΥάτες 



Η 7ημερη απεργία των ναυ- 
τεργατών «έληξε» τη 
Δευτέρα 29/11, αφού η 
κυβέρνηση κατέφυγε στο 
φασιστικό μέτρο της πολιτικής επι¬ 
στράτευσης, για να σπάσει την τέ¬ 
ταρτη κατά σειρά 48ωρη απεργία της 
ΠΝΟ (Πανελλήνια Ναυτική Ομο¬ 
σπονδία). Μετά το 2002 και το 2006, 
ήταν η τρίτη φορά που οι ναυτεργά- 
τες αντιμετωπίζονται με στρατιωτικό 
νόμο. 

Αν η επίθεση ενάντια στους ναυ- 
τεργάτες περάσει, θα μετατραπούν 
ουσιαστικά σε δουλοπάροικους, με 
ελάχιστους μισθούς, χωρίς κοινωνι¬ 
κή ασφάλιση και σε μεγάλο βαθμό θα 
εξαρτώνται από τους δουλεμπόρους 
που ήδη κάνουν «χρυσές δουλειές» 
στον Πειραιά. Πρότυπο των εφοπλι¬ 
στών είναι το περίφημο κρουαζιερό- 
πλοιο ΖΕΝΙΘ, μια σύγχρονη γαλέρα. 

Η λυσσώδης αντίδραση των εφο¬ 
πλιστών και της κατοχικής κυβέρνη¬ 
σης Παπανδρέου δεν ήταν για την αύ¬ 
ξηση 2% που ζητούσε η ΠΝΟ, αλλά 
ενάντια στη Συλλογική Σύμβαση των 


ναυτεργατών. Η μη υπογραφή νέας 
ΣΣΕ είναι το πρώτο βήμα. Με τη γνω¬ 
στή βοήθεια των ΜΜΕ, άρχισαν τις 
συκοφαντίες και την λάσπη, φτάνο¬ 
ντας στους δεκάδες πεθαμένους των 
νησιών που δεν μπορούσαν να μετα¬ 
φερθούν! 

Μετά έπιασαν δουλειά οι γνωστοί 
μηχανισμοί των «αγανακτισμένων» 
αγροτών της Κρήτης, με βία και τρα- 
μπουκισμούς ενάντια στα πληρώμα¬ 
τα και τις ομάδες περιφρούρησης της 
απεργίας. Η δημιουργία κλίματος «κα¬ 
ταστροφής της αγροτικής οικονομίας» 
δεν είναι παρά ένα πρόσχημα γι’ αυ¬ 
τούς τους οργανωτές της απεργοσπα- 
σίας (πατενταρισμένα κομματικά στε¬ 
λέχη οι περισσότεροι). 

Στο Ηράκλειο, το πλοίο ΦΑΙΣ¬ 
ΤΟΣ «φορτώθηκε» από τραμπούκους 
υπό την υψηλή προστασία των ΜΑΤ, 
με «ευπαθή προϊόντα» που κατά τη 
διάρκεια του ταξιδιού προς τον Πει¬ 
ραιά μεταμορφώθηκαν σε πλακάκια, 
ξύλα κλπ. Τα πληρώματα άλλων δυο 
πλοίων που κατέπλευσαν στον Πει¬ 
ραιά ήταν υπό στενή «προστασία» 


των ΜΑΤ. Υπάρχουν πολλές καταγ¬ 
γελίες ναυτεργατών ότι απειλήθηκαν 
ακόμη και με όπλα. Η ακτή Ξαβερίου 
(όπου «δένουν» μόνο τα κρουαζιερό- 
πλοια, με μέτρα ασφαλείας παρόμοια 
με των αεροδρομίων), όπου στάλ¬ 
θηκαν τα τρία πλοία από την Κρήτη, 
ήταν ουσιαστικά στρατοκρατούμε¬ 
νη (κομάντος του λιμενικού κλπ.) και 
υπήρχε ένα όργιο βίας και τρομοκρα¬ 
τίας, απειλών, εκφοβισμών με προτε¬ 
ταμένα όπλα κλπ. 

Ακόμη και μετά την κήρυξη της πο¬ 
λιτικής επιστράτευσης, οι ναυτεργά- 
τες συνέχισαν την απεργία (με απόφα¬ 
ση της ΠΝΟ). Πολλοί έσκιζαν τα φύλ¬ 
λα επιστράτευσης που τους επέδιδαν 
αστυνομία και λιμενικό. Μονάχα το 
ΦΑΙΣΤΟΣ απέπλευσε, με μόνους επι¬ 
βάτες τα ΜΑΤ και 15 αστυνομικά τζιπ. 

Η απεργία ήταν ηρωική και μεγα¬ 
λειώδης. Όμως υπάρχουν και ερωτη¬ 
ματικά για την ηγεσία της ΠΝΟ. Αφού 
μετά την επιστράτευση αποφάσισε 
τη συνέχιση της απεργίας, γιατί λίγες 
ώρες μετά την ανέστειλε και μάλιστα 
ενώ ακόμη οι ναυτεργάτες μάχονταν 


στους ντόκους; Γιατί εξαίρεσε από την 
απεργία τα πλοία της γραμμής Πά- 
τρα-Ιταλία; Αρκεί ότι οι συγκεκριμέ¬ 
νοι πλοιοκτήτες έδωσαν την αύξηση 
2%; Γιατί συνεχίζει ν’ αφήνει καράβια 
στο ξεκίνημα και κατά τη διάρκεια της 
απεργίας στα λιμάνια της Κρήτης, που 
αποδεικνύονται το πιο αδύναμο αλλά 
και αποφασιστικό σημείο των ναυτερ¬ 
γατικών κινητοποιήσεων; 

Τέλος, όσον αφορά τις «ταξικές» 
δυνάμεις του ΠΑΜΕ, η ΠΝΟ αποφά¬ 
σισε την αναστολή της απεργίας μετά 
από δική τους πρόταση! Με το «αγω¬ 
νιστικό» και «υπεύθυνο» πρόσχημα 
της ανασυγκρότησης των δυνάμεων 
κλπ. Όλα τα άλλα (οι άλλες δυνάμεις 
που συμβιβάζονται κλπ.) είναι όπως 
συνήθως μισές αλήθειες, μισά ψεύδη 
και για τις τηλεοπτικές οθόνες. 


Να προστατεύσουμε τις δημόσιες συγκοινωνίες 


Η κυβέρνηση, μετά τη δι¬ 
άλυση του ΟΣΕ και την 
καταπάτηση όλων των 
εργασιακών δικαιωμάτων 
των εργαζομένων, ετοιμάζεται να επι¬ 
τεθεί στις αστικές συγκοινωνίες της 
Αθήνας. Πριν από την επίθεση έχει 
στηθεί όλο το γνωστό σκηνικό: συκο- 
φάντηση των εργαζομένων για δήθεν 
υψηλούς μισθούς, καταχρήσεις, πλα¬ 
σματικές υπερωρίες, κακές προσφε- 
ρόμενες υπηρεσίες... Αυτή η εκστρα¬ 
τεία συκοφάντησης και λάσπης έχει 
πάντοτε έναν πολύτιμο συνεργάτη και 
αναμεταδότη, τα ΜΜΕ και ορισμέ¬ 
νους αργυρώνητους δημοσιογράφους. 

Ωστόσο, όλοι αυτοί οι συκοφάντες 
ξέρουν ότι η αλήθεια είναι εντελώς δι¬ 
αφορετική. Ο λόγος που το κάνουν, 
είναι για να τσακίσουν την αντίστα¬ 
ση των εργαζομένων ώστε να μπορέ¬ 
σουν σταδιακά να ιδιωτικοποιήσουν 
τις αστικές συγκοινωνίες, να επιφέ¬ 
ρουν ένα σοβαρό κτύπημα στις εργα¬ 
σιακές σχέσεις των εργαζομένων τους 
και κατά συνέπεια όλων των εργαζο¬ 
μένων, να χτυπήσουν τα συνδικάτα 
του κλάδου που είναι από τα ισχυρό¬ 
τερα του συνδικαλιστικού κινήματος 
κλπ. 


Όλοι γνωρίζουν -και πιο πολύ απ’ 
όλους η κατοχική κυβέρνηση και οι 
παπαγάλοι της- ότι οι αστικές συγκοι¬ 
νωνίες (ανεξάρτητα αν είναι δημόσι¬ 
ες ή ιδιωτικές) σ’ όλο κόσμο επιδο¬ 
τούνται από το κράτος ή τους δήμους. 
Στην ΕΕ η επιδότηση είναι κατά μέσο 
όρο 40%. Στην Ελλάδα, σύμφωνα με 
το ν. 1669/98, η επιδότηση κάλυπτε 
τη διαφορά του καθοριζόμενου κο¬ 
μίστρου με το πραγματικό κόμιστρο. 
Μέχρι το 2002, το κράτος κατέβαλε 
κανονικά στους συγκοινωνιακούς φο¬ 
ρείς ό,τι του αντιστοιχούσε από τη δι¬ 
αφορά. Όμως, από το 2002 κατέβα¬ 
λε μονάχα ένα μέρος, που χρόνο με 
το χρόνο γινόταν όλο και μικρότερο. 
Έτσι, στο διάστημα 2002-2009 το κρά¬ 
τος κατέβαλε μόνο 1,027 δις ευρώ από 
τα 3,811 δις που όφειλε, εξαναγκάζο¬ 
ντας τον ΟΑΣΑ να δανειστεί από τις 
τράπεζες για να καλύψει το έλλειμα 
των 2,784 δις. Τα περίφημα χρέη που 
διαλαλεί η κυβέρνηση είναι στη ουσία 
δικά της χρέη προς στις αστικές συ¬ 
γκοινωνίες και επιπλέον τα χρέη των 
υπουργείων, οι τόκοι που αναγκάστη¬ 
καν να πληρώνουν οι συγκοινωνιακοί 
οργανισμοί στις τράπεζες - και οπωσ¬ 
δήποτε οι μίζες και οι λοβιτούρες των 


διαφόρων υπουργών και παρατρε- 
χάμενών τους. Εφτά υπουργεία χρω¬ 
στούν στον ΟΑΣΑ 420,8 εκ ευρώ, από 
τα οποία πάνω από τα μισά το Υπουρ¬ 
γείο Παιδείας. 

Αν το σχέδιο της κυβέρνησης επι¬ 
τύχει, δε θα ζημιωθούν μονάχα οι ερ¬ 
γαζόμενοι των συγκοινωνιών, αλλά 
όλοι όσοι χρησιμοποιούν τα μέσα μα¬ 
ζικής μεταφοράς. Γιατί: α) Η τιμή του 
εισιτήριου θα αυξηθεί έως και 50% σε 
πρώτη φάση, β) Θα χειροτερεύσουν 
κατά πολύ οι προσφερόμενες υπηρε¬ 
σίες και ακόμη σε πολλές περιοχές θα 
κοπεί ή θα περιοριστεί η συγκοινωνία, 
όπως γίνεται αυτή τη περίοδο με τον 
σιδηρόδρομο, γ) Το βιοτικό επίπεδο 
είτε αυτών που θα μείνουν να εργάζο¬ 
νται στις συγκοινωνίες είτε αυτών που 
θα μεταταγούν, θα υποβιβαστεί σο¬ 
βαρά και απότομα, δ) Τέλος, η απει¬ 
λή των απολύσεων είναι πραγματική. 

Σε μια περίοδο που οι μισθοί μει¬ 
ώνονται και η ανεργία μεγαλώνει, η 
χούντα κυβέρνησης-Τρόικας μετακυ- 
λύει επιπλέον το κόστος των δημόσι¬ 
ων υπηρεσιών και αγαθών στις πλά¬ 
τες των εργαζομένων. Οι συγκοινωνί¬ 
ες, όπως και η παιδεία και υγεία, είναι 
από τα βασικά κοινωνικά αγαθά και 


επομένως πρέπει να είναι πολύ φτηνές 
ή ακόμη και εντελώς δωρεάν. 

Απέναντι στην επίθεση της κυβέρ¬ 
νησης, όλοι πρέπει να σταθούμε στο 
πλευρό των εργαζομένων στις συ¬ 
γκοινωνίες με τον πιο ενεργό και απο¬ 
φασιστικό τρόπο. Οι εργαζόμενοι στις 
συγκοινωνίες, όλοι μαζί, πρέπει από 
τώρα να αρχίσουν κινητοποιήσεις, να 
μη δείξουν την παραμικρή εμπιστο¬ 
σύνη στην κυβέρνηση και στα όργα¬ 
νά της μέσα στο συνδικαλιστικό κίνη¬ 
μα. Να μην κάνουν πίσω ούτε μπρο¬ 
στά στο φασιστικό μέτρο της πολιτι¬ 
κής επιστράτευσης, που κατά πάσα πι¬ 
θανότητα θα χρησιμοποιήσει η κατο¬ 
χική κυβέρνηση. 

Κανένας δεν πρέπει να πληρώνει 
εισιτήριο. Ανυπακοή και ανταρσία πα¬ 
ντού απέναντι σε μια κυβέρνηση που 
δεν έχει καμιά νομιμότητα, που ξε¬ 
πουλάει τα πάντα σε ντόπιους και ξέ¬ 
νους καπιταλιστές. Νόμος είναι το δί¬ 
κιο του εργάτη, του άνεργου, του με¬ 
τανάστη. Αυτός πρέπει να είναι ο οδη¬ 
γός των πράξεών μας. 

Σύνοδοο Κορυφήο τηο Ε.Ε. 

Μεσαίωνας για τους εργαζόμενους 


Σ τις 17/12 θα πραγματοποιη¬ 
θεί η προγραμματισμένη Σύ¬ 
νοδος Κορυφής της ΕΕ, σε 
μια περίοδο όπου ο κίνδυνος 
του ντόμινο κατάρρευσης διαφόρων ευ¬ 
ρωπαϊκών χωρών έχει πλέον εκδηλωθεί 
ανοιχτά. 

Στην προηγούμενη Σύνοδο στις 28- 
29/10, υπήρξαν δύο ουσιαστικές απο¬ 
φάσεις: α) Να επιβάλλονται δυσθεώρη¬ 
τα πρόστιμα στις χώρες που παραβιά¬ 
ζουν τους στόχους του Συμφώνου Στα¬ 
θερότητας (έλλειμμα μέχρι 3% του ΑΕΠ, 
χρέος μέχρι 60% του ΑΕΠ), με πρόστι¬ 
μο έως και το 0,2% του ΑΕΠ τους, β) Να 
επεκταθεί ο «μηχανισμός στήριξης» της 
ΕΕ και του ΔΝΤ μετά το 2013, οπότε και 
λήγει και η κατοχύρωση της ελεγχόμε¬ 
νης πτώχευσης για χώρες που δεν μπο¬ 
ρούν να την αποφύγουν. Στην προσεχή 
Σύνοδο, πρόκειται να συγκεκριμενοποι¬ 
ηθούν περεταίρω ο έλεγχος των δημοσι¬ 
ονομικών κάθε χώρας, ο νέος «μηχανι¬ 
σμός στήριξης» και αν θα έχουν συνέπει¬ 
ες από μια ελεγχόμενη χρεοκοπία οι ιδι¬ 
ώτες που θα συμμετέχουν σ’ αυτόν. 

Αυτά έχουν προκαλέσει λυσσαλέ¬ 
ες διαμάχες: από τη μια η Γερμανία (με 
δορυφόρους τις Ολλανδία και Αυστρία) 
και δευτερευόντως η Γαλλία, από την 
άλλη οι χώρες του Νότου (συμπεριλαμ- 
βανομένης της Ιταλίας) και το Βέλγιο - η 
δεύτερη ομάδα υποστηρίζεται από Βρε¬ 
τανία και ΗΠΑ. Τα ερωτήματα αν θα δι¬ 
ατηρηθεί το ευρώ, η ευρωζώνη και η ίδια 
η ΕΕ, αν θα βγουν οι χώρες του Νότου 
ή ακόμα και θα φύγει η Γερμανία από το 
ευρώ, είναι ανοιχτά. 

Το βασικό πρόβλημα της ΕΕ (και όχι 
μόνο) είναι η κρίση του καπιταλιστικού 
συστήματος της, αλλά και η συνεχιζό¬ 
μενη υποβάθμισή της έναντι των «ανα- 
δυόμενων» οικονομιών. Η κρίση προκα- 
λεί ανισορροπίες, θέτει ζήτημα ύπαρξης 
της ΕΕ, αλλά και απαιτεί τη μετατροπή 
των ευρωπαίων εργαζομένων σε δουλο¬ 
πάροικους. Η μορφή της κρίσης (υπέρο¬ 
γκα δημόσια και ιδιωτικά χρέη) ή αν θα 
οδηγήσει και σε διάλυση της ΕΕ και του 
ευρώ, είναι δευτερεύοντα απ’ αυτή την 
άποψη. 

Οι ανισορροπίες έχουν οξυνθεί τις 
τελευταίες δεκαετίες και είναι αμφίβο¬ 
λο αν μπορούν να συνεχίσουν. Ενώ το 
εμπορικό ισοζύγιο της ΕΕ με τον υπόλοι¬ 
πο κόσμο είναι περίπου ισορροπημένο, 
μέσα στην ΕΕ υπάρχουν χώρες με μεγά¬ 
λα εμπορικά ελλείμματα και χώρες (ου¬ 
σιαστικά η Γερμανία) με μεγάλα εμπορι¬ 
κά πλεονάσματα. Με άλλα λόγια, η Γερ¬ 
μανία «παρήγαγε» και η υπόλοιπη ΕΕ 
«κατανάλωνε» ή υπήρξε μια μετατόπιση 
της παραγωγικής βάσης διαφόρων χω¬ 
ρών προς τη Γερμανία (και βέβαια συνο¬ 
λικά της ΕΕ προς τις «αναδυόμενες» οι¬ 
κονομίες). Η Γερμανία θα βοηθήσει αυ¬ 
τές τις χώρες ή θα τις αφήσει να χρεο¬ 
κοπήσουν; Αν είχε ολοκληρωθεί η ενο¬ 
ποίηση της ΕΕ, θα φρόντιζε γι’ αυτό το 
ζήτημα ένα κεντρικό ευρωπαϊκό κρά¬ 
τος, με τον προϋπολογισμό του, εκδίδο- 
ντας ευρωομόλογα (όπως περίπου συμ¬ 
βαίνει με τις πολιτείες των ΗΠΑ). Χωρίς 
ένα τέτοιο κράτος, οι χρεοκοπίες κρα¬ 
τών δεν αποκλείονται. Για τους καπιτα¬ 


λιστές, φυσικά, η χρεοκοπία και η εξα¬ 
θλίωση των εργαζομένων επιβάλλονται! 

Από 4 κει και πέρα γίνεται μια σκληρή 
μάχη για το ποια μπουρζουαζία θα πλη¬ 
ρώσει τα περισσότερα. Ο γερμανικός και 
ο γαλλικός ιμπεριαλισμός θέλουν να ξε¬ 
ζουμίσουν τις πιο αδύναμες χώρες (ερ¬ 
γαζόμενους, λαϊκά στρώματα, δημόσιο 
πλούτο - και ως ένα βαθμό τις αστικές 
τάξεις αυτών των χωρών). Προσπαθούν 
ν’ αποφύγουν την αναδιάρθρωση των 
χρεών των ΡΙΌ5 (Ελλάδα, Πορτογαλία, 
Ιρλανδία, Ισπανία) και όλων των οφει¬ 
λετών τους (ή τουλάχιστον να την ανα¬ 
βάλλουν για μια ευνοϊκότερη συγκυρία, 
όπου υποτίθεται θα μπορούν να απορ¬ 


ροφήσουν το κόστος). Τρίτον, απειλώ¬ 
ντας τα «απείθαρχα» κράτη ότι θα εκ- 
διώχνονται από το ευρώ ή θα ερημώ¬ 
νουν, προσπαθούν να μην ξανααντιμε- 
τωπίσουν αυτό το πρόβλημα. 

Συνεπώς, η συζήτηση για έκδοση ευ¬ 
ρωομολόγου είναι αστεία, γιατί πρακτι¬ 
κά θα σήμαινε να αναλάβει η Γερμανία 
τα χρέη όλων των υπολοίπων (η ίδια έχει 
ήδη μεγάλο χρέος, αν και μικρότερο συ¬ 
γκριτικά με τις άλλες χώρες). Επίσης, 
ένας νέος «μηχανισμός στήριξης» θα πε¬ 
ριλαμβάνει την ελεγχόμενη χρεοκοπία 
(το ξεπούλημα μιας χώρας), την επιβο¬ 
λή προστίμων, τη διακυβέρνησή της από 
τη Γερμανία. Ταυτόχρονα θα προνοεί να 


υφίστανται και οι ιδιώτες (τράπεζες, κερ- 
δοσκόποι κλπ.) ζημιές από τις πιθανές 
αναδιαρθρώσεις χρέους (πράγμα που 
έχει εξοργίσει τον Τρισέ και τις αγορές - 
και που σημαίνει ότι πάλι θα την πληρώ¬ 
σουν οι εργαζόμενοι), μια που είναι αδύ¬ 
νατον η Γερμανία να σηκώσει τόσες ανα¬ 
διαρθρώσεις χρεών. Μόνο οι ΡΙΌ5 χρω¬ 
στούν γύρω στο 1,5 τρις σε ευρωπαϊκές 
τράπεζες. 

Κατά πάσα πιθανότητα, αυτά θα απο- 
φασιστούν στην προσεχή Σύνοδο, παρά 
την αντίθεση των ΗΠΑ, που θέλουν η 
Γερμανία ν’ αναλάβει τα χρέη για να εξα- 
σθενίσει η ίδια και για να αποτραπεί ένα 
παγκόσμιο ντόμινο καταρρεύσεων. 


Για την πρόσφατη Σύνοδο του ΝΑΤΟ 


Στις 20-21/11 πραγματοποιήθηκε μια ακόμη Σύνοδος των 
κρατών-μελών του ΝΑΤΟ στη Λισαβόνα, για να επικυρώσει το 
νέο στρατηγικό δόγμα και να προσαρμόσει τους στόχους του 
στην περίοδο της βαθιάς κρίσης του παγκόσμιου ιμπεριαλιστι- 
κού-καπιταλιστικού συστήματος. 

Οι ισορροπίες του παγκόσμιου ιμπεριαλιστικού συστήμα¬ 
τος έχουν διαταραχθεί. «Αναδυόμενες» καπιταλιστικές οικο¬ 
νομίες όπως η Κίνα, η Ινδία, η Βραζιλία, η Ν. Κορέα, κα. γιγα¬ 
ντώνονται, αφαιρούν τεράστια μερίδια αγοράς από τους παρα¬ 
δοσιακούς ιμπεριαλιστές, τους απειλούν με πλήρη οικονομική 
υποβάθμισή. Απέναντι σ’ αυτή την εξέλιξη -που δεν είναι ανα¬ 
στρέψιμη με οικονομικά μέσα- στις παλιές υπερδυνάμεις, ιδίως 
στις ΗΠΑ, μένουν όλο και λιγότερα όπλα από την «πειθώ» των 
όπλων. 

Παράλληλα, τα βάρβαρα μέτρα ενάντια στους λαούς, η κα¬ 
ταστροφή των πιο φτωχών χωρών του πλανήτη, η καταδίκη των 
πληθυσμών τους σε λιμοκτονία, οδηγούν το ΝΑΤΟ στο ρόλο 
του προασπιστή κάθε «εθνικού» αλλά κυρίως του παγκόσμι¬ 
ου κεφαλαίου, ενάντια σε λαϊκές εξεγέρσεις/επαναστάσεις - και 
ταυτόχρονα στο ρόλο του συνοριακού φρουρού της Δύσης από 
μεταναστευτικά κύματα! 

Το νέο στρατηγικό δόγμα 

Οι «σοφοί» υπό την προεδρία Ολμπράιτ (αμερικανίδα 
υπουργός Εξωτερικών στο βομβαρδισμό της Γιουγκοσλαβί¬ 
ας) κατέθεσαν το σχέδιο του νέου δόγματος. Μετά το ΝΑΤΟΙ 
(στρατιωτικός συνασπισμός των ιμπεριαλιστών ενάντια στο 
«Σύμφωνο της Βαρσοβίας») και το ΝΑΤ02 (Νέα Τάξη Πραγμά¬ 
των), το ΝΑΤ03 επικεντρώνει: 

- στην προάσπιση της εδαφικής ακεραιότητας και των συμ¬ 
φερόντων των κρατών- μελών ενάντια σε εχθρικές χώρες, 

- στη διαχείριση κρίσεων οπουδήποτε στον πλανήτη με πο¬ 
λιτικά, οικονομικά και στρατιωτικά μέσα, 

- στην αντιμετώπιση κάθε απειλής («τρομοκρατία», πειρα¬ 
τεία, κυβερνοπόλεμος, διασπορά πυρηνικών και βαλλιστικών 
όπλων, ενεργειακές κρίσεις, λειψυδρία, κλιματικές αλλαγές, με¬ 
τανάστευση κα.). 

Η δομή του ΝΑΤΟ ανασχηματίζεται, το προσωπικό του μει¬ 
ώνεται κατά το 1/3 (20.000 άτομα), δημιουργώντας μικρότερες 
και ταχύτερες μονάδες επέμβασης πλήρως μισθοφορικές, μειώ¬ 
νοντας τα στρατηγεία και με μια ενιαία διοίκηση υπεράνω των 
κρατών-μελών. Ουσιαστικά αποκλείεται η πλειοψηφία των με¬ 
λών από τη λήψη αποφάσεων και δημιουργούντα ακόμα πιο 
αδίστακτα στρατιωτικά τμήματα. 

Ταυτόχρονα το ΝΑΤΟ συγκαλύπτεται με τη μάσκα ενός 
«πολιτικού» μηχανισμού. Είναι χαρακτηριστικό πως στη Σύνοδο 
συμμετείχαν ο γενικός γραμματέας του ΟΗΕ, ο πρόεδρος της 
Ευρωπαϊκής Επιτροπής Μπαρόζο, ο πρόεδρος της Παγκόσμιας 
Τράπεζας, ο ιάπωνας πρωθυπουργός, ο πρόεδρος του Αφγανι¬ 
στάν κα. Ουσιαστικά, με την πολιτική κάλυψη των ΗΠΑ, η ΕΕ 
και ο ΟΗΕ θα αποτελέσουν κομμάτι μιας προσχηματικής «πα¬ 
γκόσμιας (ιμπεριαλιστικής) διακυβέρνησης». 

Σύμφωνα με το νέο δόγμα, το ΝΑΤΟ επιδιώκει αποστολές 
σ’ όλο τον πλανήτη για την σταθεροποίηση/ανοικοδόμηση χω¬ 


ρών, το χτύπημα αντάρτικων ομάδων και την αντιμετώπιση... 
διαδηλωτών! Αν προσθέσουμε την «αντιτρομοκρατία», αντι¬ 
λαμβανόμαστε πως κάθε εργατική και λαϊκή κινητοποίηση θα 
μπορεί να βρεθεί αντιμέτωπη με τους αδίστακτους νατοϊκούς 
μηχανισμούς. 

Επίσης, σαν κύρια δύναμη της Συμμαχίας καθορίζεται ρητά 
η πυρηνική της ισχύ! Και σαν πρώτιστο μέλημα η δημιουργία 
αντιπυραυλικής ασπίδας στην Ευρώπη. Ιδιαίτερο βάρος δόθη¬ 
κε στην προσέγγιση με τη Ρωσία, που συμμετείχε στη συνδι¬ 
άσκεψη. Το ΝΑΤΟ δεν θέλει τη ρώσικη στρατιωτική υπερδύ- 
ναμη εχθρική απέναντι του, τουλάχιστον μέχρι να «καθαρίσει» 
πρώτα άλλους στόχους (βλ. Ιράν). Η πρόταση του ΝΑΤΟ ήταν 
να συνεργάζονται οι δύο αντιπυραυλικές ασπίδες (ΝΑΤΟική - 
Ρωσική), όχι να ενοποιηθούν. Η Ρωσία δεν δέχεται κάτι τέτοιο 
και συζητά μόνο την ένταξή της με πλήρη δικαιώματα σε κοινή 
αντιπυραυλική ασπίδα. Έτσι, η συζήτηση μετατέθηκε για τις 11 
Ιουνίου, ενώ για την ώρα συμφωνήθηκε ν’ αυξηθούν οι διελεύ¬ 
σεις νατοϊκών ανεφοδιαστικών δυνάμεων από τη Ρωσία προς το 
Αφγανιστάν, με αντάλλαγμα την αγορά ρωσικών μεταγωγικών 
ελικοπτέρων από το Αφγανιστάν. 

Άλλο σημαντικό θέμα ήταν η αποχώρηση των δυνάμεων κα¬ 
τοχής από το Αφγανιστάν, που ορίστηκε για το τέλος του 2014. 
Μια ημερομηνία εικονική, αφού θα παραμείνουν σημαντικές δυ¬ 
νάμεις για να διασφαλίζουν τα συμφέροντα των Δυτικών! 

Οι κοινές αποφάσεις δεν μπορούν όμως να κρύψουν και 
τους ενδοϊμπεριαλιστικούς ανταγωνισμούς. Είναι χαρακτηρι¬ 
στική η πίεση από ΗΠΑ-ΕΕ για ένταξη στο ΝΑΤΟ της Μακε¬ 
δονίας και Βοσνίας/Ερζεγοβίνης στα Βαλκάνια, της Ουκρανί¬ 
ας και Γεωργίας στη «γειτονιά» της Ρωσίας, με την επισήμανση 
της φροντίδας του ΝΑΤΟ για την ακεραιότητα Αρμενίας, Αζερ¬ 
μπαϊτζάν, Μολδαβίας. Η αντίδραση της Ρωσίας σ’ αυτές τις πι¬ 
έσεις ήταν έντονη. 

Η Τουρκία αναβαθμίζεται σ’ έναν «υποϊμπεριαλισμό», απα¬ 
ραίτητο τοποτηρητή με προνόμια και αρκετή αυτονομία. Οι 
ιμπεριαλιστές τη θέλουν σύμμαχο στην περιοχή και η τούρκι¬ 
κη αστική τάξη θέλει τη νατοϊκή ομπρέλα για ευκολότερη συν- 
διαχείριση του Αιγαίου και όχι μόνο. Σε όλες τις εξελίξεις, η ελ¬ 
ληνική αστική τάξη παραμένει χειροκροτητής και αβανταδόρος 
των ιμπεριαλιστικών σχεδιασμών, σε βάρος των συμφερόντων 
του ελληνικού λαού. 

Αντινατοϊκές διαδηλώσεις 

Δεκάδες χιλιάδες Πορτογάλοι συμμετείχαν στις αντινατοϊ- 
κές διαδηλώσεις που οργάνωσαν κόμματα, συνδικάτα και ορ¬ 
γανώσεις, με συμμετοχή αγωνιστών από άλλες χώρες. Αλγεινή 
εντύπωση προκάλεσε το ΚΚ Πορτογαλίας. Μια εβδομάδα πριν 
τη διαδήλωση, αποχώρησε από τη συμμαχία των οργανώσεων 
που τη διοργάνωνε, καταγγέλλοντας ως «ταραχοποιούς» τους 
αγωνιστές από άλλες χώρες, ζητώντας αστυνομική δράση ενα¬ 
ντίον τους και πραγματοποιώντας τελικά ξεχωριστές εκδηλώ¬ 
σεις. Όσο για το Μπλόκο της Αριστερός, όπου συμμετέχουν κι 
ακροαριστερές οργανώσεις, απέφυγε να καταγγείλει το ΚΚΠ, 
δείχνοντας και πάλι την ενσωμάτωσή του στο αστικό πολιτικό 
σκηνικό της χώρας. 

8 Εργατική Πάλη 


ΦΑΚΕΛΟΣ: Λαίλαπα απολύσεων και περικοπών 


Δεκέμβριος 2010 


Αγώνας διάρκειας ι 

απολύσεων κι 



Η πολιτική της χούντας 
ΠΑΣΟΚ-Τρόικας έχει 
δώσει το σύνθημα 
στην εργοδοσία 
όλων των κλάδων 
να εξαπολύσει μια 
καταιγίδα απολύσεων, 
μειώσεων μισθών και 
τρομοκρατίας. 

■ Γιάννης Χαλάς 


Η πολιτική της χούντας 
ΠΑΣΟΚ-Τρόικας έχει 
δώσει το σύνθημα στην 
εργοδοσία όλων των 
κλάδων να εξαπολύσει μια καταιγί¬ 
δα απολύσεων, μειώσεων μισθών και 
τρομοκρατίας. 

Στο ΔΟΛ (Δημοσιογραφικός Ορ¬ 
γανισμός Λαμπράκη), ο διάδοχος 
του Λαμπράκη Ψυχάρης, αφού έκλει¬ 
σε τις εκδόσεις Ελληνικά Γράμματα 
πετώντας στο δρόμο 100 περίπου ερ¬ 
γαζόμενους και αφού απέλυσε δεκά¬ 
δες διοικητικούς υπαλλήλους, πρό¬ 
χωμά στο κλείσιμο του ημερήσιου 
«Βήματος», ενώ δεσμευόταν για τη 
διατήρησή του αν οι υπόλοιποι ερ¬ 
γαζόμενοι υπέγραφαν ενάντια στην 
απεργία των διοικητικών! Ο νέος εκ¬ 
βιασμός προς τους εργαζόμενους εί¬ 
ναι να προτείνουν από μόνοι τους 
μειώσεις μισθών από 10% και πάνω, 
με τη θολή υπόσχεση ότι έτσι ίσως(!) 
μπορέσουν να απορροφηθούν στον 
υπόλοιπο όμιλο. Η απάντηση των 
εργαζομένων ήρθε με μια μαζική κι¬ 
νητοποίηση στις 1/12 στα κεντρικά 
γραφεία του ΔΟΛ, όπου με τη συ¬ 
μπαράσταση δεκάδων εργαζομένων 
από άλλα ΜΜΕ πέτυχαν μια πολύ 
σημαντική πρώτη νίκη, αναγκάζο¬ 
ντας τον Ψυχάρη να ανακαλέσει 28 
απολύσεις. 

Στην τηλεόραση και το ραδιόφω¬ 
νο του «Σκάι», η εργοδοσία Αλα- 
φούζου κάλεσε τους εργαζόμενους 
να υπογράψουν ατομικές συμβά¬ 
σεις με μείωση μισθών 10%, απειλώ¬ 
ντας με άμεση απόλυση όσους δεν 
«συμμορφώνονταν». Οι εργαζόμε¬ 
νοι υπέκυψαν στον εκβιασμό, εκτός 
από 25, οι οποίοι χάλασαν τη φιέστα 
που οργάνωσε ο Αλαφούζος για να 

«ευχαριστή¬ 
σει» τους 
εργαζόμε¬ 
νους, ανα- 
κο ιν ώ ν ο - 
ντας μπρο¬ 
στά του ότι 
διαθέτουν 
αν αλογι - 
κό ποσοστό 
των μισθών 
τους για τη 
δ η μιου ρ- 
για ταμείου 
αλληλοβο¬ 
ήθειας, για 
όσους αντι¬ 


μετωπίζουν πρόβλημα επιβίωσης 
λόγω των περικοπών ή απολυθούν. 
Στην «Απογευματινή», οι εργαζό¬ 
μενοι απάντησαν στο κλείσιμο της 
εφημερίδας από τον Σαραντόπουλο 
εκδίδοντας την «Απογευματινή των 
Εργαζομένων» ως δωρεάν έντυπο, 
παρά τη λυσσαλέα προσπάθεια της 
εργοδοσίας να αποτρέψει την κυ¬ 
κλοφορία της. Ο αγώνας των εργα¬ 
ζομένων στα ΜΜΕ κλιμακώθηκε με 
24ωρη πανελλαδική απεργία στις 30 
Νοέμβρη, που σημείωσε αρκετά με¬ 
γάλη επιτυχία και συνοδεύτηκε από 
πορεία στο κέντρο της Αθήνας και 
ανοιχτή διακλαδική συνέλευση ερ¬ 
γαζομένων όλων των ειδικοτήτων 
και επιχειρήσεων του κλάδου στο 
κτήριο της ΕΣΗΕΑ. Στη συνέλευ¬ 
ση πάρθηκαν εξαιρετικά σημαντικές 
αποφάσεις, με κυριότερη την άμεση 
διενέργεια διακλαδικών συνελεύσε¬ 
ων σε όλα τα ΜΜΕ, με πρόταση για 
48ωρη απεργία στις 10-11/12, ώστε 
να μην εκδοθούν τα κυριακάτικα 
φύλλα στις 12/12. Επίσης, αποφα- 
σίστηκε η δημιουργία ομάδων πε¬ 
ριφρούρησης της απεργίας με στό¬ 
χο την αποτροπή εκπομπής σήματος 
από τα τηλεοπτικά κανάλια και τους 
ραδιοφωνικούς σταθμούς. 

Στο χώρο της υγείας, η ΟΕΝΓΕ 
(ομοσπονδία των νοσοκομειακών 
γιατρών) οργάνωσε εβδομάδα δρά¬ 
σης για τη δημόσια υγεία (22-28/11), 
ενάντια στη βάρβαρη απόφαση της 
κυβέρνησης να επιβάλει εισιτήριο 
3 ευρώ σε όσους ζητούν περίθαλψη 
στα δημόσια νοσοκομεία. Στα πλαί¬ 
σια της εβδομάδας δράσης έγιναν κι¬ 
νητοποιήσεις σε πολλά νοσοκομεία 
σε όλη την Ελλάδα, όπου οι γιατροί 
εμπόδιζαν την είσπραξη νοσηλίων 
και χρεώσεων για ιατρικές εξετάσεις. 


Στον κλάδο του φαρμάκου, από 
τον Μάη και μετά έχουν γίνει του¬ 
λάχιστον 600 απολύσεις, παρότι τα 
κέρδη των φαρμακοβιομηχανιών 
συνεχίζουν να αυξάνονται. Η γιγά- 
ντια πολυεθνική Κοοίιε ανακοίνωσε 
ότι θα απολύσει το 6% του προσω¬ 
πικού της παγκόσμια, όχι γιατί χάνει 
λεφτά, αλλά γιατί δεν είχε την προ- 
βλεπόμενη ανάπτυξη! Στην Ελλάδα, 
το ποσοστό απολύσεων έγινε 35%, 
λόγω «ιδιαίτερων συνθηκών της ελ¬ 
ληνικής αγοράς». Εδώ και δύο μήνες 
έχουν ανακοινωθεί 100 απολύσεις, 
όχι όμως και τα ονόματα, και κάθε 
εργαζόμενος καλείται σε συνέντευ¬ 
ξη, μετά από την οποία του ανακοι¬ 
νώνεται αν μένει ή φεύγει, με προ¬ 
φανή σκοπό τη διαίρεση και την τρο¬ 
μοκράτηση των εργαζομένων. Στις 
2/12, ο σύλλογος ιατρικών επισκε¬ 
πτών προκήρυξε δίωρη στάση ερ¬ 
γασίας και έγιναν παραστάσεις δια¬ 
μαρτυρίας στα γραφεία της ΚοοΗε σε 
Αθήνα και Θεσσαλονίκη. 

Στις 19/11 οι εργαζόμενοι της 
ϋΗΕ πραγματοποίησαν συγκέντρω¬ 
ση διαμαρτυρίας στα κεντρικά γρα¬ 
φεία της εταιρίας, ενάντια στα σχέ¬ 
δια της εργοδοσίας για 60 απολύ¬ 
σεις. Η εταιρία κάλεσε την αστυνο¬ 
μία για να εκφοβίσει τους εργαζόμε¬ 
νους, που όμως απάντησαν με νέα 
κινητοποίηση στις 22/11 στις εγκα¬ 
ταστάσεις της ϋΗΕ στο αεροδρό¬ 
μιο της Αθήνας. Σε όλες τις εταιρί¬ 
ες του αεροδρομίου, οι εργαζόμενοι 
δέχονται επιθέσεις με απολύσεις, αυ¬ 
θαίρετες μετατροπές συμβάσεων και 
μειώσεις μισθών. Στη 5\νί$$ροτΙ, η ερ¬ 
γοδοσία ανακοίνωσε ότι θα απολύ¬ 
σει το 30% του προσωπικού και θα 
μειώσει τους μισθούς κατά 15%. Το 
προεδρείο του επιχειρησιακού σωμα¬ 
τείου πρότεινε να δεχτούν οι εργα- 

ΦΑΚΕΛΟΣ: Λαίλαπα απολύσεων και περικοπών 


Εργατική Πάλη 9 


:ναντια στη λαίλαπα 

αι περικοπών 


ΚΑΤΩ ΤΑ ΧΕΡΙΑ ΑΠΟ ΤΙΣ ΣΥΛΛΟΓΙΚΕΣ ΣΥΜΒΑΣΕΙΣ! 


ζόμενοι να δουλέψουν τέσσερις επιπλέον 
μέρες το μήνα χωρίς αποζημίωση, ώστε 
να αποφύγουν την απόλυση. Ωστόσο, η 
γενική συνέλευση του σωματείου κατα¬ 
ψήφισε την πρόταση. Η εργοδοσία απά¬ 
ντησε με εκδικητικές απολύσεις και τρο¬ 
μοκρατία στο χώρο δουλειάς, που ανά¬ 
γκασε τους περισσότερους εργαζόμε¬ 
νους να δεχτούν τις επιπλέον μέρες ερ¬ 
γασίας. 

Στην Τράπεζα Πειραιώς, η εργοδοσία 
προωθεί πρόγραμμα εθελοντικών (πρα¬ 
κτικά υποχρεωτικών) αδειών από ένα 
έως τρία χρόνια, με διατήρηση του 40- 
50% των αποδοχών. Έχουν μάλιστα το 
θράσος να το διαφημίζουν ως πρωτοπο¬ 
ριακό πρόγραμμα για όσους θέλουν χρό¬ 
νο για τα παιδιά τους και τους ηλικιωμέ¬ 
νους γονείς τους! Στην Αγροτική Τράπε¬ 
ζα, το κυβερνητικό σχέδιο προβλέπει μεί¬ 
ωση μισθών τουλάχιστον 10%, κλείσιμο 
υποκαταστημάτων και συρρίκνωση ερ¬ 
γασιών. Η διοίκηση απείλησε το σύλλο¬ 
γο εργαζομένων ότι αν δεν δεχθεί το σχέ¬ 
διο, αυτό θα επιβληθεί με πράξη νομοθε¬ 
τικού περιεχομένου, κατά παράβαση του 
ίδιου του Συντάγματος! 

Στο ΤΕΕ (Τεχνικό Επιμελητήριο Ελ¬ 
λάδας), οι εργαζόμενοι πραγματοποίη¬ 
σαν 48ωρη απεργία στις 30/11 και 1/12, 
ενάντια στις απολύσεις συμβασιούχων 
και διεκδικώντας την καταβολή στους 
συμβασιούχους δεδουλευμένων πέντε 
μηνών. 

Στο Βόλο, στο εργοστάσιο Κόντι, οι 
εργάτες αντιστάθηκαν δυναμικά στις 
απολύσεις και η εργοδοσία προχώρη¬ 
σε σε κλείσιμο του εργοστασίου από 
τον Αύγουστο. Η ανυποχώρητη στάση 
των εργατών όμως ανάγκασε τους Γάλ¬ 
λους ιδιοκτήτες να επαναλειτουργήσουν 
το εργοστάσιο και να ανακαλέσουν τις 
απολύσεις, επιμένοντας ωστόσο σε πρό¬ 
γραμμα «οικειοθελών» αποχωρήσεων. 

Στον όμιλο τεχνικών εταιριών Πρά- 
ξιλα, οι εργαζόμενοι παραμένουν απλή¬ 
ρωτοι από το Γενάρη και οι περισσότεροι 
έχουν προχωρήσει από τον Ιούνη σε επί¬ 
σχεση εργασίας. Πέτυχαν επίσης να δε- 
σμευθούν πληρωμές προς τον όμιλο από 
δήμους και υπηρεσίες και να εκδοθεί δι¬ 
καστική απόφαση που απαγορεύει τη 
μεταβολή της οικονομικής κατάστασής 
του. Στις 2/12, οι εργαζόμενοι μαζί με το 
Σωματείο Μισθωτών Τεχνικών πραγμα¬ 
τοποίησαν παράσταση διαμαρτυρίας στα 
γραφεία του ομίλου. 


Η σημασία των ΣΣΕ 

Οι ΣΣΕ είναι συμφωνίες ανάμεσα 
σε εργαζόμενους και εργοδότες για 
την αμοιβή, την σχέση και τις συνθή¬ 
κες εργασίας, επιδόματα, άδειες, αρ¬ 
γίες κλπ. - δηλαδή κάθε τι ουσιαστι¬ 
κό που αφορά την εργασία. 

Οι ΣΣΕ δεσμεύουν καταρχήν 
όσους τις υπογράφουν, σωματεία ερ¬ 
γαζομένων και ενώσεις εργοδοτών 
που διαπραγματεύτηκαν ή εκπροσω¬ 
πήθηκαν στις διαπραγματεύσεις. 

Υπάρχουν διαφόρων ειδών ΣΣΕ, 
επιχειρησιακές, κλαδικές, ομοιοεπαγ- 
γελματικές, τοπικές, πανελλαδικές 
κλπ. Ισχύ ΣΣΕ έχουν επίσης: α) οι λε¬ 
γάμενες Διαιτητικές Αποφάσεις του 
Οργανισμού Μεσολάβησης και Δι¬ 
αιτησίας (ΟΜΕΔ), β) Προεδρικά Δι¬ 
ατάγματα ή Υπουργικές Αποφάσεις, 
που βγαίνουν κάτω από την πίεση 
κομματιών εργαζομένων, όταν υπάρ¬ 
χει αδυναμία διαπραγματεύσεων και 
συμφωνίας με τους εργοδότες (κυρί¬ 
ως λόγω έλλειψης συνδικαλιστικών 
τους οργάνων). 

3 ακόμη σημεία είναι σημαντικά 
για τις ΣΣΕ: 

(1) Καμία ατομική σύμβαση ερ¬ 
γασίας (τέτοιες υπογράφουν όλοι οι 
εργαζόμενοι) δεν μπορεί είναι χειρό¬ 
τερη απ’ ό,τι ορίζουν οι ΣΣΕ. Το πιο 
χαρακτηριστικό παράδειγμα: κανείς 
ανειδίκευτος δεν μπορεί να πληρώ¬ 
νεται χαμηλότερα από την Εθνική Γε¬ 
νική Συλλογική Σύμβαση Εργασίας 
(ΕΓΣΣΕ), περίπου 730 ευρώ το μήνα 
μικτά για 40ωρη εβδομαδιαία εργα¬ 
σία. Οι ΣΣΕ καθορίζουν μια κατώτε¬ 
ρη, στοιχειώδη προστασία, ένα όριο 
που μετριάζει τις ορέξεις των εργο¬ 
δοτών. 

(2) Ισχύει η «αρχή της ευνοϊκότε¬ 
ρης ρύθμισης» και της «εύνοιας υπέρ 
του εργαζόμενου». Δηλαδή, αν κά¬ 
ποιος εργαζόμενος καλύπτεται από 
δύο διαφορετικές ΣΣΕ (πχ. μια επι¬ 
χειρησιακή και μια κλαδική) μπορεί 
να διαλέξει αυτόματα την ευνοϊκότε¬ 
ρη γι’ αυτόν, (εξαίρεση η υπερίσχυση 
της επιχειρησιακής ή κλαδικής ΣΣΕ 
σε βάρος της ομοιοεπαγγελματικής). 

(3) Μέχρι τώρα, ΣΣΕ και διαιτη¬ 
τικές αποφάσεις αρκετά συχνά κη¬ 
ρύσσονται υποχρεωτικές σ’ όλο τον 
κλάδο ή το επάγγελμα. Δηλαδή, αν 
μια κλαδική ή ομοιοεπαγγελματική 
ΣΣΕ κάλυπτε το 51% των εργαζόμε¬ 
νων του κλάδου ή του επαγγέλματος, 
τότε υπήρχε και υπάρχει η διαδικασία 
επέκτασης και κήρυξής της ως υπο¬ 
χρεωτικής, με υπουργική απόφαση. 
Να ισχύει δηλαδή για όλους τους ερ¬ 


γαζόμενους και εργοδότες του κλά¬ 
δου ή επαγγέλματος, ανεξάρτητα αν 
είναι ή όχι συνδικαλισμένοι, συμμετέ¬ 
χουν ή όχι στις διαπραγματεύσεις και 
στις συμφωνίες. 

Ιστορικά, το παραπάνω πλαίσιο 
επιβλήθηκε με σκληρούς και αιμα¬ 
τηρούς αγώνες της εργατικής τάξης. 
Υπάρχει και η άποψη ότι αυτό περιό¬ 
ρισε τη δύναμη των εργαζομένων και 
των σωματείων τους. Κατά τη γνώμη 
μας, η κατάκτηση αυτού του πλαισί¬ 
ου ήταν θετική, χωρίς η ύπαρξή του 
να εξασφαλίζει από μόνη της την 
προστασία των εργαζομένων αλλά 
χωρίς και να περιορίζει αυτόματα τη 
δυναμική των αγώνων. Είναι η ταξική 
πάλη και οι διακυμάνσεις της, οι δια¬ 
θέσεις των ίδιων των εργαζόμενων, η 
ποιότητα της ηγεσίας τους και πολ¬ 
λοί άλλοι παράγοντες (ανάπτυξη ή 
κρίση της οικονομίας κλπ.), που αλ- 
ληλεπιδρούν για να καθορίσουν αν 
τελικά αυτό το πλαίσιο θα δράσει θε¬ 
τικά ή ανασταλτικά στους εργαζόμε¬ 
νους. 

Η διάλυση των ΣΣΕ 

Σήμερα πλέον, στην εποχή του 
παλιού και επικαιροποιημένου Μνη¬ 
μονίου, της Χούντας της Τρόικας και 
της κυβέρνησης, για τους ντόπιους 
και ξένους δανειστές και τους καπι¬ 
ταλιστές, τα πράγματα είναι απλά και 
ωμά. Θα πρέπει να υπάρχει πλήρης 
«απελευθέρωση» της αγοράς εργα¬ 
σίας. Να καταργηθεί κάθε προστασία 
των εργαζομένων. 

Τι «προτείνει» λοιπόν η Τρόικα να 
νομοθετηθεί άμεσα; 

α) Καθιέρωση της υπερίσχυσης 
των επιχειρησιακών ΣΣΕ έναντι όλων 
των άλλων, ακόμη και της ΕΓΣΣΕ, 
χωρίς περιττούς «περιορισμούς» που 
δεσμεύουν τους εργοδότες, όπως 
έχουν ήδη συμφωνήσει με την κυβέρ¬ 
νηση στο «Μνημόνιο 3». Δηλαδή: με 
την απειλή κλεισίματος της επιχείρη¬ 
σης, ο εργοδότης θα εκβιάζει για την 
υπογραφή μιας τέτοιας επιχειρησια¬ 
κής ΣΣΕ, χωρίς κατώτατα όρια. 

Για τις επιχειρήσεις που έχουν λι- 
γότερους από 21 εργαζόμενους (και 
άρα δεν μπορεί να υπάρχει επιχειρη¬ 
σιακό σωματείο), θέλουν η υπογρα¬ 
φή από τουλάχιστον 2 εργαζόμενους 
μιας τέτοιας σύμβασης να αποτελεί 
αυτόματα επιχειρησιακή ΣΣΕ, που θα 
εφαρμόζεται και στους υπόλοιπους! 
Πρακτικά αυτό σημαίνει πλήρη ατο- 
μικοποίηση των εργαζομένων. Οι ερ¬ 
γοδότες θα κάνουν «νόμο» την ανά¬ 


γκη και το φόβο των πιο αδύναμων 
κομματιών των εργαζομένων. 

β) Κατάργηση της δυνατότητας 
(διατυπωμένη στο νόμο 1264/82) 
επέκτασης και κήρυξης υποχρεωτι¬ 
κής μιας ΣΣΕ ή Διαιτητικής Απόφα¬ 
σης. Όσοι εργαζόμενοι δεν είναι συν¬ 
δικαλισμένοι (η μεγάλη πλειοψηφία), 
δεν θα έχουν καμία προστασία. Ήδη 
διάφοροι εργοδότες απαιτούν από 
τους εργαζόμενους να προσκομίσουν 
χαρτί ότι είναι συνδικαλισμένοι -και 
μάλιστα απαιτούν να μάθουν σε ποιο 
σωματείο- για να ελέγξουν αν θα 
εφαρμόσουν τη ΣΣΕ. Πρόκειται για 
τσαλαπάτημα και των πιο στοιχειω¬ 
δών συνδικαλιστικών δικαιωμάτων 
και δημοκρατικών ελευθεριών. 

γ) Αλλαγή του καθεστώτος της 
Διαιτησίας στον ΟΜΕΔ. Πιο συγκε¬ 
κριμένα: 1) Να μπορούν να προσφεύ¬ 
γουν στη διαιτησία μονομερώς και 
οι εργοδότες. Μέχρι τώρα πήγαιναν 
από κοινού εργοδότες και εργαζόμε¬ 
νοι ή μονομερώς οι εργαζόμενοι, ως 
η πιο αδύναμη πλευρά. Τώρα, στο 
«όνομα της εξισορρόπησης των δύο 
πλευρών», η Τρόικα εκβιάζει να δοθεί 
και στους εργοδότες αυτό το δικαίω¬ 
μα. Δηλαδή, θα μπορεί ο εργοδότης 
να πάει στη Διαιτησία και να ζητά¬ 
ει λύση, χωρίς τις «αγκυλώσεις» των 
κατώτερων ορίων των ΣΣΕ και της 
οποιασδήποτε προστασίας των ερ¬ 
γαζομένων. Με λογιστικές αλχημεί¬ 
ες στα βιβλία και τους ισολογισμούς 
της επιχείρησης, θα ζητάει από τον 
Διαιτητή «αμερόληπτα και αντικει¬ 
μενικά» να... σώσει την επιχείρηση 
και τους εργαζόμενούς από τη χρεο¬ 
κοπία! 2) Να αποφασίζει η Διαιτησία 
πλέον μόνο για την αμοιβή εργασίας 
και όχι για τα υπόλοιπα (!), τα οποία 
θα «χαθούν» στις διαπραγματεύσεις, 
έως ότου και αν υπάρξει συμφωνία. 

Απέναντι σ’ όλα αυτά, είναι γε¬ 
λοιότητα και προδοσία όσα ακού- 
με και βλέπουμε τελευταία για «σθε¬ 
ναρή» αντίσταση από την Κατσέλη, 
«διαπραγματεύσεις» από τον Πανα- 
γόπουλο κλπ. Μόνο ένας πανεργα¬ 
τικός ξεσηκωμός μπορεί να σαρώ¬ 
σει αυτό το καθεστώς της νέας δου¬ 
λοπαροικίας όπου μας δένουν Τρόι¬ 
κα και κυβέρνηση, να σπάσει τις νέες 
αβάσταχτες αλυσίδες που ο καπιτα¬ 
λισμός και η κρίση του χαλκεύουν για 
την τάξη μας. 

ΕΚΠΑΙΔΕΥΣΗ 


Δεκέμβριος 2010 


Το φοιτητικό κίνημα μπροστά στην 
καταστροφή της δημόσιας παιδείας 


Σ κληρό αναμένεται το 2011 για 
τη δημόσια παιδεία και την 
τριτοβάθμια εκπαίδευση ει¬ 
δικότερα. Ήδη στον προϋπο¬ 
λογισμό έχουμε μια πρωτοφανή μείωση 
των κρατικών δαπανών, που πέφτουν σε 
ιστορικά χαμηλά επίπεδα. Η μείωση της 
χρηματοδότησης των ΑΕΙ είναι 27% και 
των ΤΕΙ 31%. 

Την ίδια στιγμή, η κυβέρνηση συ¬ 
νεχίζει με γοργούς ρυθμούς τον «διά¬ 
λογο» για τις αλλαγές στην τριτοβάθ¬ 
μια εκπαίδευση. Έχουν ξεκινήσει οι συ¬ 
ναντήσεις της διακομματικής επιτροπής 
(συμμετέχουν ΠΑΣΟΚ, ΝΔ, ΛΑΟΣ, Δη¬ 
μοκρατική Αριστερά και Οικολόγοι) και 
έχει ζητηθεί από τους πρυτάνεις στην 
προσεχή τους σύνοδο (10-11/12) να κά¬ 
νουν τις τελικές τους προτάσεις πάνω 
στις «θέσεις διαβούλευσης» του Υπουρ¬ 
γείου. Παράλληλα, με «διαρροές» στον 
τύπο γίνεται λόγος για σαρωτικό «Καλ¬ 
λικράτη» στην τριτοβάθμια εκπαίδευ¬ 
ση. Το σχέδιο του υπουργείου για χω¬ 
ροταξική αναδιάρθρωση των πανεπι¬ 
στημίων και ΤΕΙ προβλέπει από κατάρ¬ 
γηση τμημάτων ΤΕΙ της περιφέρειας με 
χαμηλή ζήτηση ή μετατροπή τους σε το¬ 
πικά επαγγελματικά κολέγια, μέχρι και 
κλείσιμο πανεπιστημίων με μεγάλη δια- 
σπορά των τμημάτων τους και αλληλο- 
επικαλύψεις επιστημονικών αντικειμέ¬ 
νων. Στόχος από τα περίπου 500 τμήμα¬ 
τα (286 σε ΑΕΙ και 213 σε ΤΕΙ), να πα¬ 
ραμείνουν μόνο τα μισά μέχρι το τέλος 
του 2011! Η κυβέρνηση αναμένεται να 
εμφανίσει το νομοσχέδιο τον Γενάρη. 

Οι φοιτητικές κινητοποιήσεις 

Μαζική και με ιδιαίτερο παλμό ήταν 
η συμμετοχή των φοιτητών στις κινητο¬ 
ποιήσεις για την 37η επέτειο του Πολυ¬ 
τεχνείου. Περίπου 50 σχολές και τμήμα¬ 
τα πανελλαδικά τελούσαν υπό κατάλη¬ 


ψη το τριήμερο 16-18 Νοέμβρη. Οι γε¬ 
νικές συνελεύσεις των φοιτητών συνε¬ 
χίστηκαν και τις επόμενες εβδομάδες 
σε αρκετούς συλλόγους. Στις 2 Δεκέμ¬ 
βρη -με συμμετοχή φοιτητικών συλλό¬ 
γων από αρκετές πόλεις- πραγματοποι¬ 
ήθηκε διαδήλωση 2.000 φοιτητών στο 
κέντρο της Αθήνας, με κατεύθυνση τη 
Βουλή. Την ίδια μέρα, μικρότερες διαδη¬ 
λώσεις πραγματοποιήθηκαν και σε άλ¬ 
λες πόλεις. 

Στο διάστημα 29/11-3/12,46 σύλλο¬ 
γοι σε όλη τη χώρα είχαν πάρει αποφά¬ 
σεις για καταλήψεις και συμμετοχή στην 
πορεία για τα δύο χρόνια από τη δολο¬ 
φονία του Αλέξανδρου Γρηγορόπουλου. 
Σημαντικά στοιχεία σ’ αυτό το γύρο συ¬ 
νελεύσεων είναι: α) Σχεδόν σε όλους 
τους συλλόγους προτείνονται πολυή¬ 
μερες καταλήψεις (3-7 μέρες), β) Απο¬ 
φάσεις έχουν πάρει και αρκετά μεγά¬ 
λοι σύλλογοι που ήταν σε αδράνεια για 
αρκετό καιρό (Φιλοσοφική και Νομική 
Αθήνας, Πολυτεχνείο Ξάνθης). 

Αυτοί οι αριθμοί (καταλήψεων και 
διαδηλωτών) δεν αποτελούν κάτι με¬ 
γάλο για το φοιτητικό κίνημα, αν ανα- 
λογιστεί κανείς τις κινητοποιήσεις του 
πρόσφατου παρελθόντος (καταλήψεις 
2006-07, Δεκέμβρης 2008) αλλά και το 
μέγεθος της επίθεσης της κυβέρνησης. 
Η διαδήλωση όμως στις 6/12 (επέτει¬ 
ος δολοφονίας Γρηγορόπουλου) στην 
Αθήνα έσφυζε από φοιτητές και μαχη¬ 
τικότητα, δείχνοντας τις διεργασίες που 
είναι σε εξέλιξη. 

Το αν το φοιτητικό κίνημα θα στα¬ 
θεί στο ύψος των περιστάσεων και θα 
πραγματοποιήσει κινητοποιήσεις αντί¬ 
στοιχες με το μέγεθος της σημερινής 
επίθεσης, δεν είναι ούτε γρίφος για δυ¬ 
νατούς λύτες ούτε αντικείμενο προβλέ¬ 
ψεων από ειδικούς. 


Σίγουρα συγκεντρώνονται για πρώ¬ 
τη φορά τόσες πολλές προϋποθέσεις, 
όχι μόνο για τη δημιουργία ενός αμι- 
γώς φοιτητικού κινήματος καταλήψεων 
αλλά και για τη δημιουργία -με αιχμή 
και πυροδότη τους φοιτητές/μαθητές- 
ενός συνολικού μετώπου (φοιτητές, μα¬ 
θητές, εργαζόμενοι, άνεργοι), που θα 
πιάσει το περσινό νήμα των απεργιακών 
κινητοποιήσεων και θα έρθει σε ευθεία 
σύγκρουση με τη χούντα κυβέρνησης- 
Τρόικας και μνημόνιο διάρκειας. 

Το φοιτητικό κίνημα είναι απαραί¬ 
τητο να έχει ένα συγκεκριμένο σχέδιο, 
τόσο όσον αφορά τα αιτήματα αλλά και 
τις μορφές πάλης του: 

Τα αιτήματα. Το φοιτητικό κίνημα 
πρέπει να κινηθεί σε τέσσερεις βασικούς 
άξονες: 

α) Να αποσυρθούν οι προτάσεις 
Διαμαντοπούλου 

β) Αύξηση των δαπανών για την 
παιδεία 

γ) Διαγραφή του χρέους 

δ) Να φύγει η χούντα Τρόικας- 
κυβέρνησης 

Οι μορφές οργάνωσης και πάλης. 
Εδώ πραγματικά το φοιτητικό κίνημα 
πρέπει να χρησιμοποιήσει όλα τα μέσα. 
Δεν πρέπει ν’ αφήνουμε «να πέσει κάτω 
τίποτα» και ν’ αγωνιζόμαστε για όποιο 
θέμα προκύπτει. Είναι απαραίτητο άμε¬ 
σα να ξεκινήσει μια καλύτερη προετοι¬ 
μασία και οργάνωση του φοιτητικού κι¬ 
νήματος με: 

α) Καμπάνιες ενημέρωσης σε όλες 
τις σχολές για τις αλλαγές σε ΑΕΙ-ΤΕΙ 
και τα νέα μέτρα του προϋπολογισμού. 

β) Διενέργεια Γενικών Συνελεύσεων 
άμεσα και παντού με στόχο τις καταλή¬ 
ψεις διάρκειας. 

γ) Καταλήψεις, αποκλεισμοί δρό¬ 



μων/δημοσίων κτηρίων/συγκοινωνιών. 

δ) Διαδηλώσεις σε πόλεις και γειτο¬ 
νιές, αλλά και πανελλαδικές. 

ε) Δυναμικές κινητοποιήσεις για ζη¬ 
τήματα παράλληλα με τα φοιτητικά (ξε¬ 
πούλημα ΔΕΚΟ, κατάργηση δημόσιας 
υγείας, εργατικοί αγώνες κλπ.) 

ζ) Καμπάνιες ενημέρωσης σε σχο¬ 
λεία, εργασιακούς χώρους και γειτονιές. 

η) Δημιουργία κοινών συντονιστι¬ 
κών και επιτροπών φοιτητών-μαθητών- 
εργαζομένων. 

Ως Σοσιαλιστική Σπουδαστική 
Πάλη (ΣΣΠ) πρέπει να βάλουμε δυνα¬ 
μικά το σχέδιο αυτό στους συλλόγους 
που παρεμβαίνουμε και στα συντονι¬ 
στικά των φοιτητικών συλλόγων. Πα¬ 
ράλληλα πρέπει να συνδέουμε επίμο¬ 
να την πάλη αυτή με την πάλη για την 
οριστική ανατροπή αυτής της κατάστα¬ 
σης και την επιβολή μιας άλλης διαχεί¬ 
ρισης και οργάνωσης της εκπαίδευσης, 
της κοινωνίας και της οικονομίας για να 
σωθούμε από την κρίση και τη βαρβα¬ 
ρότητα του καπιταλισμού, που συνεχώς 
εντείνεται. Να αγωνιστούμε για μια κοι¬ 
νωνία χωρίς εκμετάλλευση και πολέ¬ 
μους, μια κοινωνία σοσιαλιστική. 

Γ.Θ. 

(Σοσιαλιστική Σπουδαστική Πάλη) 


ΚΥΒΕΡΝΗΣΗ ΚΝΙ ΤΡΟΪΚΑ «ΣΦΑΖΟΥΝ» ΥΑ ΣΚΟΛΕΙΑ 


Η πολιτική του Μνημονίου 
που επιβάλλει η χούντα κυ- 
βέρνησης-Τρόικας έχει αρ¬ 
χίσει ήδη να δείχνει τα κα¬ 
ταστροφικά της αποτελέσματα και στην 
πρωτοβάθμια και δευτεροβάθμια εκπαί¬ 
δευση. Μετά τις ελλείψεις σε καθηγητές 
και βιβλία που έχουν γενικευτεί, μετά 
την κατάπτυστη απόφαση για κατάργη¬ 
ση της Πρόσθετης Διδακτικής Στήριξης 
(ΠΔΣ) την στιγμή που πολλοί μαθητές 
εγκαταλείπουν τα φροντιστήρια γιατί οι 
οικογένειές τους δεν μπορούν να αντα- 
ποκριθούν στα έξοδα, η κυβέρνηση σε 
συνεργασία με δημάρχους και νομάρχες 
κάνει τις πρώτες κινήσεις για την κατάρ¬ 
γηση της δωρεάν μεταφοράς των μα¬ 
θητών, όπου αυτή είναι κατοχυρωμένη. 
Κάτι τέτοιο έγινε και στα Αθλητικά σχο¬ 
λεία της Θεσσαλονίκης (3 Γυμνάσια και 
3 Λύκεια), όπου οι διευθυντές έδωσαν 
στους γονείς των μαθητών να υπογρά¬ 
ψουν έγγραφο με το οποίο δηλώνουν ότι 
αναλαμβάνουν την ευθύνη για τη μετα¬ 


φορά τους από και προς το σχολείο. Οι 
μαθητές αντέδρασαν και ξεκίνησαν κι¬ 
νητοποιήσεις στη νομαρχία Θεσσαλο¬ 
νίκης και στο πρώην Υπ. Μακεδονίας - 
Θράκης, διαμαρτυρόμενοι τόσο για το 
πρόβλημα στη μεταφορά τους όσο και 
για την έλλιψη γυμναστών στα σχολεία 
τους (αντίστοιχο πρόβλημα υπάρχει στα 
μουσικά σχολεία, όπου δεν υπάρχουν 
καθηγητές μουσικής!). Μέχρι σήμερα, 
υπάρχουν μόνο γενικόλογες και ψευδείς 
υποσχέσεις διευθυντών ότι το πρόβλη¬ 
μα θα λυθεί, προκειμένου να ανακόψουν 
την αγωνιστική διάθεση των μαθητών. 

Δεν είναι τυχαίο ότι ανάλογη πρό¬ 
ταση για την κατάργηση της μεταφοράς 
μαθητών είχε κάνει και ο διοικητής της 
Τράπεζας της Ελλάδας Προβόπουλος. 
Είναι τόση η μανία της κυβέρνησης και 
των δανειστών-τοκογλύφων για χρήμα¬ 
τα, που η κατάργηση της Δημόσιας Παι¬ 
δείας, το πλήρες ξεπούλημα των σχολεί¬ 
ων για να πληρωθούν τα χρέη πρέπει να 
θεωρείται σίγουρο. 


Το Μνημόνιο βάζει στο στόχαστρο 
και την υγεία, τις εργασιακές σχέσεις, τα 
δημοκρατικά δικαιώματα, πράγματα δη¬ 
λαδή που αφορούν άμεσα τη ζωή και το 
μέλλον μας. Ο προϋπολογισμός της κυ¬ 
βέρνησης για το 2011 είναι ενδεικτικός 
του τι μας περιμένει. Η χρηματοδότη¬ 
ση για τα σχολεία μειώνεται κατά 20%, 
παρά τις δεσμεύσεις της κυβέρνησης ότι 
δήθεν δεν θα έκοβε λεφτά από την παι¬ 
δεία. Ανάλογες μειώσεις και περικοπές 
θα έχουν και όλες οι δημόσιες δαπάνες 
που αποτελούν τη βάση του βιοτικού 
μας επιπέδου. 

Ο μόνος τρόπος για να σώσουμε 
τη Δημόσια Παιδεία από τους κανίβα¬ 
λους της Τρόικας και του ΠΑΣΟΚ εί¬ 
ναι να αγωνιστούμε ενάντια στο Μνη¬ 
μόνιο και τη χούντα της αγοράς που το 
έχει επιβάλλει. Το παράδειγμα των μα¬ 
θητών των αθλητικών σχολείων πρέπει 
να το ακολουθήσει όλο το μαθητικό κί¬ 
νημα. Να ανασυγκροτήσει τις δομές αυ¬ 
τοοργάνωσής του (συνελεύσεις και συ¬ 


ντονιστικά), να προχωρήσει σε ένα κίνη¬ 
μα καταλήψεων στα σχολεία και να γίνει 
δυναμικό κομμάτι μιας κοινωνικής εξέ¬ 
γερσης για την ανατροπή του Μνημονί¬ 
ου και την επιβολή των λύσεων της νεο¬ 
λαίας και των εργαζομένων. 

Η Μαθητική Αντεπίθεση, με αρχή τη 
διαδήλωση της 17ης Νοέμβρη, ξεκίνησε 
μια καμπάνια σε σχολεία και φροντιστή¬ 
ρια της Θεσσαλονίκης, καλώντας τους 
μαθητές στην πορεία, όπου τελικά κατέ¬ 
βηκε μ 5 ένα αρκετά καλό μπλοκ. Παράλ¬ 
ληλα στήριξε άμεσα τις κινητοποιήσεις 
των μαθητών στα αθλητικά σχολεία. Η 
καμπάνια αυτή συνεχίζεται, καθώς τόσο 
στις 6 Δεκέμβρη, δύο χρόνια μετά τη δο¬ 
λοφονία του μαθητή Αλέξανδρου Γρη¬ 
γορόπουλου από την αστυνομία, όσο 
και στη γενική απεργία στις 15 Δεκέμ¬ 
βρη, πιστεύουμε ότι η παρουσία των μα¬ 
θητών πρέπει να είναι μαζική. 




























Δεκέμβριος 2010 


ΕΡΓΑΖΟΜΕΝΟΙ 


Εργατική Πάλη 11 


Ιπηναπρόσληψη συναδέλφου στο 
φροντιστήριο «ΣΥΣΤΗΜΑ» 


Τ ην Πέμπτη 18 Νοέμβρη 2010 ο ερ¬ 
γοδότης στο Φροντιστήριο Μέ¬ 
σης Εκπαίδευσης «ΣΥΣΤΗΜΑ» 
υποχώρησε πλήρως και αποδέχτη¬ 
κε την επαναπρόσληψη του συνάδελφου Σ. 
Ιωαννίδη, τον οποίο είχε εκδιώξει στις 27/10 
επειδή είχε ζητήσει να αμείβεται με βάση τη 
συλλογική σύμβαση εργασίας του κλάδου και 
όχι με 7,5 ευρώ την ώρα που του έδινε ο εργο¬ 
δότης. Σε συνάντηση του εργοδότη με εκπρό¬ 
σωπους του Σωματείου και τον εκδιωχθέντα 
συνάδελφο, ο εργοδότης αποδέχτηκε: α) την 
άμεση επαναπρόσληψη του συνάδελφου και 
την υπογραφή σύμβασης ορισμένου χρόνου 
έως τη λήξη της ακαδημαϊκής χρονιάς, β) Την 
ένταξη του συνάδελφου στο πρόγραμμα δι¬ 
δασκαλίας, με τον ίδιο αριθμό ωρών που είχε 
πριν την απόλυσή του, γ) την αποζημίωση 
ως προς τις αποδοχές και τα ένσημα-ημέρες 
ασφάλισης για τις ημέρες που ο συνάδελφος 
ήταν εκτός εργασίας και δ) την ανάληψη από 
τον εργοδότη των δικαστικών εξόδων στα 
οποία είχε αναγκαστεί ο συνάδελφος. 

Η υποχώρηση αυτή έγινε κάτω από το 
βάρος της πίεσης που άσκησε το Σωματείο 
μας. Για την Πέμπτη 18/11, είχαμε αποφασί¬ 
σει και προετοιμάσει δίωρη στάση εργασί¬ 
ας στο φροντιστήριο «ΣΥΣΤΗΜΑ» και συ¬ 
γκέντρωση διαμαρτυρίας, έξω από το φρο¬ 
ντιστήριο, ενάντια στην απόλυση του συνα¬ 
δέλφου μας. Για τη συγκέντρωση και τη στά¬ 
ση είχαμε κάνει ανοικτό κάλεσμα σε μαθητές, 
γονείς και εργαζόμενους του φροντιστηρίου 
αλλά και της περιοχής και απευθύναμε κάλε¬ 
σμα σε άλλα Σωματεία, σε εργασιακούς χώ¬ 
ρους, σε φοιτητικούς συλλόγους, στο Εργατι¬ 
κό Κέντρο Θεσσαλονίκης. 

Καθοριστική σημασία στην υποχώρηση 
του εργοδότη είχαν: οι επί δυόμιση βδομάδες 
καθημερινές διαμαρτυρίες, με ντουντούκα, 
προκηρύξεις, αφίσες και κείμενα συλλογής 
υπογραφών συμπαράστασης στον απολυμέ¬ 
νο και τον αγώνα μας, η συμμετοχή αρκετών 
συναδέλφων από το Σωματείο και τον χώρο 
μας όχι μόνο στις διαμαρτυρίες αλλά και στην 
προετοιμασία τους, στις επισκέψεις στο ίδιο 
το φροντιστήριο αλλά και στα γειτονικά, για 
την ενημέρωση των συνάδελφων, η στήρι¬ 
ξη από εργαζόμενους και φοιτητές αλληλέγ¬ 
γυους, η σχεδιασμένη προσεκτικά απεύθυν- 
σή μας σε καθηγητές και καθηγήτριες, μαθη¬ 
τές και μαθήτριες του ίδιου του φροντιστη¬ 
ρίου, η συμπαράσταση όλων αυτών παρά τις 
συκοφαντίες ή τα ψέματα του εργοδότη. Επί¬ 
σης σημαντικό ρόλο έπαιξαν τα ψηφίσματα 
συμπαράστασης από άλλα Σωματεία, από Γε¬ 
νικές Συνελεύσεις Φοιτητικών Συλλόγων κα¬ 
θώς και από το ΕΚΘ. 

Ιδιαίτερη σημασία στην εξέλιξη του αγώ¬ 
να είχε και το πέρασμα της πορείας περίπου 
1.000 διαδηλωτών ενάντια στο Μνημόνιο, τη 
Δευτέρα 15/11, στην οποία συμμετείχαμε ως 
Σωματείο. Η ολιγόλεπτη στάση της πορεί¬ 
ας έξω από το φροντιστήριο «ΣΥΣΤΗΜΑ» 
και η παράσταση διαμαρτυρίας στον εργο¬ 
δότη του φροντιστηρίου, από αντιπροσωπία 


ΝΑ ΑΝΑΚΛΗΘΕΙΗ ΑΠΟΛΥΣΗ 

I του εκπαιδευτικού Σ. Ιωαννίδη 
' από το φροντιστήριο "ΣΥΣΤΗΜΑ" 


ΤΡΙΤΗ 16/11 σης7μμ 

Συγκέντρωση διαμαρτυρίας έίω απτό το φροντιστήριο (Βασ. Ολγας 203) 

ΠΕΜΠΤΗ 18/11, 7-1 Ομμ ΣΤΑΣΗ ΕΡΓΑΣΙΑΣ 
στο φροντιστήριο ΣΥΣΤΗΜΑ (Βασ. Όλγας 203) 

ΠΑΡΑΣΚΕΥΗ 16/11 στις 6μμ 

Συγκέντρωση διαμαρτυρίας έδω από το φροντιστήριο (Αγ. Σοφίας 39) 


ΣΥΝΕΧΙΖΟΥΜΕ ΔΥΝΑΜΙΚΑ - ΠΑΛΕΥΟΥΜΕ ΓΙΑ: 

-Αμεση επαναπρόσληψη του συναδέλφου 

-Καμία απόλυση για συνδικαλιστικούς λόγους 

-να εφαρμόζεται η σύμβαση εργασίας του κλάδου για όλους 


ΚΑΛΟΥΜΕ ΤΑ ΕΡΓΑΤΙΚΑ ΣΩΜΑΤΕΙΑ. ΤΟΥΣ ΕΡΓΑΖΟΜΕΝΟΥΣ. 
ΤΟΥΣ ΜΑΘΗΤΕΣ ΚΑΙ ΤΟΥΣ ΝΕΟΥΣ ΝΑ ΣΥΜΠΑΡΑΣΤΑΘΟΥΝ ΠΟΝ 
ΑΓΩΝΑ ΜΑΣ ΚΑΙ ΝΑ ΣΥΜΜΕΤΕΧΟΥΝ ΣΤΗ ΠΑΣΗ ΕΡΓΑΣΙΑΣ 


Σωματείο Μισθωτών 

Εκπαιδευτικών Θεσσαλονίκης 

Εργαζόμενων Εκπαιδευτικών-εκπαιδευτών σε: 
φροντιστήρια κάβε είδους (Μεσιχ Εκπαίδευσης, ΐενυιν γλωσσων, ΑΧΕΠ, κλπ) 

Ιδιωτικά 1ΕΚ. ΚΕΚ. ΚΕΧ, ΕΕΖ 

Ιδιωτικίς και δημοτικών επιχειρήσεων σχολίς χορού, γυμναστήρια, ωδεία, σχολάς μουσικής 
Ιδιωτικούς και δημοτικών επιχειρήσεων παιδικούς και βρεφονηπιακούς σταθμούς. 

Επικοινωνία: τηλ2310-265 730, β-ΓηθίΙ:5θπιίβΐΛΗ@9πτ3ϊΙ.οοπη, νν\ν\ν.$τηβΐΗ.9Γ 

Γραρεία ΕΚΘ(Αριστσι4λσυς 3®. 4ος όροφος Ιο γραφεία Μ4ρες λσακκιγίας ΔενάραΤετάριη ά Παροοκενή 10-Ι2«μ. 

του Σωματείου και του ΕΚΘ, έδωσε έμπρακτα 
στον εργοδότη να καταλάβει το τι εννοούμε 
όταν λέμε ανυποχώρητος αγώνας. Τελικά, και 
κάτω από την πίεση της στάσης εργασίας στις 
18/11, ο εργοδότης υποχώρησε. 

Αυτή η νίκη έχει πολύ μεγάλη σημα¬ 
σία για το Σωματείο και τους χώρους εργα¬ 
σίας μας. Μας δείχνει ότι με δυναμικές κινη¬ 
τοποιήσεις πρέπει και μπορούμε να ενώσου¬ 
με τη μεγάλη πλειοψηφία εργαζόμενων, μα¬ 
θητών και γονιών. Πολύ σύντομα θα καλε¬ 
στούμε όλοι όσοι εργαζόμαστε ως εκπαιδευ¬ 
τικοί να παραδώσουμε στο αφεντικό-αφέντη 
τα «πάντα», για να σωθεί η επιχείρηση. Πολύ 
σύντομα επίσης δανειστές, εργοδότες και κυ¬ 
βέρνηση θα προσπαθήσουν να επιβάλουν χει¬ 
ρότερα Μνημόνια: Απολύσεις, μείωση μι¬ 
σθών, κατάργηση συμβάσεων, αυξήσεις φό¬ 
ρων, τιμών βασικών ειδών κατανάλωσης και 
λογαριασμών ΔΕΚΟ. Περιορισμούς σε κάθε 
είδους κοινωνικές δαπάνες για υγεία, παιδεία 
κλπ, με πολλαπλές επιπτώσεις στην καθημε¬ 
ρινή μας ζωή. Αυτή η νίκη μας είναι μια μι¬ 
κρή αλήθεια νίκη, όμως έχει μια τεράστια ση¬ 
μασία, γιατί δείχνει τον μοναδικό δρόμο, της 
αντίστασης σε όλα αυτά που μας ετοιμάζουν. 

Ως Σωματείο πιστεύουμε ότι ούτε στιγ¬ 
μή δεν έχουμε περιθώριο να κάτσουμε πάνω 
στις «δάφνες» αυτής της νίκης , κυρίως λόγω 
όλων των παραπάνω. Πρέπει άμεσα να σχεδι¬ 
άσουμε τα επόμενα βήματά μας για την υπε¬ 
ράσπιση των συλλογικών συμβάσεων εργα¬ 
σίας, των θέσεων εργασίας και της παιδείας. 

Σωματείο Μισθωτών Εκπαιδευτικών 

Θεσσαλονίκης 

Τηλ. 2310-265 730 
ε-ιπαίΐ: δθΐπί]<:6ΐΐ]ι@§ιηαί1χοιη 
ιστοσελίδα: \ν\νν^.δΐπ 0 ΐ]ι.§Γ 



ΕΚΛΟΓΕΣ ΣΤΙΣ ΕΛΜΕ ΘΕΣΣΑΛΟΝΙΚΗΣ 

Στις 9/12 πραγματοποιούνται στις πέντε ΕΛΜΕ της 
Θεσσαλονίκης οι εκλογές για την ανάδειξη ΔΣ και αντι¬ 
προσώπων στο συνέδριο της ΕΔΟΘ (νομαρχιακό τμήμα 
της ΑΔΕΔΥ), εν μέσω των νέων βάρβαρων μέτρων και 
του προϋπολογισμού-καρμανιόλα της κυβέρνησης και 
της Τρόικας. 

Με το λεγόμενο «νέο μισθολόγιο» των δημοσίων 
υπαλλήλων θα γίνουν νέες μειώσεις μισθών και επιδομά¬ 
των. Οι επιχορηγήσεις των ασφαλιστικών ταμείων μειώ¬ 
νονται κατά 31%, προδιαγράφοντας την κατάρρευση του 
ΟΠΑΔ, του Μετοχικού Ταμείου Δημοσίων Υπαλλήλων, 
του Ταμείου Πρόνοιας. Η κάθετη μείωση των δαπανών 
για την παιδεία θα οδηγήσει άμεσα σε δίδακτρα και κλεί¬ 
σιμο/συγχώνευση ΑΕΙ-ΤΕΙ και σχολείων. 

Μέσα σ’ αυτή τη συγκυρία, η ΠΑΣΚΕ καλλιεργεί αυ¬ 
ταπάτες ότι με το «Ενιαίο» Μισθολόγιο οι εκπαιδευτικοί 
θα πάρουν ακόμα και αυξήσεις (!), προσπαθώντας να τους 
εφησυχάσει και αδρανοποιήσει, βοηθώντας την κυβέρνη¬ 
ση να περάσει το νέο «φτωχολόγιο». 

Λιγότερο χυδαία (μιας και είναι στην αντιπολίτευση), 
αλλά τελείως συντεχνιακά, η ΔΑΚΕ προσπαθεί προκλη¬ 
τικά να πείσει ότι συμμετείχε το προηγούμενο διάστημα 
στις κινητοποιήσεις του κλάδου! Έτσι επιχειρεί, αν και δυ¬ 
σκολεύεται, να αρθρώσει αντιπολιτευτικό λόγο προς την 
ΠΑΣΚΕ, αλλά και να καλλιεργήσει διαιρέσεις στο εσω¬ 
τερικό των εργαζομένων, υπονομεύοντας την ανάπτυξη 
ενωτικών πανεργατικών κινητοποιήσεων. 

Η Αγωνιστική Συνεργασία, αν και σε μεγάλο βαθμό 
περιγράφει την επίθεση (κυρίως στα επιμέρους), δεν δεί¬ 
χνει καμία εμπιστοσύνη στους εργαζόμενους και δεν κα¬ 
ταβάλλει καμία προσπάθεια για την οργάνωσή τους στη 
βάση. Προτάσσει ως λύση του προβλήματος της μη ενερ¬ 
γής συμμετοχής των συναδέλφων στις διαδικασίες των 
ΕΛΜΕ τις... οργανωτικές και καταστατικές αλλαγές 
(ενοποίηση και ανά διετία διεξαγωγή εκλογών για όλα τα 
όργανα). 

Η ΕΣΑΚ-ΔΕΕ και το ΠΑΜΕ εστιάζει στην ενίσχυ¬ 
ση του μηχανισμού και της εκλογικής της επιρροής, ακο¬ 
λουθώντας διασπαστικές πρακτικές. Δεν δίστασε την ίδια 
στιγμή που κατηγορούσε την ηγεσία της ΟΛΜΕ ως ξε¬ 
πουλημένη, να ψηφίσει εν λευκώ εξουσιοδότηση στο ΔΣ 
της ΟΛΜΕ για κήρυξη 24ωρης απεργίας. Ισχυριζόμενη ότι 
η κλιμάκωση των αγώνων δεν σχετίζεται με τη διάρκειά 
τους, προσπαθεί να μπλοκάρει οποιαδήποτε προσπάθεια 
οργάνωσης κινητοποιήσεων διάρκειας. 

Οι Παρεμβάσεις, ενώ συμμετέχουν και συμβάλλουν 
στις κινητοποιήσεις, ακολουθούν μια αντιφατική πολιτική 
που αγνοεί τις σημερινές ανάγκες του κινήματος. Ενώ κα¬ 
ταγγέλλουν σε χίλιους τόνους την «πουλημένη» ηγεσία, 
επικεντρώνουν στο να την «πιέσουν» να οργανώσει αγώ¬ 
νες. Χρησιμοποιούν ιδεολογήματα όπως η «ενότητα της 
αριστεράς» και διάφορους ετερόκλητους εκλογικίστικους 
συνδυασμούς για αυξήσουν την εκλογική επιρροή τους, 
την οποία και θεωρούν πανάκεια για το κίνημα. Υποβαθ¬ 
μίζουν την αναγκαιότητα δημιουργίας επιτροπών βάσης 
και δομών αυτοοργάνωσης που επιτρέπουν το πέρασμα 
των αγώνων στα χέρια των ίδιων των εκπαιδευτικών. 

Η Αντεπίθεση των Εκπαιδευτικών στην παρέμβα¬ 
σή της εξήγησε στους συναδέλφους το μέγεθος και την 
σπουδαιότητα της επίθεσης, αλλά ταυτόχρονα ανέδειξε 
και ένα σχέδιο για την ανασυγκρότηση/ανασύνθεση του 
συνδικαλιστικού κινήματος και την ανάπτυξη των αγώ¬ 
νων. Εξήγησαμε ότι πρέπει να καταπιαστούμε σοβαρά με 
την οργάνωση ενός μετώπου όλων των δημοσίων υπαλ¬ 
λήλων ενάντια στο νέο «φτωχολόγιο» - και ενός μετώπου 
με γονείς, μαθητές, όλη την κοινωνία για να σώσουμε τα 
σχολεία μας από την οικονομική κατάρρευση. Με μαζική 
συμμετοχή στις γενικές συνελεύσεις, με κοινές συνελεύ¬ 
σεις και δράσεις με τους γονείς, με επιτροπές αγώνα σε 
κάθε σχολείο, σύλλογο, περιοχή και πανελλαδικά, να ορ¬ 
γανώσουμε έναν ανυποχώρητο αγώνα, με στόχο τη Γενική 
Απεργία Διάρκειας, για να ακυρωθούν τα βάρβαρα μέτρα, 
να διαγράφει το χρέος, να φύγει η άθλια κυβέρνηση του 
ΠΑΣΟΚ και η χούντα του Μνημονίου και της Τρόικας. 

ΑΝΤΕΠΙΘΕΣΗ των ΕΚΠΑΙΔΕΥΤΙΚΩΝ 

12 Εργατική Πάλη 


ΔΙΕΘΝΗ 


Δεκέμβριος 2010 


Ιρλανδία 

ΑΠΟΙΚΙΑ ΞΑΝΑ 

Περίληψη άρθρου από την ιστοσελίδα της ιρλανδικής τροτσκιστικής οργάνωσης 
Σοσιαλιστική Δημοκρατία (συμπαθούσα της Ενιαίας Γραμματείας της 4ης Διεθνούς) 


Γι’ αυτό άραγε... πέθαναν (οι 
άνθρωποι του 1916) [1]: τη διά¬ 
σωση από τη γερμανίδα καγκελά¬ 
ριο; ...παραδώσαμε την κυριαρχία 
μας στην Ευρωπαϊκή Επιτροπή, την 
Ευρωπαϊκή Κεντρική Τράπεζα και 
το Διεθνές Νομισματικό Ταμείο... 
(από άρθρο των ιρλανδικών Τίιηοδ) 

Η σημερινή κρίση προκλήθη- 
κε από την κατάρρευση της ιρλαν¬ 
δικής καπιταλιστικής στρατηγικής. 
Η οικονομία της Ιρλανδίας είναι 
μια εξαρτημένη οικονομία και το 
ιρλανδικό κεφάλαιο δεν έχει παρά 
μία μόνο στρατηγική - την υποτα¬ 
γή στο διεθνικό κεφάλαιο. Προκει- 
μένου να διασφαλίσουν την αγορά 
των ομολόγων, πρόσφεραν ακλό¬ 
νητες εγγυήσεις τόσο στις δικές 
τους αποσαθρωμένες τράπεζες, όσο 
και στις μεγάλες ευρωπαϊκές τρά¬ 
πεζες. Επί της ουσίας είχαμε εθνι¬ 
κοποίηση των χρεοκοπημένων τρα¬ 
πεζών, δημιουργία μιας «κακής τρά¬ 
πεζας» [2], της ΝΑΜΑ, και μαζική 
λιτότητα. Η υποστήριξη της συνδι¬ 
καλιστικής ηγεσίας, που διατήρη¬ 
σε την πολιτικής της «συνεργασί¬ 
ας των κοινωνικών εταίρων», ήρθε 
να συμπληρώσει το μίγμα. Το κερα¬ 
σάκι ήταν η πληθώρα ψεμάτων, που 
επίμονα υποτιμούσαν το ύψος του 
«κακού χρέους» [2]. Όλο αυτό το 
οικοδόμημα σωριάστηκε τη «Μαύ¬ 
ρη Πέμπτη», στις 30 Σεπτεμβρί¬ 
ου, όταν αποκαλύφθηκε ένα νού¬ 
μερο που πλησίαζε το πραγματικό 
μέγεθος της απαιτούμενης διάσω¬ 
σης των τραπεζών. [...] Το επιτόκιο 
του ιρλανδικού χρέους ξεπέρασε το 
9% και πρακτικά η Ιρλανδία χρεο¬ 
κόπησε. 

Ο Υπουργός Οικονομίας υπο- 
σχέθηκε ένα τετραετές πρόγραμμα 
με διπλασιασμό των άγριων περικο¬ 
πών από 3 σε 6 δις ευρώ και μια «δι¬ 
όρθωση» συνολικού ύψους 15 δις 
ευρώ. 

Η ιρλανδική κυβέρνηση καυχιό¬ 
ταν ότι δεν υπήρχε ανάγκη να δα¬ 
νειστούν χρήματα μέχρι το 2011. 
Ήταν η ελπίδα ότι κάτι θα βελτιω¬ 
νόταν. Από εκεί και μετά, ο έλεγχος 
άρχισε να μεταφέρεται κρυφά στην 
Ευρωπαϊκή Κεντρική Τράπεζα. 

Η ιρλανδική κρίση έχει επιπτώ¬ 
σεις στην Ευρώπη. Αν είναι έστω 
και λίγο πιθανό η Ιρλανδία να μην 
μπορέσει να ανταποκριθεί στις οι¬ 
κονομικές της υποχρεώσεις, τότε 
αυτό αφορά και άλλες αδύναμες οι¬ 
κονομίες, πράγμα που αντανακλά¬ 
ται στα αυξανόμενα επιτόκια με τα 
οποία χρεώνονται, επιδεινώνοντας 
ακόμα περισσότερο τη σπειροει- 
δή εξέλιξη της κρίσης. Η ικανότητα 
των ευρωπαϊκών δυνάμεων να δια¬ 
χειριστούν την κρίση τίθεται σε αμ¬ 
φισβήτηση και το ευρώ αποδυνα¬ 
μώνεται. 


Η στρατηγική των ιμπεριαλι¬ 
στών στη νέα ιρλανδική τους αποι¬ 
κία είναι να παρέχουν επαρκή κε¬ 
φάλαια από την Ευρωπαϊκή Κε¬ 
ντρική Τράπεζα ώστε να κατευνά¬ 
σουν τους φόβους της αγοράς και 
στη συνέχεια να ξεκινήσουν ένα τε¬ 
ράστιο πείραμα για να δουν πόσα 
[...] μπορούν να απομυζήσουν από 
την ιρλανδική οικονομία. Είναι πι¬ 
θανό πολλές απ’ αυτές τις προτά¬ 
σεις να προέρχονται από την εμπει¬ 
ρία της Ελλάδας [...]. 

Οι προϋποθέσεις (για την παρο¬ 
χή αυτών των κεφαλαίων) θα πε¬ 
ριλαμβάνουν μεταρρύθμιση ή άμε¬ 
ση κατάργηση των προγραμμάτων 
κοινωνικής πρόνοιας, ιδιωτικοποί¬ 
ηση των κρατικών περιουσιακών 
στοιχείων, περικοπές στις επενδύ¬ 
σεις, άμεση αύξηση και διεύρυν¬ 
ση της βάσης του ΦΠΑ, αυξήσεις 
στην έμμεση φορολογία και διεύ¬ 
ρυνση της φορολογικής βάσης της 
ακίνητης περιουσίας. Στις δημόσιες 
συντάξεις θα συνδεθεί η ηλικία συ- 
νταξιοδότησης με τις την αύξηση 
του προσδόκιμου ζωής και θα έχου¬ 
με περικοπές των υψηλότερων συ¬ 
ντάξεων, αλλαγή της βάσης υπολο¬ 
γισμού τους (σύνδεση με το μέσο 
όρο των μισθών όλου του εργασι¬ 
ακού βίου), μείωση των ανώτατων 
και περιορισμό των πρόωρων συ¬ 
ντάξεων. Η δραματικότερη, ίσως, 
συνέπεια θα είναι η ταχύτητα με 
την οποία θα κατρακυλήσει το επί¬ 
πεδο ζωής [...]. 

Το μεγαλύτερο, ίσως, όπλο των 
καπιταλιστών είναι η σύμπραξη της 
ηγεσίας των συνδικάτων. Ο γραμ¬ 
ματέας της Ιρλανδικής Συνομο¬ 
σπονδίας Συνδικάτων δήλωσε:«[...] 
υπάρχει ένας καλύτερος και δικαι¬ 
ότερος τρόπος... να επεκτείνουμε 
την περίοδο της προσαρμογής και 
να δώσουμε βάρος στις θέσεις ερ¬ 
γασίας και την ανάπτυξη». Δηλα¬ 
δή να μας πάρει περισσότερο χρόνο 
και να ξοδέψουμε περισσότερα σε 
επενδύσεις που δεν έχουν προσδι¬ 
οριστεί - ένα παλαβό σενάριο, όταν 
οι συνέπειες του πιο μακροχρόνι¬ 
ου δανεισμού θα είναι η προσθήκη 
πολλών περισσότερων δισεκατομ¬ 
μυρίων σε τόκους. 

Το δάνειο (από τον «μηχανισμό 
στήριξης») έχει στόχο να προστα¬ 
τεύσει το ευρώ και όχι την Ιρλαν¬ 
δία. Θα αυξήσει το χρέος της Ιρλαν¬ 
δίας και θα την καθηλώσει για χρό¬ 
νια σε μέτρα ακόμα πιο ακραία από 
τις πρωτοφανείς περικοπές που ήδη 
προτείνονται. Υπάρχει, λοιπόν ένα 
τεράστιο πολιτικό ρίσκο για τους 
Ιρλανδούς καπιταλιστές, από την 
τεράστια απώλεια κύρους και πο¬ 
λιτικής εξουσίας που συνεπάγεται 
η επιστροφή της χώρας στην κα¬ 
τάσταση της αποικίας. [...] Φοβού¬ 


νται μήπως η Ευρώπη τους εγκα- 
λέσει σ’ ένα δικαιότερο φορολογι¬ 
κό καθεστώς. Είναι πεισμένοι πως 
η προηγούμενη επιτυχία του «Κέλ¬ 
τικου Τίγρη» οφείλεται στην πολι¬ 
τική φορολόγησης των επιχειρή¬ 
σεων με μόλις 12,5%. Αν υποχρεω¬ 
θούν να φορολογήσουν με τον ευ¬ 
ρωπαϊκό μέσο όρο, φοβούνται ότι 
δεν θα μπορέσουν να επιστρέφουν 
στις «καλές εποχές». 

Η Μέρκελ, κύρια εκπρόσωπος 
του ευρωπαϊκού ιμπεριαλισμού, 
μπορεί (τουλάχιστον για λίγο) να 
κουνάει το δάχτυλο στους κατό¬ 
χους ομολόγων. Οι εξαρτημένοι εκ¬ 
πρόσωποι της ιρλανδικής νεοαποι- 
κίας δεν μπορούν. Η συνδικαλιστι¬ 
κή γραφειοκρατία [...] μετά από δε¬ 
καετίες ολόκληρες «κοινωνικής 
συνεργασίας» δεν μπορεί επίσης. 
Όμως το ιρλανδικό κεφάλαιο είναι 
καταδικασμένο, είτε το κάνει είτε 
όχι. Ο λογαριασμός είναι υπερβολι¬ 
κά μεγάλος. 

Οι ιρλανδοί εργαζόμενοι μπο¬ 
ρούν να κόψουν το γόρδιο δεσμό. 
Μην πληρώνετε! Αρνηθείτε το χρέ¬ 
ος! Δεν είναι δικό μας! [...] Κλείστε 
τις σκάρτες τράπεζες - κατασχέστε 
τα περιουσιακά στοιχεία των κερ- 
δοσκόπων - δημιουργήστε μια τρά¬ 
πεζα των εργαζομένων που θα δι¬ 
αχειριστεί την πραγματική οικονο¬ 
μία. Τι έχουμε να χάσουμε; Θα βρε¬ 
θούμε σε πόλεμο με τους κατόχους 
ομολόγων, αλλά, ούτως ή άλλως, 
αυτοί μας έχουν ήδη κηρύξει τον 
πόλεμο. Η πρόταση για μια ανεξάρ¬ 
τητη καπιταλιστική Ιρλανδία, που 
έθεσε η πλειοψηφία των επαναστα¬ 
τών του 1916, ολοκλήρωσε την πο¬ 
ρεία της στις 18 Νοεμβρίου 2010. 
Χρειαζόμαστε μια νέα Διακήρυξη 
Ανεξαρτησίας - τη διακήρυξη της 
απελευθέρωσης από το κεφάλαιο. 
Οι ιρλανδοί εργαζόμενοι [...] μπο¬ 
ρούν να ενωθούν με την τεράστια 
μάζα των ευρωπαίων εργαζομένων 
και καταπιεσμένων και να αγωνι¬ 
στούν για μια ελεύθερη Ιρλανδία σε 
μια Ευρώπη των Ενωμένων Σοσια¬ 
λιστικών Πολιτειών, φάρο ελπίδας 
για ολόκληρο τον κόσμο. 

18 Νοεμβρίου 2010 

Ση μειώσεις 

[1] Το 1916 ξεκίνησε η επανάσταση 
για την ανεξαρτησία της Ιρλανδίας 
από την βρετανική αυτοκρατορία. 

[2] «Κακό χρέος» είναι αυτό που έχει 
λίγες πιθανότητες ή δεν μπορεί ή να 
εξυπηρετηθεί/αποπληρωθεί. Συνήθως 
οι κυβερνήσεις δημιουργούν «κακές 
τράπεζες» όπου σκόπιμα συσσωρεύουν 
«κακά» περιουσιακά στοιχεία (τοξικά 
ομόλογα κλπ.), προκειμένου να περι¬ 
οριστεί η επίδρασή τους στο υπόλοιπο 
χρηματοπιστωτικό σύστημα. 



στον κόσμο... 


ΑΓΓΛΙΑ 

Φοιτητές, μαθητές και καθηγητές διαδηλώνουν με 
πρωτοφανή μαζικότητα και δυναμική ενάντια στο νόμο 
που επιβάλλει εξωφρενικά δίδακτρα στα πανεπιστήμια 
(έως και τριπλάσια από τις 3.290 λίρες ετησίως που ήδη 
πληρώνουν), την ίδια στιγμή που περικόπτεται σημαντι¬ 
κά η χρηματοδότηση των πανεπιστημίων. Οι διαδηλώσεις 
του Νοέμβρη ήταν οι μεγαλύτερες στην Αγγλία εδώ και 
τουλάχιστον 25 χρόνια. Στις 10/11, 50.000 φοιτητές και 
καθηγητές κατέκλυσαν το Λονδίνο, έσπασαν τον αστυνο¬ 
μικό κλοιό μπροστά στο κοινοβούλιο, κατέλαβαν για με¬ 
ρικές ώρες τα γραφεία των κυβερνώντων Συντηρητικών, 
σπάζοντας τζάμια και ανάβοντας φωτιές. Οι περίπου 100 
συλλήψεις δεν τους σταμάτησαν και οι διαδηλώσεις στις 
24/11 ήταν εξίσου μαζικές σε όλη την Βρετανία. Η οργά¬ 
νωση του φοιτητικού κινήματος στηρίζεται στις γενικές 
συνελεύσεις, ενώ προχωρά ο συντονισμός με μαθητές και 
καθηγητές και υπάρχουν καταλήψεις σε 16 πανεπιστήμια. 

ΙΤΑΛΙΑ 

Φοιτητές και μαθητές παλεύουν ενάντια στο νομοσχέ¬ 
διο της υπουργού Ζελμίνι, που πετσοκόβει τα κονδύλια της 
Παιδείας, συγχωνεύσει και κλείνει σχολές, μειώνει τις θέ¬ 
σεις των δασκάλων (πετώντας στον δρόμο 87.000 εργαζό¬ 
μενους σε διάστημα τριών ετών) και αυξάνει τον χρόνο ερ¬ 
γασίας τους. Στις 23-24/11, με καταλήψεις σε πολλά σχο¬ 
λεία και σχολές, χιλιάδες νέοι βγήκαν στους δρόμους της 
Ρώμης, του Τορίνο, της Περούτζια, του Σαλέρνο κα. Στη 
Ρώμη, προσπάθησαν να μπουν στη Γερουσία όταν συζητιό¬ 
ταν το νομοσχέδιο. Αφού εμποδίστηκαν από την αστυνο¬ 
μία, πέταξαν αυγά και κατευθύνθηκαν προς την κατοικία 
του Μπερλουσκόνι, όπου αντιμετώπισαν και πάλι τα ΜΑΤ, 
με αποτέλεσμα δύο διαδηλωτές να συλληφθούν και δεκά¬ 
δες να τραυματιστούν. Στις 1/12, ενώ η Βουλή των Αντι¬ 
προσώπων ενέκρινε το νομοσχέδιο, χιλιάδες ξανακατέβη- 
καν στους δρόμους, καταλαμβάνοντας τουλάχιστον 18 σι¬ 
δηροδρομικούς σταθμούς, δημαρχεία, το τοπικό αεροδρό¬ 
μιο της Πίζας και επιχείρησαν να εισβάλλουν στη Βουλή 
την ώρα της ψηφοφορίας. Παρά την αστυνομική αγριότη¬ 
τα και την ψήφιση του νομοσχεδίου, οι αγώνες της νεολαί¬ 
ας δεν πρόκειται να σταματήσουν! 

ΙΣΠΑΝΙΑ 

Στις 27/11, 2.000 εργαζόμενοι των τρένων διαδήλω¬ 
σαν στη Μαδρίτη, μετά από κάλεσμα της ΟΟΤ και άλλων 
συνδικάτων, ενάντια στις ιδιωτικοποιήσεις της κυβέρνη¬ 
σης Θαπατέρο. Το υπουργείο Συγκοινωνιών χρηματοδο¬ 
τεί κυρίως τα τρένα υψηλής ταχύτητας, για να διασφα¬ 
λίζει τα συμβόλαια των κατασκευαστικών πολυεθνικών, 
ενώ αμελεί τον συμβατικό σιδηρόδρομο και δεν καλύπτει 
πολλές βασικές ανάγκες του πληθυσμού. Οι θέσεις εργα¬ 
σίας στις μεταφορές μειώνονται δραματικά, πχ. το 7% του 
προσωπικού στο αεροδρόμιο της Μαδρίτης έχει απολυθεί 
μέσω της μη ανανέωσης των συμβάσεών του. 

ΙΝΔΙΑ 

9 εργαζόμενοι σε εργοστάσιο της ΑΠΐεά Νΐρροπ στο 
Σαχιμπαμπάντ, βιομηχανική περιοχή κοντά στο Νέο Δελχί, 
συνελήφθησαν για «ανταρσία εναντίον ενός εκ των διευ¬ 
θυντών με αποτέλεσμα τη δολοφονία του». Οι εργαζόμε¬ 
νοι σε αυτό το εργοστάσιο πάλευαν εδώ και μήνες για τη 
μονιμοποίηση των συμβασιούχων συναδέλφων τους, για 
την επαναπρόσληψη 7 απολυμένων και για την καταβολή 
των κανονικών μισθών τους. Οι πέντε διευθυντές προσπα¬ 
θούσαν να διαλύσουν το επιχειρησιακό σωματείο που ορ¬ 
γάνωνε τον αγώνα, με οπλισμένους μπράβους να περιπο- 
λούν στους χώρους, να χτυπούν και να τρομοκρατούν τους 
εργάτες. Στις 13/11, σε μια διαδήλωση 400 εργατών, ένας 
από τους ιδιοκτήτες πυροβόλησε 4-5 φορές εναντίον ενός 
εργάτη. Οι συνάδελφοί του δεν κρατήθηκαν, του όρμησαν 
και τον ξυλοκόπησαν μέχρι θανάτου. Εννιά απ’ αυτούς συ¬ 
νελήφθησαν, με τα ΜΜΕ να ωρύονται για «προσχεδιασμέ- 
νη επίθεση», ενώ κανείς επιχειρηματίας δεν τιμωρείται για 
τα καθημερινά «εργατικά ατυχήματα». Ειδικά στους πολυ¬ 
εθνικούς κολοσσούς ή στους προμηθευτές τους, οι εργα¬ 
ζόμενοι αντιμετωπίζουν ένα καθεστώς τρομοκρατίας. Οι 
3.500 εργαζόμενοι στη ΒΥΌ Εΐεείτοηΐεδ, που δουλεύουν 
12 ώρες την ημέρα για 121 δολάρια το μήνα, πραγματο- 
ποιήσαν απεργίες τον Οκτώβριο για να αναγνωριστεί το 
σωματείο τους. Στη Ροχεοηη ΙηάΗ, συνελήφθησαν 319 (!) 
από τους εργαζόμενους -που δουλεύουν με 106 δολάρια το 
μήνα-, επειδή συμμετείχαν σε απεργία τον Σεπτέμβριο και 
διώκονται ποινικά από την εργοδοσία. 

Εργατική Πάλη 13 


Εκλογές εν μέσω επιδημίας χολέρας 


ναν σχεδόν χρόνο μετά τον 
καταστροφικό σεισμό στην 
Αϊτή -που κόστισε τη ζωή 
. σε 300.000 ανθρώπους και 
κατέστρεψε κάθε δημόσια 
και ιδιωτική υποδομή- τίποτα σχεδόν 
δεν έχει γίνει για τη βελτίωση της ζωής 
των κατοίκων. Εκατοντάδες χιλιάδες άν¬ 
θρωποι εξακολουθούν να ζουν σε προ- 
χειροφτιαγμένα, ελεεινά παραπήγματα 
και οι ελλείψεις σε τρόφιμα, πόσιμο νερό 
και αγαθά πρώτης ανάγκης εξακολου¬ 
θούν να είναι μεγάλες. Σ’ αυτή την άθλια 
κατάσταση ήρθε να προστεθεί τους τε¬ 
λευταίους δύο μήνες το ξέσπασμα επιδη¬ 
μίας χολέρας. 

Η Αϊτή δεν είχε κατορθώσει ποτέ να 
αποκτήσει ένα ολοκληρωμένο εθνικό δί¬ 
κτυο ύδρευσης και αποχέτευσης. Η Τρά¬ 
πεζα Αμερικανικής Ανάπτυξης (ΙΩΒ) 
είχε εγκρίνει ένα δάνειο 54 εκατομμυ¬ 
ρίων δολαρίων με το οποίο η κυβέρνη¬ 
ση της Αϊτής θα μπορούσε να πραγμα¬ 
τοποιήσει την κατασκευή του δικτύου. 
Μετά τις εκλογές του 2000, όταν πρό¬ 
εδρος της χώρας εκλέχτηκε ο Ζαν- 
Μπερτράντ Αριστίντ, οι ΗΠΑ μπλόκα- 
ραν το δάνειο καθώς και κάθε άλλη βο¬ 
ήθεια προς τη χώρα, για να αποσταθε¬ 
ροποιήσουν την κυβέρνηση -και το κα- 
τάφεραν. Το 2004, ο Αριστίντ ανατράπη¬ 
κε με πραξικόπημα που στήριξαν οι ιμπε¬ 
ριαλιστές και κατέφυγε εξόριστος στην 
Αφρική. 


Μετά τον σεισμό και μέσα στις συν¬ 
θήκες που διαμορφώθηκαν, ήταν ανα¬ 
μενόμενο το ξέσπασμα μιας επιδημι¬ 
κής ασθένειας. Σε λιγότερο από δύο μή¬ 
νες 2.000 άνθρωποι έχουν χάσει τη ζωή 
τους, ενώ ακόμα 80.000 έχουν νοσήσει. 
Χωρίς φάρμακα, ιατρικό προσωπικό και 
υγειονομικές υποδομές το μέλλον δια¬ 
γράφεται δυσοίωνο και οι προβλέψεις 
των διεθνών οργανισμών μιλούν για ένα 
εκατομμύριο ασθενείς και για 10.000 νε¬ 
κρούς. 

Το ξέσπασμα της επιδημίας ήταν η 
σταγόνα που ξεχείλισε το ποτήρι. Δεκά¬ 
δες χιλιάδες εξαγριωμένος κόσμος κα¬ 
τέβηκε σε διαδηλώσεις σε όλη τη χώρα 
και επιτέθηκε σε αστυνομικές και κυ¬ 
βερνητικές εγκαταστάσεις. Κυρίως όμως 
στράφηκε εναντίον του «στρατού κατο¬ 
χής» που βρίσκεται στη χώρα για... «αν¬ 
θρωπιστικούς» λόγους, και είναι υπεύ¬ 
θυνος για την εμφάνιση της χολέρας, για 
πρώτη φορά στην ιστορία της χώρας. Η 
απάντηση της αστυνομίας και των στρα¬ 
τευμάτων του ΟΗΕ ήταν καταστολή με 
σφαίρες και χημικά αέρια. 

Η Αϊτή αποτελεί χαρακτηριστικό πα¬ 
ράδειγμα της αποτυχίας της πολιτικής 
των ιμπεριαλιστών και των διεθνών ορ¬ 
γανισμών τους. Αμέσως μετά τον σεισμό 
οι ιμπεριαλιστικές χώρες (ΗΠΑ, Γαλλία, 
Καναδάς και ΕΕ) και η Βραζιλία, έσπευ- 
σαν να επέμβουν στη χώρα στέλνοντας 
στρατεύματα με την κάλυψη του ΟΗΕ 


και μαζί τους συνέρρευσε πλήθος απε¬ 
σταλμένων. Στόχος τους είναι η πλή¬ 
ρης υποταγή της χώρας στα συμφέρο- 
ντά τους, δηλαδή από τη μία η συνέχι¬ 
ση της απομύζησης κάθε πλούτου της 
χώρας για να αποπληρώνονται τα άδικα 
και δυσβάστακτα δάνεια που της έχουν 
φορτώσει, και από την άλλη η μετα¬ 
τροπή όλων των κατοίκων σε πιο φθη¬ 
νό εργατικό δυναμικό για τις πολυεθνι¬ 
κές τους. Κάθε προσπάθεια για παρο¬ 
χή βοήθειας είτε σε αγαθά ή στη δημι¬ 
ουργία βασικών υποδομών προσέκρου- 
σε στις αντιδράσεις των ιμπεριαλιστών. 
Η στρατιωτική δύναμη των κυανοκρά¬ 
νων σε συνεργασία με τις ντόπιες δυνά¬ 
μεις καταστολής προσπάθησαν να ελέγ¬ 
ξουν τους χιλιάδες των απελπισμένων 
εκφοβίζοντάς τους. Το μόνο μέλημα των 
ιμπεριαλιστών ήταν η διεξαγωγή μεθο¬ 
δευμένων και ελεγχόμενων εκλογών για 
τη δημιουργία μιας κυβέρνησης που θα 
εξυπηρετούσε τα συμφέροντά τους. 

Οι εκλογές ορίστηκαν για τις 28 Νο¬ 
έμβρη για την εκλογή προέδρου και Κοι¬ 
νοβουλίου. Αμέσως έγινε φανερό για τι 
είδους εκλογές επρόκειτο. Το πιο δημο¬ 
φιλές κόμμα, Ε&ηπιί Ε&ν&Ηδ, του πρώ¬ 
ην προέδρου Ζαν-Μπερτράντ Αριστίντ 
αποκλείστηκε από τη διαδικασία. Πα¬ 
ρατηρητές διεθνών οργανισμών έκαναν 
λόγο για νοθεία, διαγραφή ψηφοφό¬ 
ρων από τους εκλογικούς καταλόγους 
και πλήθος παρανομιών. Οι 12 από τους 


18 υποψηφίους έκαναν καταγγελίες για 
εκτεταμένης έκτασης νοθεία και κάλε- 
σαν την Εκλογική Επιτροπή να ακυρώ¬ 
σει το αποτέλεσμα και να κηρύξει τη διε¬ 
ξαγωγή νέων εκλογών. Χιλιάδες κόσμου 
κατέβηκε σε διαδηλώσεις ζητώντας την 
ακύρωση των εκλογών. Η Εκλογική Επι¬ 
τροπή, που θεωρείται όργανο των ιμπε¬ 
ριαλιστών, αν και παραδέχτηκε την 
ύπαρξη «προβλημάτων» επικύρωσε το 
αποτέλεσμα. Οι ΗΠΑ, ο Καναδάς και η 
ΕΕ έσπευσαν να δηλώσουν την ικανο¬ 
ποίησή τους για το αποτέλεσμα και να 
πιέσουν για τη διεξαγωγή δεύτερου γύ¬ 
ρου. Τα αποτελέσματα του πρώτου γύ¬ 
ρου θα ανακοινωθούν μετά τις 5 Δεκέμ¬ 
βρη ενώ ο δεύτερος γύρος ορίστηκε να 
διεξαχθεί στις 16 Ιανουάριου. 

Στην Αϊτή κανείς δεν περιμένει απ’ 
τις εκλογές να φέρουν ουσιαστική βελ¬ 
τίωση της κατάστασης. Οι εκατοντάδες 
χιλιάδες των αθλίων είναι αγανακτισμέ- 
νοι και οργισμένοι με την αποτυχία της 
διεθνούς βοήθειας και την κατοχή της 
χώρας από ξένα στρατεύματα. Η μόνη 
κατεύθυνση προς την οποία μπορούν να 
κινηθούν είναι η οργάνωση των αγώνων 
για την εκδίωξη των ξένων στρατευμά¬ 
των, την παροχή ουσιαστικής βοήθειας 
από το διεθνές εργατικό κίνημα και διά¬ 
φορες χώρες, και την ανοικοδόμηση της 
χώρας σύμφωνα με τις ανάγκες τους και 
όπως οι ίδιοι θα αποφασίσουν. 

Μ.Δ. 


ΒοΛιΒίΠ: Η κυβέρνηση Μοράλες θωρακίζει την κοινωνική ασφάλιση 


Σ ε μια ακόμα εξαιρετικά ση¬ 
μαντική μεταρρύθμιση 
προς όφελος των εργαζό¬ 
μενων μαζών της Βολιβίας 
προχώρησε η προοδευτική 
κυβέρνηση τουΈβο Μοράλες. Έστω και 
με απαράδεκτη καθυστέρηση, μετά από 
τέσσερα χρόνια διαπραγματεύσεων με 
τα συνδικάτα, το σύστημα κοινωνικής 
ασφάλισης γίνεται δημόσιο. Ένας νέος 
ενιαίος κρατικός φορέας ασφάλισης θα 
αρχίσει από το 2011 να αντικαθιστά τα 
ταμεία ΡΓενίδίοη και ΡιιίιίΓΟ, που ανή¬ 
κουν στην ισπανική εταιρία ΒΒΥΑ και 
την ελβετική Ζιιποΐι Είη&ηα&Ι δεΓνίοεδ 
αντίστοιχα και στα οποία ασφαλίζονται 
μέχρι σήμερα περίπου 1,3 εκατομμύρια 
εργαζόμενοι. Επιπλέον, το όριο ηλικίας 
μειώνεται από τα 65 στα 58 έτη ασφά¬ 
λισης, ενώ για τις μητέρες και για τους 
εργάτες σε ορυχεία και άλλες βαριές ερ¬ 
γασίες τα όρια θα είναι ακόμη χαμηλό¬ 
τερα. Παράλληλα, διασφαλίζεται το επί¬ 
δομα ύψους 340 δολαρίων το χρόνο που 
λαμβάνουν όλοι οι ηλικιωμένοι που δεν 
είχαν ασφαλιστεί ποτέ στη ζωή τους. Εν¬ 
δεικτικό για τη βαρβαρότητα του προη¬ 
γούμενου συστήματος «ασφάλισης» εί¬ 
ναι ότι, λόγω της φτώχειας και των άσχη¬ 
μων συνθηκών διαβίωσης, το προσδόκι¬ 
μο ζωής στη Βολιβία δεν ξεπερνά τα 66 
χρόνια! Καθώς μάλιστα η μεγάλη πλει¬ 
ονότητα του πληθυσμού είναι ανασφά¬ 
λιστοι, η σύνταξη ήταν ουσιαστικά ένα 
«προνόμιο» για πολύ λίγους. 

Η ασφαλιστική μεταρρύθμιση στη 
Βολιβία αποδεικνύει με τον πιο σαφή 
τρόπο ότι η παροχή φτηνών και ποιοτι¬ 


κών κοινωνικών υπηρεσιών και δικαιω¬ 
μάτων στους εργαζόμενους και τα λαϊκά 
στρώματα είναι πολιτικό θέμα. Την ίδια 
στιγμή που η ιδιωτικοποίηση και διάλυ¬ 
ση των συστημάτων κοινωνικής ασφά¬ 
λισης είναι βασικός στόχος των καπιτα¬ 
λιστικών κυβερνήσεων και η Ευρωπαϊκή 
Ένωση προωθεί άμεσα την αύξηση των 
ορίων ηλικίας στα 67 και στα 70 χρόνια 
ή και ακόμα παραπάνω, μια φτωχή χώρα 
και η αριστερή της κυβέρνηση κινούνται 
σε εντελώς αντίθετη κατεύθυνση. 

Η Βολιβία είναι ένα από τα προπύρ¬ 
για της επαναστατικής διαδικασίας που 
βρίσκεται σε εξέλιξη εδώ και μια δεκαε¬ 
τία περίπου στη Λατινική Αμερική. Κο¬ 
ρυφαίες στιγμές του εξαιρετικά μαζι¬ 
κού και μαχητικού κινήματος της ήταν 
οι εξεγέρσεις του 2003 και του 2005, που 
ανέτρεψαν τις διεφθαρμένες κυβερνή¬ 
σεις των Λοσάδα και Μέσα αντίστοιχα 
και απέτρεψαν το ξεπούλημα όσων εί¬ 
χαν απομείνει από τις πλουτοπαραγωγι- 
κές πηγές της χώρας στο ξένο κεφάλαιο. 
Μέσα από αυτούς τους αγώνες αναδεί- 
χθηκε ο Μοράλες, ως ηγέτης των Ινδι¬ 
άνων καλλιεργητών κόκας («κοκαλέ- 
ρος»), και δημιουργήθηκε το κόμμα του, 
το ΜΑ5 (Κίνημα προς το σοσιαλισμό). 
Η τεράστια μετατόπιση στον ταξικό συ¬ 
σχετισμό δυνάμεων οδήγησε στην εκλο¬ 
γή του Μοράλες στο προεδρικό αξίωμα 
το 2005, ενώ το Δεκέμβρη του 2009 επα- 
νεξελέγη με το συντριπτικό 63%. Ωστό¬ 
σο, ήδη από την περίοδο των εξεγέρ¬ 
σεων η πολιτική του περιοριζόταν στις 
σταδιακές και ειρηνικές μεταρρυθμίσεις 
και στη διασφάλιση της εθνικής ανεξαρ¬ 


τησίας. Έτσι, η κυβέρνηση του Μοράλες 
δεν ικανοποίησε πλήρως τις προσδο¬ 
κίες και τις διεκδικήσεις των μαζών και 
στις περισσότερες περιπτώσεις επεδίωκε 
έναν συμβιβασμό με τη ντόπια ολιγαρχία 
και το ξένο κεφάλαιο. Το 2008 η αστική 
τάξη και οι γαιοκτήμονες των τεσσάρων 
ανατολικών επαρχιών, που είναι οι πλου¬ 
σιότερες της Βολιβίας, εξαπέλυσαν συμ¬ 
μορίες τραμπούκων ενάντια στους ερ¬ 
γαζόμενους και τους φτωχούς αγρότες, 
ενώ παράλληλα αμφισβήτησαν έμπρα¬ 
κτα τη δικαιοδοσία της κεντρικής διοί¬ 
κησης στις περιοχές τους και απείλησαν 
με απόσχιση. Οι φτωχές μάζες, τόσο στις 
επαρχίες αυτές όσο και στο Ελ Αλτο και 
την Κοτσαμπάμπα, που είναι τα προπύρ¬ 
για του λαϊκού κινήματος και του ίδιου 
του ΜΑ5, από την αρχή έδειξαν τις δια¬ 
θέσεις τους να παλέψουν ακόμα και ένο¬ 
πλα ενάντια στην αντίδραση. Παρόλα 
αυτά, ο Μοράλες αρνήθηκε να τις εξο¬ 
πλίσει και να οργανώσει την αντίστασή 
τους και δεν έκανε καμία προσπάθεια να 
τσακίσει το αποσχιστικό κίνημα, αλλά 
κατέληξε σε έναν προσωρινό συμβιβα¬ 
σμό με τους αντιδραστικούς, με τη με¬ 
σολάβηση της Βραζιλίας. 

Ωστόσο, θα ήταν λάθος να υποτιμή¬ 
σει κανείς τη σημασία των μεταρρυθμί¬ 
σεων του Μοράλες, σε μια χώρα όπου ο 
λαός ζούσε για αιώνες μέσα στο σκοτάδι 
και την απόλυτη φτώχεια και σε μια επο¬ 
χή που η λαίλαπα της κρίσης και του νε¬ 
οφιλελευθερισμού σαρώνει τα δικαιώ¬ 
ματα και τις κατακτήσεις των εργαζομέ¬ 
νων σε όλο τον κόσμο. Στα πέντε χρόνια 
που κυβερνά τη Βολιβία, το ΜΑ5 έχει 


υλοποιήσει ένα εκτεταμένο πρόγραμ¬ 
μα κρατικοποιήσεων, που περιλαμβά¬ 
νει τους τομείς του πετρελαίου, του φυ¬ 
σικού αερίου, της ηλεκτρικής ενέργειας 
και όλων των υπηρεσιών κοινής ωφέλει¬ 
ας. Κάτω και από την πίεση του κινήμα¬ 
τος, ο Μοράλες έχει διαμηνύσει σε όλες 
τις ξένες εταιρίες που δραστηριοποιού¬ 
νται στη Βολιβία να υπογράψουν νέα 
συμβόλαια, με τα οποία θα δέχονται τον 
κρατικό έλεγχο, ειδάλλως να εγκαταλεί- 
ψουν τη χώρα. Την Πρωτομαγιά, η κυ¬ 
βέρνηση ανακοίνωσε την κρατικοποίη¬ 
ση τεσσάρων ακόμα εταιριών ηλεκτρι¬ 
κής ενέργειας, μεταξύ των οποίων και 
της Ωιι&ιπο&οΐιί, θυγατρικής της βρετα¬ 
νικής εταιρίας ΚιίΓεΙεο ΡΕΩ, που είναι ο 
μεγαλύτερος παραγωγός ηλεκτρισμού 
στη Βολιβία. Παράλληλα, απέρριψε την 
απαίτηση της ΚιπΉεο για αποζημίωση. 

Παρόλα αυτά, όσο ο αστικός κρατι¬ 
κός μηχανισμός παραμένει άθικτος, οι 
κατακτήσεις της επαναστατικής διαδι¬ 
κασίας και οι εργαζόμενες μάζες της Βο¬ 
λιβίας διατρέχουν θανάσιμο κίνδυνο. 
Αυτό που λείπει είναι μια επαναστατική 
ηγεσία και ένα επαναστατικό πρόγραμ¬ 
μα για τον εξοπλισμό των μαζών, το τσά¬ 
κισμα της ντόπιας και ξένης αντίδρασης, 
την απαλλοτρίωση του κεφαλαίου και 
των τσιφλικιών, που θα ανοίξει το δρό¬ 
μο για το θρίαμβο του σοσιαλισμού στη 
Βολιβία και σε όλη τη Λατινική Αμερική. 

■ Γιάννης Χαλάς 

Αηρόσιες Κοινωνικές Υπηρεσίες για όλους 

■ Σταύρος Σκεύος 



Ολοκληρώνεται σ' αυτό το φύλλο η 
σειρά άρθρων της Εργατικής Πάλης 
πάνω σε βασικά ζητήματα ενός προ¬ 
γράμματος σωτηρίας από την κρίση. 

Οι «κοινωνικές υπηρεσίες» αποτελούν 
μια από τις μεγαλύτερες κατακτήσεις του 
εργατικού κινήματος, τουλάχιστον στην 
Ευρώπη. Τα δημόσια συστήματα Κοινω¬ 
νικής Ασφάλισης, Υγείας-Πρόνοιας και 
Παιδείας, τα Ταμεία Ανεργίας, οι δημό¬ 
σιοι οργανισμοί συγκοινωνιών, ύδρευ¬ 
σης, ηλεκτρισμού, καθαριότητας κλπ. δεν 
είναι τίποτα λιγότερο από τη βάση του 
σύγχρονου βιοτικού επιπέδου. Τα ελά¬ 
χιστα στάνταρτ, που θεωρούνταν μέχρι 
σήμερα λίγο ως πολύ δεδομένα για το με¬ 
γαλύτερο μέρος του πληθυσμού, παρά τις 
διαρκείς περικοπές, υποβάθμιση, ιδιωτι¬ 
κοποίηση κλπ. τα τελευταία είκοσι χρό¬ 
νια λόγω της κρίσης και των νεοφιλελεύ¬ 
θερων πολιτικών. 

«Κοινωνικό Κράτος» και 
Ταξική Πάλη 

Μεταπολεμικά, η επέκταση αυτών 
των υπηρεσιών επέτρεψε να καλλιεργη¬ 
θεί ο μύθος του «κοινωνικού κράτους». 
Για την αστική τάξη και τους ιδεολόγους 
της, ήταν μια απόδειξη ότι ο καπιταλι¬ 
σμός έγινε πιο δίκαιος και ανθρώπινος, 
αφήνοντας πίσω του τις φρίκες προηγού¬ 
μενων δεκαετιών. 

Είναι αλήθεια ότι αυτή η επέκταση 
έγινε κυρίως μέσα στο μακρύ κύμα ανά¬ 
πτυξης της παγκόσμιας καπιταλιστικής 
οικονομίας. Η αστική τάξη μπορούσε ν’ 
ανεχτεί την χρηματοδότηση των κοινωνι¬ 
κών υπηρεσιών, χωρίς ν’ απειλείται το πο¬ 
σοστό κέρδους. Και ακόμα την επεδίωκε, 
αφού είχε ανάγκη τη μαζική αναπαραγω¬ 
γή μιας εργατικής δύναμης στις σύγχρο¬ 
νες συνθήκες εκμετάλλευσης. Αυτό πχ. 
σήμαινε ότι μια λαϊκή οικογένεια έπρεπε 
να έχει στοιχειώδη πρόσβαση σε υπηρεσί¬ 
ες υγείας, σχολεία, συγκοινωνίες κλπ. Η 
μαζική εισαγωγή νέων τεχνολογιών στην 
παραγωγή και η επέκταση των κρατικών 
υπηρεσιών απαιτούσαν ένα ειδικευμένο 
προσωπικό, οδηγώντας στη μαζικοποίη- 
ση της εκπαίδευσης. Ασφάλιση, συντά¬ 
ξεις και επιδόματα ανεργίας διατηρούσαν 
την κατανάλωση των μαζών σ’ ένα ελάχι¬ 
στο επίπεδα, υποβιβάζοντας τις περιοδι¬ 
κές κρίσεις σε πιο ήπιες «υφέσεις». 

Για τα σοσιαλδημοκρατικά, σταλι¬ 
νικά και ευρωκομμουνιστικά κόμματα, 
αυτό ήταν το άλλοθι για την προδοσία 
της επανάστασης, την ολοένα βαθύτερη 
ενσωμάτωσή τους στο αστικό καθεστώς. 
Το πρόβλημα δεν ήταν οι κατακτήσεις κα¬ 
θαυτές, αλλά η παρουσίασή τους ως κα¬ 
τοχυρωμένων μια και για πάντα, η έλλει¬ 
ψη προετοιμασίας του εργατικού κινήμα¬ 
τος για τη νέα κρίση που ωρίμαζε, η προ¬ 
σαρμογή του στον αστικό κοινοβουλευ¬ 
τισμό. 

Ήταν λοιπόν αυτό το βιοτικό επίπεδο 
φυσικός καρπός της καπιταλιστικής ανά¬ 
πτυξης; Κάθε άλλο! Δεν είναι μόνο οι αι¬ 


ματηροί αγώνες των εργαζομένων, ήδη 
από τον 19° αιώνα, με τους οποίους τελι¬ 
κά κατακτήθηκε. Χρειάστηκαν κυριολε¬ 
κτικά ταξικοί σεισμοί, όπου η αστική τάξη 
ένιωσε καυτή την ανάσα της σοσιαλιστι¬ 
κής επανάστασης, πριν αναζητήσει έναν 
τρόπο άσκησης της εξουσίας της που θα 
ενσωμάτωνε βασικές ανάγκες των μαζών. 
Δεν θα ήμασταν πολύ μακριά από την 
πραγματικότητα αν λέγαμε κάπως απλο¬ 
ϊκά ότι: δεν θα υπήρχαν ούτε τα σχολεία, 
νοσοκομεία και συντάξεις που έχουμε σή¬ 
μερα, χωρίς την Οκτωβριανή Επανάστα¬ 
ση, χωρίς ο καπιταλισμός να τρανταχτεί 
στην Ελλάδα, την Ιταλία και τη Γαλλία 
στο τέλος του Β’ Παγκοσμίου Πολέμου, 
χωρίς τις επαναστάσεις σε Κίνα, Αλγερία, 
Κούβα και Βιετνάμ, χωρίς τον «Μάη του 
’68». Οι προοδευτικές μεταρρυθμίσεις 
δεν είναι τελικά παρά το υποπροϊόν της 
επαναστατικής πάλης. 

Δεν πρέπει επίσης να ξεχνάμε ότι αυ¬ 
τές οι υπηρεσίες χρηματοδοτούνται κατά 
μεγάλο μέρος από τους ίδιους τους μι¬ 
σθωτούς, μέσω των φόρων. Στην περί¬ 
πτωση της Κοινωνικής Ασφάλισης, πρό¬ 
κειται κατεξοχήν για λεφτά/κρατήσεις 
των εργαζομένων, ακόμα κι όταν μεταμ¬ 
φιέζονται ως «εργοδοτικές εισφορές» ή 
«κρατική συμμετοχή». Τέλος, δεν πρέπει 
να εξιδανικεύουμε το «κοινωνικό κρά¬ 
τος», που ακόμα και στις καλύτερες μέρες 
του είτε δεν ανταποκρινόταν στις λαϊκές 
ανάγκες και στις δυνατότητες που έδινε η 
αύξηση της παραγωγικότητας της εργα¬ 
σίας, είτε άφηνε εκτός κοινωνικά κομμά¬ 
τια πολύ φτωχά, περιθωριοποιημένα κλπ. 

Ιδιωτικοποιήσεις, Εξαθλίωση 
και Αστική Φιλανθρωπία 

Σήμερα, η καπιταλιστική κρίση ηχεί 
ως πένθιμο εμβατήριο για τις δημόσιες 
κοινωνικές υπηρεσίες. Ιδιαίτερα στις πιο 
αδύναμες χώρες, όπως η Ελλάδα, όπου 
μάλιστα λόγω συγκεκριμένων ιστορικών 
συνθηκών η επέκταση αυτών των υπηρε¬ 
σιών καθυστέρησε και πάντα υπολειπό¬ 
ταν σε σχέση με τις προηγμένες ευρωπα¬ 
ϊκές χώρες. 

Για τους καπιταλιστές και τις κυβερ¬ 
νήσεις τους, κάθε ευρώ που χρηματοδο¬ 


τεί τις κοινωνικές υπηρεσίες είναι «χαμέ¬ 
νο» και πρέπει αντίθετα να κατευθυνθεί 
στις δικές τους τσέπες: 

- Με απευθείας επιχορηγήσεις, φορο¬ 
απαλλαγές κλπ. 

- «Απελευθερώνοντας» αυτές τις υπη¬ 
ρεσίες και μετατρέποντάς τις σε αγορές. 
Μόρφωση, υγεία, ασφάλιση, πρόσβαση 
στο νερό και το ηλεκτρικό κλπ. θέλουν να 
είναι εμπορεύματα, που κανείς θα αγορά¬ 
ζει όσο αντέχει το πορτοφόλι του. 

Αυτό σημαίνει ριζική μείωση των κοι¬ 
νωνικών δαπανών, ιδιωτικοποίηση των 
δημόσιων υπηρεσιών/οργανισμών, λει¬ 
τουργία τους με ιδιωτικο-οικονομικά κρι¬ 
τήρια (αντί για τα δήθεν «αντιπαραγωγι- 
κά» κοινωνικά), αξιοποίηση κάθε δημόσι¬ 
ας περιουσίας προς όφελος του κεφαλαί¬ 
ου (πχ. συμπράξεις δημόσιου-ιδιωτικού 
τομέα). Γι’ αυτό η λύσσα κάθε νεοφιλε¬ 
λεύθερου και κάθε «Τρόικας» ενάντια σε 
ο,τιδήποτε δημόσιο, από σιδηρόδρομους 
και λιμάνια, μέχρι ασφαλιστικά ταμεία, 
σχολεία και νοσοκομεία. Με άλλα λό¬ 
για: η πλήρης ιδιωτικοποίηση και εμπο- 
ρευματοποίηση των κοινωνικών υπηρε¬ 
σιών, η κατάρρευση τους ως τέτοιων, εί¬ 
ναι απαραίτητη για να τονωθεί η συσ¬ 
σώρευση του κεφαλαίου, στην προσπά¬ 
θεια να βγει το σύστημα από την κρίση. 

Οι δραματικές κοινωνικές συνέπει¬ 
ες δεν θα μπορούσαν βέβαια να συγκινή- 
σουν τη σημερινή μπουρζουαζία. Μια πα- 
ρηκμασμένη τάξη, που αγωνιά να σώσει 
το καθεστώς της από την καταστροφική 
κρίση του, γιατί να έχει πρόβλημα επει¬ 
δή παιδιά θα μείνουν αναλφάβητα ή άρ¬ 
ρωστοι θα πεθαίνουν έξω από τις πανά¬ 
κριβες ιδιωτικές κλινικές; Η μόνη «απά¬ 
ντησή» της, μάλιστα όλο και πιο ξεδιά¬ 
ντροπη, είναι η επιστροφή στη φιλαν¬ 
θρωπία της «υψηλής κοινωνίας». Που με 
το ένα χέρι τσακίζει την κοινωνία και με 
το άλλο «χρηματοδοτεί» (σχεδόν πάντα 
για να έχει φοροαπαλλαγές ή να ξεπλέ¬ 
νει χρήμα) πτέρυγες νοσοκομείων, κινη¬ 
τά ιατρεία για τους άστεγους, υπολείμμα¬ 
τα φαγητών και ρούχων για φτωχούς και 
μετανάστες... Ουαί Γραμματείς και Φαρι¬ 
σαίοι υποκριτές! 


Με επίκεντρο τις ανάγκες μας 

Για το προλεταριάτο, για την ηθική 
που εκπροσωπεί απέναντι στην καπιτα¬ 
λιστική βαρβαρότητα, οι δημόσιες κοι¬ 
νωνικές υπηρεσίες δεν είναι παρά τα ελά¬ 
χιστα αγαθά όπου έχουν δικαίωμα όλοι, 
μια βάση για την οικοδόμηση μιας κοινω¬ 
νίας δίκαιης και ελεύθερης, που δεν νοεί¬ 
ται και χωρίς την φροντίδα των πιο αδύ¬ 
ναμων κοματιών του πληθυσμού. Αυτό 
το δικαίωμα θεμελιώνεται πάνω στο ότι 
οι εργαζόμενοι είναι οι μόνοι παραγω¬ 
γοί του πλούτου και οι πρώτοι που πρέπει 
συλλογικά ν’ απολαμβάνουν τους καρ¬ 
πούς της εργασίας τους. 

Μια άλλη διαχείριση της οικονομίας 
δεν μπορεί επομένως παρά να προσπα¬ 
θεί διαρκώς να επεκτείνει τις κοινωνικές 
υπηρεσίες, διασφαλίζοντας την ποιότητά 
τους, το δημόσιο και δωρεάν χαρακτήρα 
τους. Αυτή η κοινωνική αλληλεγγύη εί¬ 
ναι και ένας από τους ισχυρότερους πα¬ 
ράγοντες οικονομικής και πολιτιστικής 
προόδου. Έτσι πχ. ένα αποκλειστικά δη¬ 
μόσιο σύστημα κοινωνικής ασφάλισης 
και υγείας, είναι το μόνο μέσο για να ξε¬ 
ριζωθεί η περιθωριοποίηση, φτωχοποίη- 
ση και εξαθλίωση που σήμερα εξαπλώνο¬ 
νται ραγδαία και που πάνω τους δεν μπο¬ 
ρεί να στηριχτεί καμία ανάπτυξη. Μια 
αποκλειστικά δημόσια, μαζική εκπαίδευ¬ 
ση είναι απαραίτητη για την παραγωγή/ 
συντήρηση των τεχνικών γνώσεων, ειδι¬ 
κοτήτων κλπ. που θα στηρίξουν μια απο¬ 
τελεσματική ανασυγκρότηση της οικο¬ 
νομίας. 

Η πάλη για Δημόσιες Κοινωνικές 
Υπηρεσίες δεν σημαίνει απλά υπεράσπι¬ 
ση κάποιων «κεκτημένων», ούτε αφελή 
προσδοκία για θεαματικές κατακτήσεις 
στη σημερινή συγκυρία. Αφενός γιατί η 
ίδια η κρίση υπονομεύει την ύπαρξη τους 
(πχ. η μαζική ανεργία διαλύει τη βάση 
της κοινωνικής ασφάλισης). Αφετέρου 
γιατί η αστική τάξη δεν είναι διατεθιμένη 
να αποδεχτεί το παραμικρό κόστος χρη¬ 
ματοδότησής τους - αυτό θα σήμαινε ότι 
παραιτείται από την προσπάθεια ν’ ανε¬ 
βάσει το ποσοστό κέρδους, να τονώσει 
τη συσσώρευση του κεφαλαίου, να τσα¬ 
κίσει το εργατικό κίνημα. Αρκεί και μόνο 
να περιγράφουμε κάτι τέτοιο, για να κα¬ 
ταλάβουμε ότι δεν πρόκειται να το κάνει, 
τουλάχιστον όχι «με το μαλακό»... 

Πρακτικά, η πάλη αυτή πρέπει να πά¬ 
ρει -και αυτό έχει αρχίσει- μορφές μαζι¬ 
κής ανταρσίας (άρνηση πληρωμής λογα¬ 
ριασμών, εισιτηρίων, διοδίων κλπ.) και οι¬ 
κοδόμησης δικτύων αλληλοβοήθειας, ερ¬ 
γατικών κοινοτήτων για την αντιμετώπι¬ 
ση των άμεσων προβλημάτων επιβίωσης. 
Είναι πάλη για την αναπαραγωγή της ερ¬ 
γατικής τάξης και της κοινωνίας με όρους 
του 21 ου αιώνα και όχι με όρους δουλο¬ 
πάροικου. Ενάντια στην κατάρρευση του 
βιοτικού επιπέδου, στην αποσύνθεση της 
εργατικής τάξης και του κινήματος της. 
Για τη διεκδίκηση του πλούτου που εμείς 
οι εργαζόμενοι παράγουμε. Γίνεται έτσι 
αναπόσπαστο μέρος μιας σοσιαλιστικής 
διέξοδου από την κρίση. 

ΔΕΚΕΜΒΡΙΑΝΑ ’44: Η ελληνική προδομένη επανάσταση 


Μ ε την αποχώρηση των γερμανι¬ 
κών στρατευμάτων κατοχής από 
την Ελλάδα το 1944, επιστρέφει 
στην Αθήνα η αυτοεξόριστη «κυβέρνη¬ 
ση του Κάιρου» και σχηματίζεται νέα κυ¬ 
βέρνηση «Εθνικής Ενότητας», υπό τον Γε¬ 
ώργιο Παπανδρέου, στην οποία συμμετεί¬ 
χαν 4 υπουργοί του ΕΑΜ, όπως προβλε- 
πόταν ήδη από τις προδοτικές συμφωνί¬ 
ες του Λιβάνου και της Καζέρτας (Μάι¬ 
ος και Σεπτέμβριος 1944). Το ΕΑΜ (ΚΚΕ) 
είχε στα χέρια του την εξουσία στο μεγα¬ 
λύτερο μέρος της Ελλάδας μετά την απο¬ 
χώρηση των χιτλερικών δυνάμεων. Ωστό¬ 
σο, αντί να προχωρήσει την υπόθεση της 
σοσιαλιστικής επανάστασης, επέλεξε να 
συμμετέχει στην κυβέρνηση εθνικής ενό¬ 
τητας, για την ανοικοδόμηση του αστι¬ 
κού κράτους. Είχε ήδη προηγηθεί το μοί- 
ρασμα των Βαλκανίων σε ζώνες επιρροής 
ανάμεσα σε Στάλιν-Τσόρτσιλ και η Ελλά¬ 
δα «έτυχε» να πέφτει στη σφαίρα επιρρο¬ 
ής του αγγλικού ιμπεριαλισμού. Η ελληνι¬ 
κή επανάσταση ήταν αντίθετη όχι απλά με 
την ηγεσία του ΚΚΕ, αλλά και με τη συμ¬ 
φωνία ιμπεριαλιστών-σταλινικής γραφει¬ 
οκρατίας. Το ΚΚΕ πρόδωσε την ελληνική 
εργατική τάξη, στην καλύτερη της ευκαι¬ 
ρία να πάρει την εξουσία. 

Η κυβέρνηση εθνικής ενότητας έθεσε 
αμέσως ζήτημα αφοπλισμού των αντάρ¬ 
τικων δυνάμεων του ΕΛΑΣ, χωρίς ταυτό¬ 
χρονο αφοπλισμό της Ορεινής Ταξιαρχί¬ 
ας, του Ιερού Λόχου και του ΕΔΕΣ (στρα¬ 
τιωτικοί και αντάρτικοι σχηματισμοί που 
ελέγχονταν από τις αστικές δυνάμεις), 
που θα εντάσσονταν στο νέο εθνικό στρα¬ 
τό. Η ηγεσία του ΚΚΕ δέχτηκε τον αφο¬ 
πλισμό, υπό την προϋπόθεση να διαλυ¬ 


θούν και να αφοπλιστούν και οι υπόλοιπες 
μονάδες! Η κυβέρνηση Παπανδρέου ήταν 
υποτελής των βρετανών ιμπεριαλιστών, 
που ήθελαν να κυριαρχήσουν στην Ελλά¬ 
δα και επεδίωξαν την άμεση σύγκρουση με 
το ΕΑΜ. Έτσι, ο άγγλος στρατηγός Σκό- 
μπι αναλαμβάνει δράση την 1η Δεκεμβρί¬ 
ου, κηρύσσοντας στρατιωτικό νόμο και δι¬ 
ατάζοντας τον ΕΛΑΣ να διαλυθεί μέχρι τις 
10 Δεκεμβρίου. Ακολούθησε η παραίτηση 
όλων των υπουργών του ΕΑΜ από την κυ¬ 
βέρνηση εθνικής ενότητας. 

Στις 3 Δεκεμβρίου πραγματοποιήθη¬ 
κε συλλαλητήριο στην Αθήνα με τεράστια 
συμμετοχή. Σύντομα ο κλοιός της αστυ¬ 
νομίας έσπασε, αλλά η αστική τάξη επέλε¬ 
ξε να χτυπήσει με τα όπλα. Συνολικά σκο¬ 
τώνονται 26 διαδηλωτές και τραυματίζο¬ 
νται πάνω από 100. Η μέρα αυτή ονομά¬ 
στηκε «Ματωμένη Κυριακή». Την επομέ¬ 
νη, 4 του Δεκέμβρη, είχε κηρυχθεί γενι¬ 
κή απεργία, ενώ θα κηδεύονταν και τα θύ¬ 
ματα της προηγούμενης μέρας. Ειρωνικά, 
στην κεφαλή της πορείας, μαυροφορεμέ- 
νες νέες κρατούσαν ένα τεράστιο πανό 
που έγραφε: «ΟΤΑΝ Ο ΛΑΟΣ ΒΡΙΣΚΕ¬ 
ΤΑΙ ΜΠΡΟΣΤΑ ΣΤΟΝ ΚΙΝΔΥΝΟ ΤΗΣ 
ΤΥΡΑΝΝΙΑΣ, ΔΙΑΛΕΓΕΙ Ή ΤΙΣ ΑΛΥΣΙ¬ 
ΔΕΣ Ή ΤΑ ΟΠΛΑ». Το σκηνικό της προ¬ 
ηγούμενης μέρας επαναλαμβάνεται: οι δι¬ 
αδηλωτές δέχονται επίθεση από ένοπλους 
της ακροδεξιάς οργάνωσης X και αστυνο¬ 
μικούς, με τραγικό απολογισμό δεκάδες 
νεκρούς και τραυματίες. 

Από εκείνη τη μέρα θα ξεκινήσει μια 
άνιση μάχη ανάμεσα στους άγγλους ιμπε¬ 
ριαλιστές και τα ντόπια τσιράκια τους απ’ 
τη μια - και την εργατική τάξη της Αθήνας 
από την άλλη. Άνιση, όχι γιατί η εργατι¬ 


κή τάξη δεν ήταν έτοιμη, έμπειρη ή οπλι¬ 
σμένη, αλλά γιατί η ηγεσία του ΚΚΕ συ¬ 
νέχιζε τις προδοτικές κινήσεις που υπονό¬ 
μευαν τη νίκη. Αρχικά οι αντάρτες σημεί¬ 
ωσαν μεγάλες επιτυχίες, όπως π.χ. οι κα¬ 
ταλήψεις αστυνομικών τμημάτων σε όλη 
την Αθήνα και τον Πειραιά. Σύντομα όμως 
ξέμειναν από πολεμοφόδια. Η ηγεσία του 
ΚΚΕ, ελπίζοντας σ’ έναν συμβιβασμό της 
τελευταίας στιγμής με τους άγγλους ιμπε¬ 
ριαλιστές, δεν έβαζε στη μάχη τους χιλιά¬ 
δες αντάρτες που περίμεναν λίγα χιλιόμε¬ 
τρα έξω από την Αθήνα. Αντίθετα, στις 6 
Δεκέμβρη, η ΚΕ του ΕΑΜ καλεί τις κυ¬ 
βερνήσεις των ΗΠΑ, της Μ. Βρετανίας και 
της Σοβιετικής Ένωσης να επέμβουν «για 
να πάψει το πυρ των βρετανικών στρατευ¬ 
μάτων εναντίον του αγωνιζόμενου ελληνι¬ 
κού λαού»! 

Στις 24 Δεκεμβρίου, ο ίδιος ο Τσόρτσιλ 
έρχεται στην Αθήνα. Ο Παπανδρέου είχε 
παραιτηθεί και ο Τσόρτσιλ διορίζει αντι¬ 
βασιλέα τον αρχιεπίσκοπο Δαμασκηνό, ο 
οποίος με τη σειρά του ορίζει νέο πρωθυ¬ 
πουργό τον Νικόλαο Πλαστήρα. Στο με¬ 
ταξύ, ο ΕΛΑΣ είχε σχεδιάσει να ανατινάξει 
το ξενοδοχείο «Μεγάλη Βρετανία», όπου 
γινόταν η σύσκεψη της κυβέρνησης και 
των άγγλων, αλλά όταν η ηγεσία πληρο- 
φορήθηκε την παρουσία του Τσόρτσιλ στο 
ξενοδοχείο, ματαίωσε το σχέδιο! 

Από ’δω και πέρα η στάση των άγγλων 
και της ντόπιας αστικής τάξης σκληραίνει. 
Ενισχύονται στρατιωτικά με νέες δυνάμεις 
και οι επιθέσεις τους γίνονται πιο σφο¬ 
δρές. Εξαιτίας των επιλογών του ΚΚΕ, το 
μέτωπο των ανταρτών εξασθενεί. Στις αρ¬ 
χές Γενάρη υπογράφεται ανακωχή και ένα 
μήνα μετά υπογράφεται και η τελευταία 



πράξη της σταλινικής προδοσίας, η συμ¬ 
φωνία της Βάρκιζας (12/2/1945). Η συν¬ 
θήκη προέβλεπε τη διάλυση των αντάρ¬ 
τικων οργανώσεων, την παράδοση των 
όπλων του ΕΛΑΣ μέσα σε δύο βδομάδες 
και την παραχώρηση αμνηστίας στην ηγε¬ 
σία του ΕΑΜ. Όσοι αντάρτες αρνήθηκαν 
να δεχτούν τη συμφωνία κατέφυγαν στα 
βουνά, με αρχηγό τον Άρη Βελουχιώτη. Το 
ΕΑΜ τους αποκήρυξε αμέσως. 

Να προσθέσουμε ότι κατά τη διάρκεια 
των Δεκεμβριανών έδρασε και η οργάνω¬ 
ση του ΚΚΕ ΟΠΛΑ («Οργάνωση Προστα¬ 
σίας Λαϊκών Αγωνιστών»), τα μέλη της 
οποίας δολοφονούσαν όποιον τολμού¬ 
σε να διαφωνεί με τα προδοτικά λάθη της 
ηγεσίας του ΚΚΕ, μεταξύ των οποίων και 
πολλούς Τροτσκιστές. 

Τα Δεκεμβριανά ήταν μια ζωντανή 
εξέγερση, μια εν δυνάμει επανάσταση, η 
οποία όμως προδόθηκε από την σταλινική 
ηγεσία, όπως και τόσες άλλες σ’ ολόκλη¬ 
ρο τον κόσμο. 

■ Μαρία Χριστοφή 


2 χρόνια από την έκρηξη ίου ΔεκέυΡρη 2008 


«Ο Δεκέμβρης δεν ήταν απάντηση, 
ήταν η ερώτηση». Το σύνθημα αυτό μας 
υποδεικνύει πως να προσεγγίσουμε την 
κοινωνική έκρηξη του Δεκέμβρη του ’08 
δύο χρόνια μετά. Όποιος δεν αποφεύ¬ 
γει την αλήθεια, αποδίδοντας την εξέγερ¬ 
ση μόνο στην κρατική δολοφονία του Αλ. 
Γρηγορόπουλου, βρίσκεται αναπόφευκτα 
μπροστά στο ερώτημα πως θα προετοι¬ 
μάσουμε και θα οργανώσουμε αποτελε¬ 
σματικότερα τις επόμενες εξεγέρσεις, που 
αναπόδραστα θα έρθουν. Γιατί αν ο Δε¬ 
κέμβρης φύτρωσε πάνω στο έδαφος της 
μαύρης εργασίας, της ανεργίας, της άθλι¬ 
ας εκμετάλλευσης των μεταναστών, των 
σχολικών κολαστηρίων, της εντεινόμενης 
κρατικής καταστολής, σήμερα, έπειτα από 
την όξυνση της κρίσης, της επίθεσης ΠΑ- 
ΣΟΚ-Τρόικας και της επερχόμενης χρε¬ 
οκοπίας του ελληνικού καπιταλισμού, το 
έδαφος έχει γίνει και γίνεται χωράφι κα- 
λοποτισμένο και λιπασμένο. 

Καταρχάς ήταν η εξέγερση μιας νεο¬ 
λαίας δίχως μέλλον ή που το μέλλον της 
συμπυκνώνεται στις λέξεις υλική και ηθι¬ 
κή εξαθλίωση. Το φόρτο του αγώνα σή¬ 
κωσαν κατά κύριο λόγο οι μαθητές, κομ¬ 
μάτια φοιτητών και νέων εργαζόμενων. 
Στις κινητοποιήσεις συμμετείχαν και αρ¬ 
κετοί μετανάστες, κυρίως σε Αθήνα και 
Θεσσαλονίκη. Οι παλιότεροι εργαζόμε¬ 
νοι, λόγω του πρωτοφανούς εκρηκτικού 
ρυθμού των γεγονότων και της ποταπής 
στάσης της συνδικαλιστικής γραφειοκρα¬ 
τίας, έμειναν αμέτοχοι (με εξαίρεση κάπως 
τους εργαζόμενους στην εκπαίδευση), πα¬ 
ρακολουθώντας όμως με συμπάθεια και 


συμπαράσταση (χειροκροτήματα, φυγά¬ 
δευση σε σπίτια νέων κυνηγημένων από 
τα ΜΑΤ κλπ.). 

Η οργή και η εξεγερτική διάθεση εκ¬ 
φράστηκε ποικιλοτρόπως, όχι μόνο με πα¬ 
ραδοσιακά μέσα πάλης αλλά και με πρα¬ 
κτικές που ήταν μέχρι τότε ξεχασμένες 
και περιθωριοποιημένες. Οι συγκρούσεις 
με τα ΜΑΤ εξαπλώθηκαν εν μια νυκτί σε 
όλη την Ελλάδα, στήθηκαν οδοφράγμα¬ 
τα στις μεγάλες πόλεις, έγιναν επιθέσεις 
σε αστυνομικά τμήματα, καταλήψεις δη¬ 
μόσιων κτιρίων (δημαρχεία, πολιτιστικά 
κέντρα, ραδιοσταθμοί, τηλεοπτικοί σταθ¬ 
μοί), καθιστικές διαμαρτυρίες. Πρακτικές 
που διέλυαν και απορύθμιζαν τη «κανονι¬ 
κή» ζωή των αστικών κέντρων. Στα παρα¬ 
πάνω πρέπει να προσθέσουμε τους συμ¬ 
βολικούς εμπρησμούς συμβόλων της κρα¬ 
τικής και οικονομικής εξουσίας, από τρά¬ 
πεζες μέχρι το περίφημο χριστουγεννιάτι¬ 
κο δέντρο της πλατείας Συντάγματος. 

Η δυναμική του ξεσπάσματος ήταν με¬ 
γάλη. Όχι μόνο η ζωτικότητα και η ορμή 
του ήταν πρωτόγνωρη σε σχέση με προη¬ 
γούμενα κινήματα, η συμμετοχή στα συλ¬ 
λαλητήρια παρόμοια μ αυτή άλλων κινη¬ 
μάτων, η διάρκειά του κοντά τρεις εβδο¬ 
μάδες, αλλά ακόμα η επαναφορά όλων 
των παραπάνω πρακτικών και η διοχέτευ¬ 
ση αυτής της δυναμικής στο κίνημα αλλη¬ 
λεγγύης στην Κ. Κούνεβα, έδειξαν τις δυ¬ 
νατότητες που υπήρχαν. Ώστε από μια κοι¬ 
νωνική έκρηξη να περάσει σ’ ένα ανώτερο 
επίπεδο και να γίνει μια γενική εξέγερση 
ενάντια στην κυβέρνηση των «βατοπεδι- 
νών», της «ζαρντινιέρας», των αθρόων ιδι- 


ωτικοποιήσεων και αντεργατικών μέτρων, 
των ρατσιστικών πογκρόμ. 

Το αποδεικνύει και η πανευρωπαϊκή 
και ακόμα παγκόσμια απήχηση του «Δε¬ 
κέμβρη», που τρόμαξε τις αστικές τάξεις 
και τα επιτελεία τους με μια πιθανή εξά- 
πλωσή του, υποχρεώνοντάς τους ακόμα 
και να οπισθοχωρήσουν προσωρινά σε 
κάποια από τα σχέδιά τους. 

Οι αδυναμίες της έκρηξης-κινήματος, 
που δυσχέραιναν την περαιτέρω ανάπτυ¬ 
ξή του ήταν η μη δημιουργία οργάνων αυ¬ 
τοοργάνωσης με κεντρικά συντονιστικά 
στις πόλεις και πανελλαδικά, που να ενώ¬ 
νει όλα τα αγωνιζόμενα κοινωνικά κομ¬ 
μάτια (μαθητές, φοιτητές, εργαζόμενους). 
Η αδυναμία να ξεπεραστεί στην πράξη η 
άθλια στάση της συνδικαλιστικής γρα¬ 
φειοκρατίας και η έλλειψη μιας πολιτικής 
που να βοηθάει να τραβηχτούν στον αγώ¬ 
να και όσα κομμάτια εργαζομένων ήθε¬ 
λαν αλλά δεν έβρισκαν κανάλια οργάνω¬ 
σης και συμπόρευσης με το κίνημα. Τέλος, 
η αδυναμία να επικεντρωθεί το κίνημα σε 
ορισμένα κοινά και ενοποιητικά αιτήματα, 
κυρίως λόγω της άρνησης κομματιών του 
-ιδιαίτερα των αναρχικών- να στοχεύσουν 
στην πτώση της κυβέρνησης Καραμανλή. 

Δεν είναι υπερβολή να πούμε ότι το 
σύνολο σχεδόν των οργανωμένων πολιτι¬ 
κών δυνάμεων, ακόμα και της Άκρας Αρι¬ 
στερός, είτε αιφνιδιάστηκαν, είτε είχαν μια 
εντελώς ακατάλληλη πολιτική, μακριά 
από τις ανάγκες του κινήματος. Πρακτι¬ 
κά η Άκρα Αριστερά δεν μπόρεσε να κάνει 
κάτι περισσότερο από το να σηκώσει στις 
πλάτες της την απεργιακή συγκέντρωση 


στις 10 Δεκέμβρη, που πανικόβλητη εγκα- 
τέλειπε άρον-άρον η συνδικαλιστική γρα¬ 
φειοκρατία. Η στάση της Άκρας Αριστε¬ 
ρός απέναντι στα γεγονότα είχε και αρ¬ 
κετά διφορούμενα σημεία, που ξεκινούν 
από μια σοβαρότατη υποτίμηση του αυ¬ 
θόρμητου και της συγκρουσιακής τάσης 
(στο όνομα μιας αφηρημένης «πολιτικο¬ 
ποίησης», που θύμιζε αρκετά μια εκλογικί- 
στικη λογική) και στη χειρότερη περίπτω¬ 
ση φτάνουν μέχρι την αναπαραγωγή μιας 
φοβικής προβοκατορολογίας. Ούτε λόγος 
βέβαια δεν μπορεί να γίνει για την στάση 
του ΚΚΕ, που έντρομο -όπως και μπρο¬ 
στά σε ό,τι ριζοσπαστικό δεν ελέχει- έκα¬ 
νε τεμενάδες νομιμοφροσύνης στο αστι¬ 
κό καθεστώς. 

Ο «Δεκέμβρης», με όλες τις αδυνα¬ 
μίες του, ήταν ένας σταθμός του κινή¬ 
ματος. Όχι μόνο για τα νέα χαρακτηρι¬ 
στικά που είχε, αλλά γιατί ξεγύμνωσε το 
ρόλο της αστυνομίας, ενώ δημιούργησε 
και ένα πρώτο «αντίπαλο δέος» απένα¬ 
ντι στο κρατικό μονοπώλιο της βίας. Όξυ- 
νε την πολιτική κρίση της ΝΔ, καθιστώ¬ 
ντας την κυβέρνησή της ετοιμόρροπο κτί¬ 
ριο. Χιλιάδες κόσμου απέκτησαν ριζοσπα¬ 
στικές εμπειρίες, όλα τα μεγάλα κοινωνι¬ 
κά προβλήματα ήρθαν απότομα στο προ¬ 
σκήνιο. Έσπασε τη βιτρίνα της κοινωνικά 
ήρεμης και ταξικά φιλιωμένης κοινωνίας, 
προμηνύοντας τον ολοκληρωτικό πόλεμο 
που αργότερα κηρύχτηκε και επίσημα με 
το δοσιλογικό κάλεσμα της Τρόικας από 
το ΠΑΣΟΚ. Ήταν η πρόγευση των μεγά¬ 
λων αγώνων και εξεγέρσεων, που έχουμε 
μπροστά μας, ώστε να σώσουμε τις ζωές 
μας από την βαρβαρότητα του καπιταλι¬ 
σμού, να ανοίξουμε τον δρόμο για τη σο¬ 
σιαλιστική επανάσταση. 

ΗΠΑ, Κίνα και δικτατορικό καθεστώς της Β. Κορέας 

Προετοιμάζουν νέους πολέμους 

■ Κώστας Δίκαιος 


Ο βομβαρδισμός 
του νησιού Γεον- 
γκπισόνγκ, που 
βρίσκεται στα 
αμφισβητούμενα 
σύνορα Βορείου και Νοτίου Κο¬ 
ρέας, από το πολιτικοστρατιωτι- 
κό καθεστώς της Πιονγκ Γιανγκ 
τον περασμένο μήνα, ήρθε να 
προστεθεί σε αρκετά συνοριακά 
επεισοδιακά μεταξύ των δύο χω¬ 
ρών τα τελευταία χρόνια, με ση¬ 
μαντικότερο τη βύθιση του νοτι- 
οκορεάτικου πολεμικού πλοίου 
ΟΗεοηαη πιθανότατα από τορπί¬ 
λη βορειοκορεάτικου υποβρυχίου 
(η Πιονγκ Γιανγκ αρνείται τη συμ¬ 
μετοχή της στο επεισόδιο) τον πε¬ 
ρασμένο Μάρτιο! 

Όλα αυτά τα επεισόδια, μαζί 
με την απειλή από τη μεριά της 
Β. Κορέας για την κατασκευή και 
χρήση πυρηνικών όπλων (δύο 
πυρηνικές δοκιμές -Οκτώβριος 
2006, Μάιος 2009- μαζί με αρκε¬ 
τές δοκιμές βαλιστικών πυραύ¬ 
λων), αλλά και μαζί με την έντα¬ 
ξη της Β. Κορέας στον «άξονα του 
κακού» από τα γεράκια του αμε¬ 
ρικανικού ιμπεριαλισμού για την 
11η Σεπτέμβρη, πράγμα που την 
καθιστούσε άμεσο στόχο των 
ιμπεριαλιστών μετά το Ιράν, δημι¬ 
ουργούν μια εκρηκτική κατάστα¬ 
ση στην περιοχή. 


ιμπεριαλιστών τότε είχε στόχο να 
εξασφαλίσει το προγεφύρωμά 
τους στην ασιατική ήπειρο σαν 
σφήνα στα πλευρά της κομμουνι¬ 
στικής Κίνας ή και σαν βάση μελ¬ 
λοντικών επεμβάσεων στα πλαί¬ 
σια του Ψυχρού Πολέμου. Σήμε¬ 
ρα εξακολουθεί να υπάρχει η σύ¬ 
γκρουση μεταξύ των δύο χω¬ 
ρών, αλλά βασίζεται σε διαφο¬ 
ρετικούς λόγους.Ο πρώτος εί¬ 
ναι και πάλι η αντιπαράθεση με¬ 
ταξύ ΗΠΑ, ιμπεριαλιστών και Κί¬ 
νας. Μια αντιπαράθεση που πλέ¬ 
ον όμως δεν έχει τα χαρακτηρι¬ 
στικά της σύγκρουσης δυο δια¬ 
φορετικών κοινωνικών, οικονο¬ 
μικών και πολίτικων συστημάτων, 
εκ των οποίων το ένα αυτοονομα- 
ζόταν «σοσιαλιστικό», αλλά μοιά¬ 
ζει περισσότερο με «ενδοϊμπερια- 
λιστική» σύγκρουση ανάμεσα σε 
δυο ανταγωνιζόμενους καπιτα¬ 
λισμούς. Το πρόβλημα του αντα¬ 
γωνισμού ανάμεσα στα καπιταλι¬ 
στικά κέντρα στην εποχή μας εί¬ 
ναι εξαιρετικά οξύ λόγω της κρί¬ 
σης και ιδιαίτερα η Κίνα αποτε¬ 
λεί μια άμεση οικονομική απειλή 
για ΗΠΑ, ΕΕ και Ιαπωνία. Ο πό¬ 
λεμος του Μπους ενάντια στον 
«άξονα του κακού» σε ό,τι αφο¬ 
ρά την Β. Κορέα δεν ήταν τίποτε 
άλλο παρά μια ευθεία απειλή ενά¬ 
ντια στην Κίνα, σε μια προσπά¬ 
θεια των ΗΠΑ να ξανακερδίσουν 



Η πολεμική αντιπαράθεση με¬ 
ταξύ Β. και Ν. Κορέας ξεκινά πε¬ 
ρίπου έξι δεκαετίες πριν, με τον 
πόλεμο της Κορέας 1950-53 (δύο 
εκατομμύρια θύματα, μεταξύ των 
οποίων 100 έλληνες -η Ελλάδα 
είχε συμμετάσχει στην αποστολή 
των ιμπεριαλιστικών στρατευμά¬ 
των του ΟΗΕ- και ένας από τους 
γιους του Μάο!). Η επέμβαση των 


την παγκόσμια οικονομική κυρι¬ 
αρχία χρησιμοποιώντας την στρα¬ 
τιωτική τους υπεροπλία! 

Ο Ομπάμα. αν και έχει υποτί¬ 
θεται αλλάξει την πολιτική των 
ΗΠΑ σε ό,τι αφορά την επιθετι¬ 
κότητα σε διάφορες περιοχές του 
πλανήτη, ωστόσο διατηρεί αμεί¬ 
ωτη την επέμβαση στο Αφγανι¬ 


στάν και ανοιχτά τα μέτωπα τόσο 
στο Ιράν όσο και απέναντι στη Β. 
Κορέα. Είναι μάλιστα βέβαιο ότι 
η ανάδειξη μιας νέας ακροδεξι¬ 
άς ηγεσίας στις ΗΠΑ (όπως έδει¬ 
ξαν οι πρόσφατες εκλογές) πιθα¬ 
νά να ανοίξει νέες πολεμικές συ- 
γκρούσες - ή να τις ανοίξει ο ίδιος 
ο Ομπάμα για να διεμβολίσει την 
ακροδεξιά πτέρυγα. 

Ο δεύτερος λόγος είναι το 
ίδιο το καθεστώς σε Κίνα και Β. 
Κορέα. Στον Ψυχρό Πόλεμο, τα 
δύο καθεστώτα, σταλινικά από 
τη φύση τους, απολάμβαναν την 
υποστήριξη των λαών τους, που 
μάλιστα προσέφεραν τεράστιες 
θυσίες για την υπεράσπιση του 
γραφειοκρατικού-εργατικού κα¬ 
θεστώτος απέναντι στις επιθέσεις 
του ιμπεριαλισμού. 

Σήμερα τα πράγματα είναι 
εντελώς διαφορετικά. Και αν 
στην Κίνα το καθεστώς έχει να 
αντιμετωπίσει την αντίθεση ανά¬ 
μεσα στις καπιταλιστικές μεθό¬ 
δους παραγωγής και κοινωνικές 
σχέσεις αφενός και στη συγκε¬ 
ντρωτική εξουσία του ΚΚ αφετέ¬ 
ρου, στη Β. Κορέα το καθεστώς 
είναι εντελώς στον αέρα, χωρίς 
κανένα λαϊκό έρεισμα και στηρί¬ 
ζεται ακόμα πιο πολύ απ’ ό,τι η 
Κίνα στις δικτατορικές μεθόδους 
διακυβέρνησης, στον στρατό και 
τις δυνάμεις ασφαλείας. Το καθε¬ 
στώς στη Β. Κορέα αποτελεί ένα 
απομεινάρι του Ψυχρού Πολέμου, 
ένα σταλινικό απολίθωμα που ψυ- 
χοραγεί, μια οργοουελιανή πολι¬ 
τεία που λόγω της ασθένειας του 
«πατερούλη» Κιμ Γιονγκ Ιλ πρέ¬ 
πει να περάσει από την επώδυ- 
νη διαδικασία της μετάβασης σ’ 
έναν άλλο ηγέτη (προαλείφεται 
ο γιος του Γιονγκ Ουν) χωρίς να 
διαταραχτούν οι ισορροπίες και 
τα συμφέροντα στη μιλιταριστι- 
κή κλίκα που διευθύνει την χώρα. 
Η απομόνωση της Β. Κορέας, η 
αποκλειστική εμπορική, οικονο¬ 
μική και ενεργειακή της σχέση με 
την Κίνα, η οποία εξακολουθεί να 
την χρησιμοποιεί σαν προγεφύ¬ 
ρωμα απέναντι στην επιθετικότη¬ 
τα των ιμπεριαλιστών, έχουν οδη¬ 
γήσει τη χώρα στη λιμοκτονία, με 
το προσδόκιμο ζωής να είναι 11,5 
χρόνια μικρότερο απ’ αυτό της Ν. 
Κορέας! 

Η Β. Κορέα, μη μπορώντας να 
στηριχτεί σε καμία εθνική οικονο¬ 
μική βάση, χρειάζεται την στήρι¬ 
ξη της Κίνας. Βλέπει όμως τους 
Κινέζους εταίρους της να προ¬ 
σπαθούν να έρθουν σε συνενόη- 


ση με τους ιμπεριαλιστές, σε μια 
προσπάθεια να βρεθεί ένα πλαί¬ 
σιο που θα παρακάμπτει τον πό¬ 
λεμο, αφού Κίνα, ΗΠΑ και ιμπερι¬ 
αλιστές θα επιθυμούσαν μια λύση 
που θα διατηρούσε ανοικτή την 
τεράστια αγορά της Κίνας, χωρίς 
όμως να θίγονται τα συμφέροντα 
του καθενός. 

Αυτό σημαίνει ότι η Κίνα θα 
μπορούσε να θυσιάσει κάποια 
στιγμή τη Β. Κορέα προκειμέ- 
νου να εξασφαλίσει κάποια οφέ¬ 
λη από μια συνεννόηση με τους 
ιμπεριαλιστές. Αυτή η επιθανά¬ 
τια αγωνία του καθεστώτος της 
Πιονγκ Γιανγκ το έχει οδηγήσει 
να προσπαθεί να βρει άλλα δια¬ 
πραγματευτικά ατού, που θα την 
ανεξαρτητοποιούν από την Κίνα. 
Ενώ λοιπόν ο λαός πεθαίνει από 
την πείνα, το καθεστώς φτιάχνει 
πυρηνικά όπλα και εργοστάσια. 
Πρόσφατα μάλιστα καλέστηκε 
αμερικάνος πυρηνικός επιστήμο¬ 
νας, στον οποίο έδειξαν τις νέες 
-άγνωστες- εγκαταστάσεις τους 
παραγωγής σχάσιμου υλικού για 
την κατασκευή πυρηνικών βομ¬ 
βών. Επιθυμούν δε διακαώς να ξε- 
φύγουν από το πλαίσιο διαλόγου 
των 6 χωρών στο οποίο συμμετέ¬ 
χουν (συμπεριλαμβάνει Κίνα και 
Ιαπωνία) και να διαπραγματευ¬ 
τούν απευθείας με τις ΗΠΑ! Το 
πυρηνικό πρόγραμμα προσφέρε- 
ται με αντάλλαγμα τη διατήρηση 
του καθεστώτος στην χώρα. 

Ασφαλώς πρόκειται για φρού¬ 
δες ελπίδες. Ο μόνος λόγος που 
παραμένει αυτό το καθεστώς στη 
θέση του είναι γιατί το διατηρεί η 
Κίνα. Και το διατηρεί γιατί παρά 
τις συμφωνίες και συνεννοήσεις 
με τους ιμπεριαλιστές, οι ΗΠΑ 
και η Ν. Κορέα διεξάγουν μέσα 
στο Δεκέμβριο ναυτικές ασκή¬ 
σεις στην Κίτρινη θάλασσα, την 
οποία οι Κινέζοι θεωρούν δική 
τους. Γιατί είναι απολύτως βέβαιο 
ότι μακροπρόθεσμα η σύγκρου¬ 
ση ΗΠΑ-Κίνα δεν μπορεί να απο¬ 
φευχθεί στα πλαίσια του παγκό¬ 
σμιου καπιταλιστικού ανταγωνι¬ 
σμού. Γιατί είναι βέβαιο ότι νέοι 
πόλεμοι, σαν αποτέλεσμα της κρί¬ 
σης, δεν θα αργήσουν να έρθουν - 
εκτός αν οι λαοί εξεγερθούν ενά¬ 
ντια στις ηγεσίες τους και ενάντια 
στους ιμπεριαλιστές. Μόνο το 
προλεταριάτο της Κίνας, της Κο¬ 
ρέας και των ΗΠΑ μπορεί να απο¬ 
τρέψει τον πόλεμο. 


$ 


.ΐηώΐ 16 


8/12/2010 10:24:32 πμ 


























